MINISTERSTVO ZDRAVOTNÍCTVA SR

ROZPRACOVANIE
PROGRAMOVÉHO VYHLÁSENIA VLÁDY
NA PODMIENKY REZORTU ZDRAVOTNÍCTVA

Vláda považuje zdravie, rovnosť v poskytovaní zdravotnej starostlivosti a dostupnosť zdravotnej starostlivosti za základné práva každého občana, pre plnohodnotný a zmysluplný život. Zachovanie a zlepšovanie zdravia je najlepšou investíciou pre silnú ekonomiku a spokojnú spoločnosť.

	Vláda SR schválila programové vyhlásenie vlády 31. júla 2006 uznesením č. 660. Následne požiadala NR SR o vyslovenie dôvery. NR SR schválila predložené programové vyhlásenie vlády uznesením č. 26    4. augusta  2006.

	Ministerstvo zdravotníctva rozpracovalo programové vyhlásenie vlády na podmienky rezortu zdravotníctva v nasledovnej štruktúre:
•	text jednotlivých častí programového vyhlásenia
•	charakteristika danej oblasti s definovanými cieľmi
•	úlohy, termíny plnenia, zodpovednosť (príslušne vecné útvary).

     	Všetky úlohy uvedené v ďalšom sú zamerané na plnenie zákonných záväzkov štátu a na naplnenie proklamovaných politických cieľov v oblasti zdravotnej politiky.

      	Čiastkové úlohy sú navrhnuté tak, aby sa v horizonte približne jedného roka dosiahla ekonomická stabilita systému a v ďalšom období jeho racionálny rozvoj. Rozsah a čiastočne aj čas plnenia uvedených úloh bude závislý od finančných prostriedkov pridelených rezortu zdravotníctva.

Úloha č. 1
Vláda považuje zdravotníctvo za jednu zo svojich priorít. Poslaním zdravotníctva je poskytovanie zdravotnej starostlivosti verejnosti za verejné peniaze, a preto musí byť pod verejnou kontrolou.

1. Pripraviť multirezortnú konferenciu na vypracovanie spoločných postupov tykajúcich sa zdravia.
Termín:    31.12.2007  (schválený odklad predloženia materiálu na rokovanie gremiálnej porady na termín 31. 1. 2008 - Stav prípravy uvedenej konferencie).

Plnenie: 
Dňa 13. 3. 2008 sa konala multirezortná konferencia pod názvom „Verejné zdroje v zdravotníctve – očakávania, možnosti, perspektívy“ v kongresovej sále MZ SR. Konferencia bola prístupná aj pre zástupcov médií.
V rámci multirezortnej konferencie boli vypracované spoločné postupy a požiadavky na úpravy dôležitých okruhov, ktoré boli v závere konferencie definované. Závery z multirezotnej konferencie:
-	zohľadňovať Doložku dopadov na zdravie občanov,
-	venovať sa stratégii plánovania ľudských zdrojov v zdravotníctve v súvislosti s mobilitou v rámci európskeho priestoru,
-	presadzovať orientáciu zdravotníctva na vypracovanie a presadzovanie národných programov, ktorých hlavným cieľom bude dôraz na prevenciu a včasnú diagnostiku ochorení, 
-	legislatívne upraviť poskytovanie zdravotnej starostlivosti v zákone o sociálnych službách tak, aby sa zdravotná starostlivosť stala dostupná starým ľuďom – obyvateľom zariadení sociálnych služieb,
-	zohľadniť starnutie obyvateľstva v SR v rámci novely nariadenia vlády č. 751/2004 Z. z. o verejnej minimálnej sieti poskytovateľov zdravotnej starostlivosti a stanoviť potrebný počet poskytovateľov ambulantnej zdravotnej starostlivosti v odboroch všeobecný lekár pre dospelých, geriatria a agentúry domácej ošetrovateľskej starostlivosti,
-	budovať partnerstvá rezortov na spoločné riešenie otázok zdravotnej starostlivosti a ekonomiky zdravia občanov a spoločnosti. 
Uvedené okruhy boli rozpracované a naplnené nasledovne:
-	MZ SR pripravilo v spolupráci s jednotlivými rezortmi a odborníkmi Národné programy 
      (Národné programy, ich ciele a plnenie je rozpísané v úlohe č. 16),
-	MZ SR v spolupráci s MPSVR SR upravilo v zákone č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov ustanovenie, ktorým sa umožnilo, aby vybrané zariadenia sociálnych služieb boli oprávnené okrem poskytovania sociálnych služieb poskytovať aj zdravotnú starostlivosť v rozsahu ošetrovateľskej starostlivosti. Samozrejme sa uvedené ustanovenie premietlo aj do zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov, ktorý nadobudne účinnosť dňa 1. 6. 2010,
-	legislatívna úprava poskytovania zdravotnej starostlivosti v rozsahu ošetrovateľskej starostlivosti v zariadeniach sociálnych služieb bola realizovaná schválením vyhlášky MZ SR č. 109/2009 Z. z., ktorou sa ustanovuje výber zdravotných výkonov z katalógu zdravotných výkonov, ktoré v zariadeniach sociálnych služieb vykonávajú zamestnanci zariadenia sociálnych služieb,
-	nariadením vlády SR č. 640/2008 Z. z. o verejnej minimálnej sieti poskytovateľov zdravotnej starostlivosti boli optimalizované počty poskytovateľov ambulantnej a ústavnej zdravotnej starostlivosti, pričom pri určení minimálnej siete poskytovateľov ambulantnej zdravotnej starostlivosti v odboroch pediatria, geriatria, gynekológia bola zohľadnená  veková štruktúra obyvateľov SR, 
-	všetky právne predpisy, národné programy a otázky súvisiace s poskytovaním zdravotnej starostlivosti, ekonomiky zdravia občanov a spoločnosti boli vypracované v spolupráci s jednotlivými rezortmi a profesijnými organizáciami. 
Záver: Úloha splnená.

Úloha č. 2
Vláda zabezpečí princíp solidárnosti v zdravotníctve. Sociálne orientovaný štát sa nesmie zbaviť zodpovednosti za zabezpečenie prístupu k adekvátnej zdravotnej starostlivosti pre všetkých občanov. Rozsah tejto starostlivosti musí definovať zákon a v tomto rozsahu musí byť zdravotná starostlivosť financovaná zo zdravotného poistenia.

Tieto úvodné deklaratívne úlohy sú rozpracované do ďalších čiastkových úloh a rámcového plánu legislatívnych úloh Ministerstva zdravotníctva SR na IV. volebné obdobie (roky 2006 až 2010).

Termín: september 2007

Plnenie: Čiastočne rieši aj úloha 17
Úloha č. 26 v mesiaci september v Pláne legislatívnych úloh vlády SR na rok 2007 bola splnená zákonom č. 661/2007 Z. z., ktorým sa mení a dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov a o zmene a doplnení niektorých zákonov, ktorým sa upravili ustanovenia súvisiace s preventívnymi zdravotnými prehliadkami hradenými z verejného zdravotného poistenia, čím sa zabezpečil prístup adekvátnej zdravotnej starostlivosti všetkým občanom zameraným predovšetkým na prevenciu, včasnú diagnostiku ochorení, podporu realizácie celospoločensky najdôležitejších preventívnych programov. Zákon nadobudol účinnosť dňa 1. 1. 2008.
Uvedený návrh zákona schválila vlády 19. septembra 2007
(Vládny návrh zákona – tlač 415 – schválila Národná rada SR 5. decembra 2007)
MZ SR zároveň vypracovalo vyhlášku MZ SR č. 412/2009 Z. z., ktorou sa ustanovujú podrobnosti o zozname poistencov čakajúcich na poskytnutie plánovanej zdravotnej starostlivosti, ktorou sa upravili podrobnosti vytvorenia zoznamu poistencov čakajúcich na poskytnutie plánovanej zdravotnej starostlivosti, podrobnosti o postupe poskytovateľa zdravotnej starostlivosti, dôvody neopodstatnenosti vedenia poistenca v zozname poistencov čakajúcich na poskytnutie plánovanej zdravotnej starostlivosti, podrobnosti o poskytovaní údajov Úradu pre dohľad nad zdravotnou starostlivosťou a ďalšie podrobnosti o vedení zoznamu. V prílohe vyhlášky je uvedený aj súpis vybraných chorôb, na základe ktorých sú poistenci zaraďovaní do zoznamu poistencov čakajúcich na poskytnutie plánovanej zdravotnej starostlivosti.
Záver: Úloha splnená

Úloha č. 3
Vláda zruší ešte v roku 2006 niektoré poplatky nemajúce priamo súvis s poskytovaním zdravotnej starostlivosti a zabezpečí pre poskytovateľov kompenzáciu. Vláda si je vedomá, že rozpor v nedostatku finančných zdrojov a očakávaniami obyvateľstva je možné riešiť zachovaním ekonomicky a sociálne udržateľnej spoluúčasti na vybrané typy zdravotnej starostlivosti.

Charakteristika
	Minulá vláda zaviedla paušálne poplatky za návštevu lekára, pobyt v nemocničnom zariadení, za recept a návštevu LSPP.  Zavedenie poplatkov bolo nanajvýš nesystémové a chaotické a znamenalo finančnú záťaž najmä pre najcitlivejšie skupiny obyvateľstva v celkovom ročnom úhrne 2,5 mld. Sk. Na druhej strane zavedenie čiastočnej spoluúčasti obyvateľstva (lieky, stomatológia...) má pozitívny motivačný efekt a bude  sa naďalej uplatňovať.

Ciele
Odstrániť poplatky za návštevu ambulantných lekárov a za pobyt v nemocničnom zariadení.  

1.Kompenzáciu výpadku zdrojov z titulu zrušenia poplatkov pacientov riešiť prostredníctvom zdrojov zo zdravotných poisťovní.
Termín: rok 2006

Plnenie: 
Zrušené boli tieto poplatky:
a)	poplatky za ošetrenie v ambulancii vo výške 20,-Sk
b)	poplatky za hospitalizáciu vo výške 50,-Sk za deň
c)	poplatok za recept vo výške 20,-Sk za nahrádza poplatkom 5,-Sk
Kompenzácia výpadku zdrojov z titulu zrušenia poplatkov pacientov je zabezpečená prostredníctvom zdrojov zo zdravotných poisťovní.

1.	Poplatky za služby súvisiace s  s poskytovaním ambulantnej zdravotnej starostlivosti (20 Sk) a ústavnej zdravotnej starostlivosti (50 Sk) boli zrušené nariadením vlády Slovenskej republiky č. 485/2006 Z. z., ktorým sa mení nariadenie vlády Slovenskej republiky č. 722/2004 Z. z. o výške úhrady poistenca za služby súvisiace s poskytovaním zdravotnej starostlivosti v znení nariadenia vlády Slovenskej republiky č. 65/2005 Z. z. 
2.	Poplatky v lekárni a  vo výdajni zdravotníckych pomôcok boli znížené (z 20 Sk na 5 Sk) nariadením vlády Slovenskej republiky č. 539/2006 Z. z., ktorým sa mení nariadenie vlády Slovenskej republiky č. 722/2004 Z. z. o výške úhrady poistenca za služby súvisiace s poskytovaním zdravotnej starostlivosti v znení neskorších predpisov.
Kompenzácia výpadku zdrojov z titulu zrušenia poplatkov pacientov je zabezpečená prostredníctvom zdrojov zo zdravotných poisťovní
Záver: Úloha splnená

Úloha č. 4
Vláda považuje podporu nepovinného zdravotného poistenia za rozhodujúcu pri umožnení prístupu k zdravotnej starostlivosti nehradenej zo zdravotného poistenia a k zníženiu bezprostredného finančného dopadu spoluúčasti. Vláda zváži možnosť daňového zvýhodnenia platby na nepovinné zdravotné poistenie

Charakteristika
	Nepovinné zdravotné poistenie je jedným z možných zdrojov viaczdrojového financovania zdravotníctva. Na jeho zavedenie je nutné vytvoriť legislatívne rámce predovšetkým v zákonoch o zdravotnom poistení a o zdravotných poisťovniach.

Ciele
	Pripraviť legislatívne prostredie na zavedenie a rozvoj nepovinného zdravotného poistenia
	Podporiť (motivovať) rozvoj nepovinného zdravotného poistenia racionálnym daňovým zvýhodnením.

Plnenie hlavnej úlohy č. 4
Individuálne zdravotné poistenie je jedným z možných zdrojov viaczdrojového financovania zdravotníctva. Jeho zavedenie si vyžaduje pripraviť legislatívne prostredie  - vydať zoznam zdravotných výkonov, čo bude základom pre kategorizáciu chorôb s určením výšky spoluúčasti poistenca za všetky zdravotné výkony poskytnuté pri liečbe choroby. 
Záver: Úloha sa plní

1. Pripraviť návrhy noviel zákonov č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov (v znení zákona č. 718/2004 Z. z. ) a  581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov, v ktorých sa zapracujú podmienky a rozsah daňového zvýhodnenia.
Termín: september 2007

Plnenie: 
Úloha p. č. 25 v mesiaci september 2007 z Plánu Legislatívnych úloh vlády SR na rok 2007.
Návrh zákona o zdravotnom poistení a o zdravotných poisťovniach a o zmene zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. 
Ministerstvo zdravotníctva SR pripravilo materiál „Návrh na zrušenie úlohy č. 25 v mesiaci september z Plánu legislatívnych úloh vlády Slovenskej republiky na rok 2007“. MPK skončilo 2.10.2007.
Vláda Slovenskej republiky uznesením č. 913 z 24 októbra 2007 zrušila úlohu č. 25 v mesiaci september z Plánu legislatívnych úloh vlády SR na rok 2007 – návrh zákona o zdravotnom poistení a o zdravotných poisťovniach a o zmene zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.
Záver: podúloha č. 1 úlohy PVV SR časť zdravotníctvo č. 4 bola uznesením Vlády Slovenskej republiky  č. 913 z októbra 2007 zrušená

Úloha č. 5
Pre vládu bude dôležitou úlohou obnovenie dôvery občanov k poskytovateľom zdravotnej starostlivosti, humanizácia prístupu zdravotníkov k pacientom, čo však predpokladá aj adekvátne zlepšenie ohodnotenia práce zdravotníckych pracovníkov.

Charakteristika
	V uplynulom vládnom období došlo k vážnemu narušeniu vzťahov a dôvery medzi pacientmi a zdravotníckymi pracovníkmi. Jednou z príčin bola neadekvátna a často aj neopodstatnená kritika práce zdravotníkov, druhou príčinou je odchod kvalifikovaného zdravotníckeho personálu do iných sfér alebo do zahraničia. Dôvodom je neprimerane nízke ohodnotenie práce, ako aj nedostatočné spoločenské postavenie.  
	Je potrebné navrhnúť také mechanizmy, aby systémovo zohľadnili cenu práce v cene výkonov, vrátane mechanizmu toku finančných zdrojov a navrhnúť také legislatívne úpravy, aby sa systémovo adekvátne zlepšilo ohodnotenie práce zdravotníckych pracovníkov, zlepšili sa  podmienky práce vo väzbe na Zákonník práce a Smernice Rady o určitých aspektoch úpravy pracovného času, upravujúce rozsah nepretržitého odpočinku, ako aj podmienky výkonu a limity práce nadčas. Systém financovania zdravotníckych zariadení zo zdrojov zdravotného poistenia musí zohľadňovať cenu výkonov v cene práce a diferencovaný prístup pri uzatváraní zmluvných vzťahov medzi zdravotnými poisťovňami a poskytovateľmi 

zdravotnej starostlivosti podľa kritérií efektivity a kvality poskytovanej zdravotnej starostlivosti spolu s uplatňovaním systémov kvality a efektivity v zdravotníckych zariadeniach, vytvárali predpoklady na uplatňovanie diferencovaného odmeňovania zamestnancov v závislosti od dosahovanej výkonnosti a výsledkov práce v zmysle zásad upravených Zákonníkom práce.  	 

Ciele
	Aktívnou spoluprácou s médiami zvýšiť pozitívne vnímanie práce zdravotníckych pracovníkov v spoločnosti. Nepripúšťať neopodstatnenú dehonestáciu práce zdravotníckych pracovníkov a hľadať formy morálneho ocenenia jednotlivcov, pracovných kolektívov, prípadne zdravotníckych zariadení. Zlepšiť ohodnotenie práce a spoločenského postavenia zdravotníckych pracovníkov a určiť spôsob, akým sa  vytvoria predpoklady na uplatňovanie diferencovaného odmeňovania zamestnancov v závislosti od dosahovanej výkonnosti a výsledkov práce v zmysle zásad upravených Zákonníkom práce.
 
1.	Pripraviť novelu príslušných ustanovení v zákone č. 311/2001 Z. z. Zákonník práce v znení neskorších predpisov a v zákone č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov. 
Termín: priebežne

Plnenie: 
Príprava novely právneho predpisu v oblasti odmeňovania sa zabezpečuje nasledovnými krokmi:
a)	zriadenie pracovnej skupiny zloženej zo zástupcov Slovenského odborového zväzu zdravotníctva a sociálnych služieb, Ministerstva zdravotníctva SR, Ministerstva práce, sociálnych vecí a rodiny SR a zdravotníckych zariadení, ktorej cieľom je navrhnúť   riešenie problému primeraného odmeňovania zamestnancov zdravotníckych zariadení (k 31.12.2006 splnené);
b)	rokovania o návrhoch a možnostiach riešenia problematiky odmeňovania (rokovania v súčasnosti prebiehajú v Rade hospodárskeho a sociálneho partnerstva v rezorte zdravotníctva); 
c)	príprava návrhov príslušných legislatívnych zmien v súčinnosti s Ministerstvom práce, sociálnych vecí a rodiny SR (vo väzbe na závery odvetvovej RHSP v rezorte zdravotníctva).
d)	vzhľadom na skutočnosť, že gestorom zákona č. 311/2001 Z. z. Zákonník práce v znení neskorších predpisov a zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov je podľa kompetenčného zákona MPSVR SR, MZ SR nie je príslušné plniť predmetnú úlohu tak, ako je zadefinovaná v súčasnom znení bodu 1;
e)	v nadväznosti na uvedené osobný úrad predložil na rokovanie gremiálnej porady ministra zdravotníctva iniciatívny materiál „Návrh na úpravu znenia bodov 1 a 2 k úlohe č. 5 Rozpracovania programového vyhlásenia vlády SR na podmienky zdravotníctva“ s úpravou znenia bodu 1 nasledovne: „MZ SR bude v rozsahu svojich kompetencií aktívne participovať s MPSVR SR, ktoré je gestorom zákona č. 311/20001 Z. z. Zákonník práce v znení neskorších predpisov, zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov, zákona č. 552/2003 Z. z. o výkone práce vo verejnom záujme ako aj pripravovaného zákona o verejnej službe, na tvorbe týchto právnych predpisov.“; po prerokovaní materiálu dňa 1. októbra 2007 zobral minister na vedomie úpravu predmetného bodu; 
f)	z dôvodu vzniknutých kolízií a nezrovnalosti pri vypracúvaní odpočtov jednotlivých úloh vyplývajúcich z rozpracovaného PVV SR sme listom č. 30152-1/2007-OÚ požiadali o úpravu uzn. gremiálnej porady č. 281/GP zo dňa 1.10.2007,
g)	participovali sme pri novele Zákonníka práce a pripomienkovali zákony 
č. 552/2003 Z. z. o výkone práce vo verejnom záujme v znení neskorších predpisov a č. 553/2003 Z. z. o odmeňovaní niektorých zamestnancov pri výkone práce 
vo verejnom záujme a o zmene a doplnení niektorých zákonov v znení neskorších predpisov,
h)	pretrvávajúcim problémom je zlepšenie úrovne odmeňovania zamestnancov tých zdravotníckych zariadení, ktoré nie sú v zriaďovateľskej pôsobnosti MZ SR. Keďže MZ SR nemôže vstupovať do spôsobu odmeňovania uvedených zamestnancov, 
na riešení tohto problému aktívne spolupracuje s gestorom – MPSVR SR;
i)	prebiehajú priebežné konzultácie a rokovania so zástupcami Slovenského odborového zväzu zdravotníctva a sociálnych služieb, ako aj príslušnými rezortmi, zástupcami zamestnávateľov a zdravotníckych zariadení o navrhovaných zmenách zákonov.

Taktiež Výnosom MZ SR č. 09812/2008-OL z 10. 9. 2008 o minimálnych požiadavkách na personálne zabezpečenie a materiálno – technické vybavenie jednotlivých druhov zdravotníckych zariadení sa stanovil počet pacientov na jedného zdravotníckeho pracovníka: lekára, sestru, pôrodnú asistentku, fyzioterapeuta, zdravotníckeho asistenta/sanitára a iného zdravotníckeho pracovníka.
Záver: Úloha je čiastočne splnená a naďalej sa priebežne plní

2. Pripraviť návrhy všeobecne záväzných právnych predpisov ministerstva zdravotníctva, v ktorých sa  uplatnia formy morálneho ocenenia jednotlivcov, pracovných kolektívov,  zdravotníckych zariadení. 
Termín: priebežne

Plnenie: 
Príprava návrhov všeobecne záväzných právnych predpisov MZ SR, v ktorých sa  uplatnia formy morálneho ocenenia jednotlivcov, pracovných kolektívov a zdravotníckych zariadení sa zabezpečí nasledovnými krokmi:
a)	materiál „Projekt morálneho ohodnotenia pracovníkov – osobnosti v zdravotníctve bol prerokovaný a schválený gremiálnou poradou ministra zdravotníctva uzn. č. 265/GP dňa 10. septembra 2007. Uzn. GP bolo uložené komunikačnému odboru realizovať projekt .
b)	v priebehu I. polroka 2007 došlo tak k zmene gestora predmetnej úlohy, ako aj k rozhodnutiu o zmene prístupu k spôsobu naplnenia tejto úlohy, t. j. prostredníctvom prípravy a realizácie „Projektu morálneho ohodnotenia pracovníkov v zdravotníctve – Osobnosti v zdravotníctve“, predložil osobný úrad na rokovanie gremiálnej porady ministra zdravotníctva iniciatívny materiál „Návrh na úpravu znenia bodov 1 a 2 k úlohe č. 5 Rozpracovania programového vyhlásenia vlády SR na podmienky zdravotníctva“ s úpravou znenia bodu 2 nasledovne: „Pripraviť a realizovať „Projekt morálneho ohodnotenia pracovníkov v zdravotníctve – Osobnosti v zdravotníctve.“; po prerokovaní materiálu dňa 1. októbra 2007 zobral minister na vedomie úpravu predmetného bodu a súčasne akceptoval návrh na zmenu gestorstva na komunikačný odbor (uznesenie číslo 281/GP zo dňa 1.10.207)
úloha bola splnená formou projektu morálneho ohodnotenia pracovníkov – osobnosti v zdravotníctve. Komunikačný odbor vytvoril, spropagoval projekt morálneho oceňovania jednotlivcov vo forme celospoločenskej ankety s názvom „Osobnosti v zdravotníctve“ www.osobnostivzdravotníctve.sk. Po vyhodnotení nominačných lístkov bola na Sekcii zdravia určená Osobnosť roka v zdravotníctve“ a osobnosti na 2. a3. mieste. Úloha bola splnená a ukončená 4.5.2009, kedy minister zdravotníctva Richard Raši pozval víťaza ankety MUDr. Ľubomíra Baráka na ministerstvo a pred vrcholovými pracovníkmi ministerstva mu odovzdal ocenenie za jeho celoživotnú prácu.
Záver: Úloha splnená

3. Pripraviť návrhy zmien v obsahu študijných programov  pregraduálneho vzdelávania, ako aj ďalšieho vzdelávania zdravotníckych pracovníkov s cieľom posilniť oblasť rozvoja nácviku techník komunikácie. Pripraviť návrhy zmien v obsahu vzdelávania zdravotníckych pracovníkov s cieľom posilniť inovácie vzdelávania vo všetkých medicínskych odboroch.

Plnenie: táto úloha bola uznesením gremiálnej porady ministra zdravotníctva č. 160/GP dňa 21.4.2008  schválená v novom znení, s novými termínmi ako aj zodpovednosťou jednotlivých úloh a to:

3.1. Pokračovať v spolupráci s Ministerstvom školstva SR pri realizácií zmien obsahu študijných  programov zdravotníckych študijných odborov poskytovaných na stredných a vysokých školách SR s cieľom posilniť rozvoj nácviku techník komunikácie.
Termín : 31.12.2013

Plnenie: 
Na posilnenie oblasti rozvoja nácviku techník komunikácie sa inovoval obsah študijných programov v zdravotníckych študijných odboroch pregraduálneho štúdia na stredných a vysokých školách v spolupráci s MŠ SR.
Záver: Úloha splnená

3.2 Pripraviť harmonogram návrhu zmien v obsahu študijných programov ďalšieho vzdelávania zdravotníckych pracovníkov so zameraním na nácvik techník komunikácie.
Termín : 31.12.2008

Plnenie: 
Obsah nácviku techník komunikácie je zapracovaný vo výnose MZ SR, ktorým sa ustanovujú  minimálne štandardy pre špecializačné študijné programy, minimálne štandardy pre certifikačné študijné programy  a minimálne štandardy pre študijné programy sústavného vzdelávania a ich štruktúra, ktorý bol schválený 23. 3. 2010 v gremiálnej porade ministra zdravotníctva a t. č. je pripravený na medzirezortné pripomienkové konanie. 
Záver: Úloha splnená a  priebežne sa plní

3.3.Identifikovať a podporovať možnosti čerpania finančných prostriedkov Európskeho sociálneho fondu na nácvik techník komunikácie u zdravotníckych pracovníkov
Termín : 31.12.2009

Plnenie:  
Za úsek Sekcie zdravia úloha bola splnená a ďalšia realizácia je v kompetencii Projektovej jednotky MZ SR. 
MZ SR  zaslalo Národný projekt  „Podpora zdravotníckym zariadeniam“ na  Ministerstvo práce sociálnych vecí a rodiny SR 30.12.2009. MPSVa R uvedený projekt  a žiadosť o nenávratný finančný príspevok  schválilo.
Záver: Úloha  splnená a priebežne  sa plní

4.Inštitucionálne dobudovať sieť etických komisií a vydať vyhlášku o etických komisiách.
Termín: 20.9.2008

Plnenie: 
Uznesením z gremiálnej porady ministra č. 284/GP zo dňa 4. septembra 2008 bola schválená zmena znenia úlohy v nasledovnom znení:
„Zverejniť zoznam“ Etických komisií samosprávnych krajov a poskytovateľov ústavnej starostlivosti na internetovej stránke Ministerstva zdravotníctva SR“. 
Zároveň bol stanovený nový termín plnenia úlohy do dňa 20. septembra 2008 ako aj nové znenie zodpovednosti – Sekcia zdravia v spolupráci s Odborom informatiky.
Zoznam etických komisií samosprávnych krajov a poskytovateľov ústavnej starostlivosti bol zverejnený na internetovej stránke MZ SR dňa 17.9.2008. 
Záver: Úloha splnená. 

Úloha č. 6. a 7. 
Vláda zabezpečí navýšenie finančných prostriedkov pre zdravotníctvo v roku 2007 cestou zvýšených platieb poistného za skupiny občanov, kde je platiteľom štát zo 4 % priemernej mzdy na 5 % priemernej mzdy. Vláda zabezpečí, aby verejné výdavky na zdravotníctvo vyjadrené % z HDP mali rastúcu tendenciu a rešpektovali princíp približovania sa k vyspelým štátom Európskej únie.

Charakteristika
	Štát platí zdravotné poistenie za ekonomicky neaktívnych občanov v zákonom stanovenej výške. Platba štátu je dlhodobo neadekvátna k reálnym nákladom, na čo sa  poukázalo už vo viacerých analýzach. Zvýšenie platieb štátu zo 4 % na 5 % z priemernej mzdy sa ukázalo ako nevyhnutnosť pre nastolenie ekonomickej stability v systéme. Ide o náročnú úlohu, ktorej riešenie súvisí s monitorovaním stavu (úrovne kvality) zdravia, s určením indikátorov kvality zdravia a indikátorov kvality zdravotnej starostlivosti s nadväzným hodnotením sociálno-ekonomickej efektívnosti poskytovanej zdravotnej starostlivosti a systematizáciou cien výkonov v súlade so zhodnocovanou úrovňou kvality dosahovaných výsledkov – udržania a zlepšovania kvality zdravia.

1.	Pripraviť návrh novely zákona č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov (v znení zákona č. 718/2004 Z. z. ).
Termín: do 31.8.2006

Plnenie: 
Zákonom č. 673/2006, ktorým sa mení a dopĺňa zákon č. 580/2004 Z. z. v znení neskorších predpisov bola od 1. januára 2007 do 30. apríla 2007 sadzba poistného pre štát 5% z vymeriavacieho základu.
Ministerstvo zdravotníctva SR v rámci pripomienkového konania k „Návrhu rozpočtu verejnej správy na roky 2008-2010“ uplatnilo zásadnú pripomienku, ktorou bolo požiadané o navýšenie sadzby poistného plateného štátom zo 4% na 5%.
Národnou radou Slovenskej republiky bol schválený vládny návrh zákona o štátnom rozpočte na rok 2008, kde poistné platené štátom  pre rok 2008 je určené vo výške 4,5% z vymeriavacieho základu. Zákonom č. 581/2008 Z. z., ktorým sa mení a dopĺňa zákon č. 580/2004 Z. z. v znení neskorších predpisov  je pre rok 2009 sadzba poistného pre štát 4,9 % z vymeriavacieho základu. Ministerstvo zdravotníctva i naďalej požaduje navýšenie sadzby poistného pre rok 2010 na 5%.
Zákonom č. 533/2009 Z.z., ktorým sa mení a dopĺňa zákon č. 580/2004 Z.z. v znení neskorších predpisov je pre rok 2010 sadza poistného pre štát 4,78% z vymeriavacieho základu. Novela zvýšila odvody poistného za poistencov štátu zo 4% stanovených platným zákonom na 4,78% z priemernej mesačnej mzdy. Po odsúhlasení štátneho rozpočtu Slovenskej republiky pre rok 2010 poistného plateného štátom pre zákonom vymedzené kategórie obyvateľov je v sume 1,28 mld. eur, čo je oproti roku 2009 nárast o 10,5%.
Záver: Úloha čiastočne splnená a naďalej sa plní 

Úloha č. 8
Vláda bude podporovať viaczdrojové financovanie zdravotníctva. Prispeje do fondu na úhradu finančne zvlášť náročných výkonov.

Charakteristika
	Ministerstvo zdravotníctva bude v nasledujúcich rokoch naďalej podporovať systém viaczdrojového financovania. Predpokladá sa financovanie zo štrukturálnych fondov, z úveru svetovej banky a zo štátneho rozpočtu. Významnou položkou by mali byť aj platby za nepovinné zdravotné poistenie a podiel obyvateľstva na úhradách za zdravotnú starostlivosť (lieky, stomatológia...). Ministerstvo zdravotníctva pripraví návrh na zriadenie fond na úhradu finančné zvlášť náročných výkonov. Zriadenie fondu si vyžaduje vypracovať jasné pravidlá  jeho tvorby, správy a použitia.
 
Ciele
	Dosiahnuť racionálnu reguláciu a odbornú  ekonomickú efektívnosť výkonov pri finančne zvlášť náročných výkonoch, najmä ich koncentráciou na špecializované pracoviská pri zvýšení dostupnosti týchto služieb. Sústrediť finančné prostriedky na realizáciu takýchto výkonov, čo umožní v zdravotných poisťovniach zrušiť tvorbu tzv. technických rezerv.

1. Pripraviť návrh novely zákona č. 581/2004 Z.z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov 
Termín: september 2007

Plnenie: 
Ministerstvo zdravotníctva SR pripravilo materiál „Návrh na zrušenie úlohy č. 25 v mesiaci september z Plánu legislatívnych úloh vlády Slovenskej republiky na rok 2007“. MPK skončilo 2.10.2007.
Vláda Slovenskej republiky uznesením č. 913 z 24 októbra 2007 zrušila úlohu č. 25 v mesiaci september z Plánu legislatívnych úloh vlády SR na rok 2007 – návrh zákona o zdravotnom poistení a o zdravotných poisťovniach a o zmene zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov, čím zaniká podúloha č. 1 hlavnej úlohy č. 8 rozpracovaného Programového vyhlásenia vlády SR na podmienky rezortu zdravotníctva. 
Záver: podúloha č.1 hlavnej úlohy 8 zrušená

V hlavnej úlohe č. 8 sa pokračovalo v nasledovnom plnení:
Návrh zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov a o zmene a doplnení zákona č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov (ďalej iba „návrh zákona“) bol predložený na rokovanie vlády Slovenskej republiky na základe Plánu legislatívnych úloh vlády Slovenskej republiky na rok 2008. 
Dôvodom predloženia:
Zmena kompetencií Úradu pre dohľad nad zdravotnou starostlivosťou, riešenie úhrady finančne náročnej zdravotnej starostlivosti zriadením fondu na úhradu finančne zvlášť náročných zdravotných výkonov alebo vyprecizovaním prerozdeľovania poistného a zavedením druhého prerozdelenia, ktoré bude brať do úvahy finančne náročných poistencov.
 	Návrh zákona bol predmetom medzirezortného pripomienkového konania v dňoch od 30. júla 2008 do 19. augusta 2008. Rozpory sa nepodarilo odstrániť s nasledovnými subjektmi: Dôvera, zdravotná poisťovňa, a.s., Union, zdravotná poisťovňa, a.s., Apollo, zdravotná poisťovňa, a.s., Združenie zdravotných poisťovní, Spoločná zdravotná poisťovňa, Úrad pre dohľad nad zdravotnou starostlivosťou, Slovenská komora zubných lekárov, Slovenská komora iných zdravotníckych pracovníkov, Slovenská komora sestier a pôrodných asistentiek, Republiková únia zamestnávateľov, Protimonopolný úrad SR. 
Dňa 30. 9. 2008 Legislatívna rada vlády odporučila návrh zákona po zapracovaní jej pripomienok vláde SR schváliť. Dňa 1. 10. 2008 vlády SR návrh zákona schválila. Dňa 2. 10. 2008 bol návrh zákona predložený do Národnej rady Slovenskej republiky. Národnou radou SR bol chválený zákon č. 581/2008 Z. z. ktorým sa mení a dopĺňa zákon č. 581/2004 Z.z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov a o zmene a doplnení zákona č. 580/2004 Z.z. o zdravotnom poistení a o zmene a doplnení zákona č. 95/2002 Z.z. o poisťovníctve a o zmene a doplnení niektorých zákonov v znení neskorších predpisov dňa 25.11.2008.

Ďalší postup v úlohe č. 8 v roku 2009:
Listom č. 22620-1/2009 – OPMZ MZ SR požiadalo predsedu vlády SR R. Fica o odklad termínu na splnenie úlohy C.5 uznesenia vlády č. 462 z 23. mája 2007 z dôvodu, že úloha súvisí s vypracovaním katalógu – P zdravotných výkonov a tieto práce nie sú ukončené. Listom č. 11672 z 5.11.2009 podpredseda vlády SDR R. Fico zobral na vedomie uvádzané dôvody a súhlasil s novým termínom predmetnej úlohy do 31.decembra 2010.
Záver: Úloha čiastočne splnená a naďalej sa plní

Úloha č. 9
Za základ financovania zdravotníctva považuje vláda ústavou garantovaný systém solidárneho zdravotného poistenia. Vláda vráti Všeobecnej zdravotnej poisťovni a Spoločnej zdravotnej poisťovni verejnoprávny charakter. Vláda presadí také právne prostredie, v ktorom všetky zdravotné poisťovne budú mať rovnocenné podmienky bez ohľadu na ich právnu formu a ktoré zabráni poisťovniam v nehospodárnom nakladaní s finančnými prostriedkami poistencov. 
Vláda presadí, aby výška nákladov na prevádzku zdravotných poisťovní od roku 2007 bola zákonom obmedzená najviac do výšky 4 % z výberu povinného zdravotného poistného.

Charakteristika
	Predchádzajúca vláda zmenila formu zdravotných poisťovní z verejnoprávnych inštitúcií na akciové spoločnosti. Z dôvodu, že potreba zdrojov pre zdravotníctvo je vyššia, ako sú reálne zdroje, zdravotníctvo patrí medzi regulované sektory. Zmenou právnej formy sa zdravotným poisťovniam umožnila tvorba zisku, vyplácanie dividend a prakticky neobmedzené čerpanie zdrojov na správu poisťovní a na druhej strane zníženie zdrojov na výkony zdravotnej starostlivosti pre poskytovateľov.

Ciele
	Základné ciele sú definované v  bode PVV – ide o to, aby sa zákonom obmedzilo čerpanie zdrojov zdravotných poisťovní na ich správu, a aby verejnoprávne  zdravotné poisťovne boli pod verejnou kontrolou, s riadiacimi a správnymi orgánmi zostavenými na báze tripartity

1. Pripraviť návrhy noviel zákonov č. 580/204Z.z. o zdravotnom poistení a o zmene a doplnení zákona 95/2002 Z.z. o poisťovníctve a o zmene a doplnení niektorých zákonov (v znení zákona č. 718/2004 Z.z.) a 581/2004Z.z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov.
Termín: september 2007

Plnenie: 
Úloha týkajúca sa obmedzenia nákladov na prevádzku zdravotných poisťovní bola splnená zákonom č. 522/2006 Z.z. zo 6. septembra 2006, ktorým sa mení a dopĺňa zákon č. 581/2004 Z.z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov. Ministerstvo zdravotníctva pripravilo návrh zákona na transformáciu Všeobecnej zdravotnej poisťovne, a.s. a Spoločnej zdravotnej poisťovne, a.s. na verejnoprávne inštitúcie. Uvedené návrhy boli pozastavené v Legislatívnej rade vlády. 
Vláda Slovenskej republiky uznesením č. 913 z 24 októbra 2007 zrušila úlohu č. 25 v mesiaci september z Plánu legislatívnych úloh vlády SR na rok 2007 – návrh zákona o zdravotnom poistení a o zdravotných poisťovniach a o zmene zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov Zákonom č. 530/2007 Z. z.., ktorým sa mení a dopĺňa zákona č. 581/2004 Z. z. sa výška prevádzkových nákladov  zdravotných poisťovní upravila zo 4% na 3,5%. 

Ďalší postup v úlohe č. 9 v roku 2009:

Ministerstvo zdravotníctva SR pripravilo „Zámer prípravy koncepcie zlúčenia zdravotných poisťovní Všeobecná zdravotná poisťovňa, a.s. a Spoločná zdravotná poisťovňa, a.s.“ na základe vlastnej iniciatívy ministra zdravotníctva Slovenskej republiky. Zámer bol schválený uznesením vlády Slovenskej republiky  č. 527/2009 na rokovaní vlády z 15. júla 2009. Na základe tohto uznesenia bol vypracovaný materiál „Projekt zlúčenia Všeobecnej zdravotnej poisťovne, a. s. a Spoločnej zdravotnej poisťovne, a. s.“, pričom právnym nástupcom bude Všeobecná zdravotná poisťovňa, a.s. a obsahom ktorého je charakteristika spoločností, právne aspekty zlúčenia vrátane vecného a časového harmonogramu realizácie projektu zlúčenia a ekonomické aspekty zlúčenia vrátane návrhu na riešenie dosahov hospodárskej krízy v roku 2009.  
V nadväznosti na to, že bol ohrozený dátum zlúčenia zdravotných poisťovní vyplývajúcich z „Projektu zlúčenia VšZP, a.s a SZP, a.s“, ktorý bol dňa 30.septembra schválený vo vláde SR, sa Ministerstvo zdravotníctva SR rozhodlo pripraviť v skrátenom konaní návrh zákona, v ktorom sa upraví zlúčenie spomínaných poisťovní na základe zákona.. Zákonom č. 533 Z.z. s účinnosťou 21.decembra 2009, ktorým sa dopĺňa zákon 581/2004 Z.z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov a o doplnení zákona č. 580/2004 Z.z. o zdravotnom poistení a o zmene a doplnení zákona č. 95/2002 Z.z. o poisťovníctve a o zmene a doplnení niektorých zákonov v znení neskorších predpisov, uverejnených v Zbierke zákonov  dňa 17.12.2009 v čiastke 187/2009 sa SZP, a.s. a VšZP, a.s. zlučuje 1.januára 2010. 
Záver: Úloha čiastočne splnená

Úloha č. 10. a11. 
Vláda nepripustí také legislatívne zmeny zdravotníckych zákonov, ktoré by mohli viesť k poškodeniu dobrého mena SR tým, že nebude zabezpečená primeraná ochrana domácich i zahraničných investícií.
Vláda akceptuje všetky formy vlastníctva zdravotníckych zariadení a vytvorí podmienky pre ich viac zdrojové financovanie.
	
Sú to úlohy deklaratívne, trvale uplatňované v legislatívnom a riadiacom procese. Podmienky pre viaczdrojové financovanie vytvárajú  prijaté úlohy v tomto dokumente.

Plnenie: Úloha sa priebežne plní v súvislosti s novelami zákonov upravujúcich poskytovanie zdravotnej starostlivosti. 
Záver: Doposiaľ však neboli vytvorené všetky podmienky pre viaczdrojové financovanie zdravotníckych zariadení. V rámci legislatívy sa zabezpečuje primeraná ochrana domácich i zahraničných investícií.

Úloha č. 12
Vláda zruší súčasnú podobu ročného zúčtovania poistného.

Charakteristika
	Súčasná podoba ročného zúčtovania poistného je jedným z najkontroverznejších ustanovení zákona o zdravotnom poistení pre svoju zložitosť a praktickú nevykonateľnosť. Legislatívna podoba je nevyhovujúca pre všetkých aktérov procesu, t. j. platiteľov poistného, zdravotné poisťovne, ale aj pre Úrad pre dohľad nad zdravotnou starostlivosťou.

Ciele 
	Dosiahnuť účelnú, transparentnú a čo najjednoduchšiu podobu ročného zúčtovania poistného, z pohľadu platiteľov poistného, ako aj z pohľadu zdravotných poisťovní.

1.	Pripraviť návrhy novely zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov a iných súvisiacich všeobecne záväzných právnych predpisov.
Termín: Podľa  rámcového Plánu legislatívnych úloh vlády SR na roky 2006 až 2010

Plnenie: 
Úloha p. č. 25 v mesiaci september 2007 z Plánu Legislatívnych úloh vlády SR na rok 2007:
Návrh novely zákona 580/2004 zákona o zdravotnom poistení a o zdravotných poisťovniach a o zmene zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. 

Návrh zákona, ktorým sa mení a dopĺňa zákon č. 580/2004 Z. z. v znení neskorších predpisov bol dňa 26. 9. 2007 schválený  vládou Slovenskej republiky a schválený Národnou radou Slovenskej republiky dňa 28. novembra 2007. 
Úloha bola splnená zákonom č. 594/2007 Z. z., ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a o doplnení zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov.
Záver: Úloha splnená

Úloha č. 13
Vláda bude venovať maximálnu pozornosť využitiu všetkých možností na financovanie investičných aktivít v zdravotníctve, vrátane fondov EÚ.

Charakteristika
	Prideľovanie prostriedkov z fondov EÚ podlieha podmienkam a náležitostiam, za akých je možné ich využívať. Tieto podmienky sú minimálne rámcovo stanovené EÚ. Súčasťou podmienok je aj určenie termínov, kedy je možné tieto finančné prostriedky využívať. Najväčší priestor na využívanie EÚ fondov na investičné aktivity v rezorte zdravotníctva je v štrukturálnych fondoch, ktoré bude možné využívať v období od 2007 do 2013.

Ciele
	Vypracovať tzv. programové dokumenty, na základe ktorých bude možné čerpať finančné prostriedky. Vybudovať administratívne kapacity, ktoré sú kľúčové pre riadenie štrukturálnych fondov.

1.	Vypracovať potrebné dokumenty v súlade s Aktualizáciou Národného strategického referenčného rámca pre SR na roky 2007 – 2013 schválenou vládou Slovenskej republiky.
Termín: podľa textu

Plnenie: 
Všetky potrebné dokumenty v súlade s s Aktualizáciou Národného strategického referenčného rámca pre SR na roky 2007 – 2013 schválenou vládou Slovenskej republiky boli vypracované.
Záver: Úloha splnená
 
2.	Urýchlene vybudovať administratívne kapacity na riadenie pomoci z EÚ fondov, už od roku 2006 a následne počas roku 2007. 
Termín: do 31. 12. 2006

Plnenie: 
Administratívne kapacity na riadenie pomoci z EÚ fondov na Riadiacom orgáne a na platobnej jednotke pre Operačný program Zdravotníctvo boli vybudované a k 31.3.2010 sú plne funkčné. Aktuálny počet administratívnych kapacít k 31.3.2010 je 41 pracovníkov.
Záver: Úloha splnená 

Úloha č. 14
Za základný prvok v zdravotníctve považuje vláda lekárov prvého kontaktu, preto  sa zasadí za zlepšenie podmienok pre ich prácu a sústavné vzdelávanie.

Charakteristika
	Posilniť úlohu lekára vo všeobecnej ambulantnej starostlivosti. Úloha tohto lekára je nielen odborná a ekonomická, ale tiež komunitná, je integrujúcim prvkom, pomáhajúcim riešiť problémy nielen zdravotné, ale aj zdravotno-sociálne či sociálno–zdravotné. Práve takú úlohu umožňuje efektívne zavedený systém manažérstva kvality služieb zdravotnej starostlivosti.

Ciele
	Základným cieľom je uplatniť optimálny spôsob financovania na princípe zásluhovosti, t. j. na dosahovaných výsledkoch. Optimálny spôsob financovania je len jeden proces v celom systéme manažérstva kvality, zameranú na neustále zlepšovanie kvality zdravia a kvality života. 
Prehodnotiť a prispôsobiť postgraduálne vzdelávanie lekárov všeobecnej ambulantnej starostlivosti (riešené v úlohe 25.). 
Vytvoriť informačné väzby (riešené v úlohe 30.). 

Termín: v súlade s úlohami 25 a 30.

Plnenie: 
Zákonom č. 653/2007 Z. z., ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a o zmene a doplnení niektorých zákonov, ktorý v článku III upravil ustanovenia zákona č. 595/2003 Z. z. o dani z príjmov v znení neskorších predpisov tak, že časť nákladov vynaložených zdravotníckym pracovníkom v regulovaných zdravotníckych povolaniach lekár, zubný lekár, sestra a pôrodná asistentka na sústavné vzdelávanie je odpočítateľnou položkou z dane. Zákon nadobudol účinnosť dňa1. 1. 2008.
V rámci Operačného programu Vzdelávanie, ktorý je rozpracovaním čerpania prostriedkov Európskej únie na území Slovenskej republiky na roky 2007 až 2013 v rámci plnenia Národného strategického referenčného rámca Ministerstvo zdravotníctva pripravilo výzvu na predkladanie žiadostí o nenávratný finančný príspevok s názvom: „Zvýšenie ďalších zručností pracovníkov v zdravotníctve“.  Predpokladaný termín na vyhlásenia výzvy je apríl 2010 s dátumom uzávierky pre prijímanie žiadostí o nenávratný finančný príspevok jún 2010. 
Záver: Úloha sa priebežne plní.

Úloha č. 14 bolo v rámci sekcie zdravia rozpracovaná do jednotlivých úloh:  
1. Transpozícia smerníc EÚ
a)	smernica č. 36/2006/ES  o uznávaní odborných kvalifikácií 
b)	smernica č. 100/2006/ES  ustanovení vyplývajúcich z prístupu do EÚ štátov Bulharska a Rumunska.

Smernica Európskeho parlamentu a Rady č. 2005/36/ES o uznávaní odborných kvalifikácií bola transponovaná do vládneho návrhu zákona, ktorým sa mení a dopĺňa zákon č. 578/2004 Z.z. o poskytovateľoch zdravotnej starostlivosti, zdravotníckych pracovníkoch, stavovských organizáciách  v zdravotníctve a o zmene a doplnení niektorých zákonov v znení neskorších predpisov. Uvedený vládny návrh zákona schválila Národná rada SR dňa 13. septembra 2007.  Vypracovanie príslušných ustanovení otvorí   priestor pre etablovanie  sa občanov  ďalších členských štátov na území Slovenskej republiky v regulovaných zdravotníckych  povolaniach  a umožní sa ľahšia aplikácia  procesu posudzovania dokladov o vzdelaní občanov členských ale aj nečlenských štátov.
Ide o zákon č. 464/2007 Z. z., ktorým sa mení a dopĺňa zákon č. 578/2004 Z.z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov.
	Smernica 2006/100/ES, ktorou sa z dôvodu pristúpenia Bulharska a Rumunska upravujú určité smernice v oblasti voľného pobytu osôb bola transponovaná novelou zákona č. 578/2004Z.z. – zákonom č. 272/2007 Z.z.
Záver: Úloha splnená a naďalej sa priebežne plní

2. Vypracovanie návrhu vyhlášky o vzoroch špecializačných diplomov, certifikátov a osvedčení o príprave na výkon práce v zdravotníctve.

Ministerstvo zdravotníctva vypracovalo vyhlášku MZ SR č. 465/2007 Z. z., ktorou sa ustanovujú vzory diplomov o špecializácii, certifikátov a osvedčení o príprave na výkon práce v zdravotníctve, ktorá bola schválená 3.10.2007 a uverejnená v Zbierke zákonov pod. č. 465/2007 Z.z. s účinnosťou od dňa 20.10.2007. Uvedená vyhláška bola vydaná na základe splnomocňovacieho ustanovenia § 41 ods. 4 zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách  v zdravotníctve a o zmene a doplnení niektorých zákonov v znení zákona č. 464/2007 Z. z.
Záver: Úloha splnená

Záver: Hlavná úloha č. 14 je čiastočne splnená a naďalej sa priebežne plní v súlade s úlohami 25 a 30.

Úloha č. 15
Vláda presadí v roku 2007 obnovenie rajonizácie  pediatrov, všeobecných lekárov, gynekológov a stomatológov, so zachovaním slobodného výberu poskytovateľa zdravotnej starostlivosti občanom.

Charakteristika
	Uvedené skupiny lekárov predstavujú základný nezastupiteľný prvok v poskytovaní zdravotnej starostlivosti. Zavedením princípu slobodnej voľby lekára sa síce pacientom na jednej strane otvorila možnosť vybrať si svojho lekára, ale zároveň zanikla povinnosť lekára prijať pacienta. Zákon v súčasnej podobe nenapĺňa právo pacienta na poskytnutie príslušnej zdravotnej starostlivosti.

Ciele
	Zabezpečiť dostupnosť základnej zdravotnej starostlivosti pre celú populáciu pri zachovaní slobodnej voľby lekára. Ustanoviť povinnú rajonizáciu pre ambulantnú starostlivosť (všeobecnú a špecializovanú). 

1.	Pripraviť návrh novely zákona č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov  a iných príslušných všeobecne záväzných predpisov.
Termín: september 2007 (podľa Plánu Legislatívnych úloh vlády na rok 2007)

Plnenie: 
Zákonom č. 662/2007 Z. z., ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov sa obnovila „rajonizácia“ t. j. určenie zdravotného obvodu, čím sa zabezpečilo právo každého občana SR na dostupnosť ambulantnej a ústavnej zdravotnej starostlivosti a zároveň sa posilnil princíp solidárnosti a prístup všetkých občanov k adekvátnej zdravotnej starostlivosti. Tzv. rajóny poskytovateľ nemôže odmietnuť uzatvorenie dohody o poskytovaní zdravotnej starostlivosti a taktiež nemôže odmietnuť ošetrenie resp. vyšetrenie. Zákonom sa zabezpečila slobodná voľbu lekára, t. j. oprávnenie pacienta na poskytnutie zdravotnej starostlivosti u lekára, ktorého si slobodne vybral. 
Návrh zákona, ktorým sa mení a dopĺňa zákon č. 576/2004 Z.z. vláda schválila 19. septembra 2007 (č. 18695/2007-OL). Schválený Národnou radou bol dňa 6. decembra 2007. Zákon nadobudol účinnosť dňa 1. 1. 2008.
Záver: Úloha splnená 

Úloha č. 16
Vláda bude presadzovať orientáciu zdravotníctva na prevenciu a včasnú diagnostiku ochorení, podporí realizáciu celospoločensky najdôležitejších preventívnych programov a presadí komplexný program starostlivosti o deti a starších občanov.

Charakteristika
	Prirodzenou prioritou každej rozvinutej spoločnosti je komplexná zdravotná a sociálna starostlivosť o trvalé zvyšovanie zdravotného stavu populácie a kvality genofondu populácie.               
	 Z pohľadu celospoločenských potrieb zdravotníctva medzi prioritné úlohy patrí schválenie  Vládou SR garantovaných národných programov :
-	starostlivosti o ženu, matku a dieťa 
-	transplantačný
-	kontroly tabaku
-	ochrany sexuálneho a reprodukčného zdravia.

Ciele
	Prijať program dlhodobo realizovaný v krajinách EÚ (vrátane ČR) a zvrátiť doterajšie negatíva. S výnimkou výrazného, takmer 50 % poklesu pôrodnosti, došlo k výraznému zhoršeniu demografických ukazovateľov za 13 rokov po rozdelení Československa  v porovnaní s ČR dosahujeme dvojnásobne horšie výsledky v perinatálnej mortalite a dokonca trojnásobne horšie výsledky v perinatálnej morbidite.
	Pripraviť program starostlivosti o seniorov s reakciou na všeobecný demografický trend v spoločnosti a potrebu riešiť vzniknuté problémy starostlivosti.
	Pripraviť onkologický program zameraný na prevencie, včasnú diagnostiku a efektívnu liečbu onkologických ochorení a kardiovaskulárnych ochorení. V súlade s celosvetovým trendom dobudovať sieť pracovísk a zvýšiť ich efektivitu.
	Pripraviť program duševného zdravia s cieľom zabezpečiť čo najdiferencovanejšiu formu liečby rôznych skupín duševných ochorení, vytvoriť výučbovú bázu pre vzdelávanie a prax zdravotníckych pracovníkov v psychiatrii, vytvoriť podmienky pre psychiatrický výskum a rozvoj odboru v celoslovenskom meradle. Pripraviť sa na nárast  duševne chorých geriatrického veku v súlade s demografickými trendmi a zabezpečiť ďalší rozvoj sociálnych služieb na úrovni regiónov.
	Pripraviť transplantačný program  s cieľom zvýšiť efektivitu, počet orgánových transplantácií v transplantačných centrách na Slovensku, pripraviť dôslednú  implementáciu smerníc EÚ o odberoch, spracovaní, konzervovaní a distribúcii orgánov tkanív a buniek do príslušných legislatívnych predpisov.
Pripraviť program zdravotnej starostlivosti pre deti a dorast s cieľom zabezpečiť komplexnú  zdravotnú a sociálnu starostlivosť.

1.	Pripraviť návrhy národných programov:
	starostlivosti o ženu, matku a dieťa, 
	transplantačný, 
	kontroly tabaku, 
	ochrany sexuálneho a reprodukčného zdravia.
Termín: 31.12.2010

Plnenie: 
Národný program kontroly tabaku (NPKT) bol dňa 2. 5. 2007 schválený uznesením vlády SR č. 398/2007.
Záver: Úloha splnená.
	
Národný program starostlivosti o ženu, matku a dieťa bol pripravovaný v podobe dvoch „programov“ ako Národný program ochrany sexuálneho a reprodukčného zdravia a Národný program starostlivosti o deti a dorast.

Národný program ochrany sexuálneho a reprodukčného zdravia (NPOSRZ) bol predložený do vlády SR (č. m. 5302/2008) dňa 26. 3. 2008. Rokovanie o materiáli bolo prerušené a následne sa uskutočnilo rozporové konanie s biskupským konventom SR. Rozpory neboli odstránené. Na základe uvedeného vláda SR uznesením č. 56 z 21. 1. 2009 zrušila úlohu C 22 uznesenia vlády SR č. 278 z 23. 4. 2003 a zároveň uložila ministrovi zdravotníctva vypracovať nový návrh Národného programu starostlivosti o ženy, bezpečné materstvo a reprodukčného zdravia v termíne do 30. 6. 2009. MZ SR požiadalo listom č. 16646 - 1/2009 dňa 25. 6. 2009 predsedu vlády SR o odklad termínu do 30. 10. 2010.
Záver: Úloha sa plní.

Národný program starostlivosti o deti a dorast v Slovenskej republike na roky 2008 - 2015 (NPDD) bol dňa 26. 3. 2008 schválený uznesením vlády SR č. 192/2008. Hlavným cieľom NPDD je zabezpečiť adekvátnu starostlivosť o zdravie a rozvoj detí a dorastu v súlade s najnovšími poznatkami a odporúčaniami Európskej stratégie v podmienkach SR a Svetovej zdravotníckej organizácie. Zámermi NPDD sú:
-	podpora rezortných a medzirezortných aktivít na riešenie otázok spojených so zdravím a so zdravým vývinom detí a dorastu, 
-	určenie úloh pre vývoj a koordináciu služieb, ktoré zabezpečujú požiadavky tehotných žien, novorodencov, detí a dorastu, 
-	zlepšenie kvality a dostupnosti zdravotnej starostlivosti pre deti a dorast vytvorením systému detských trauma centier,
-	zabezpečenie manažmentu riešenia patologických stavov vzťahujúcich sa k prenatálnemu, perinatálnemu a postnatálnemu vývinovému obdobiu detí a dorastu,
-	monitorovanie patologického vývinu detí a dorastu spojené s výživou, nadváhou a obezitou,
-	zlepšenie osobného vzťahu k podpore zdravia, výživovým návykom, životospráve a pohybovej aktivite prostredníctvom edukácie,
-	zachytiť a liečiť včasné štádiá kardiovaskulárnych ochorení podľa diagnostického a liečebného postupu a redukovať rizikové faktory pre vývoj kardiovaskulárnych ochorení u detí.
Záver: Úloha priebežne plnená.

Národný transplantačný program (NTP) bol dňa 26. 3. 2008 schválený uznesením vlády SR č. 193/2008. Jeho cieľom je zvýšiť efektivitu, počet orgánových transplantácií v transplantačných centrách na Slovensku, rozšíriť spektrum transplantácií, pripraviť a realizovať dôslednú implementáciu smerníc EÚ o odberoch, spracovaní, konzervovaní a distribúcii orgánov, tkanív a buniek do príslušných legislatívnych predpisov a postupne odbúrať potrebu vykonávania transplantácií solídnych orgánov slovenským občanom v zahraničí.
Záver: Úloha splnená

Národný program prevencie ochorení  srdca a ciev (NPPOSC) bol dňa 17. 3. 2010 schválený uznesením vlády SR č. 191/2010. Jeho hlavným cieľom je vytvorenie celospoločensky efektívneho systému opatrení zameraného na zníženie incidencie a prevalencie najzávažnejších srdcovocievnych rizikových faktorov, ako aj na redukciu morbidity a mortality ischemickej choroby srdca, chronického srdcového zlyhávania a náhlej kardiálnej smrti. 
Záver: Úloha splnená

Záver: Hlavná úloha č. 16 je čiastočne splnená a naďalej sa priebežne plní

Úloha č. 17.
Vláda prijme opatrenia, ktoré umožnia absolvovať kúpeľnú liečbu tým, ktorí ju najviac potrebujú  a nemôžu si ju dovoliť.

Charakteristika
	Kúpeľná liečba má svoje nezastupiteľné miesto v prevencii a podpornej liečbe chronických ochorení, ako aj v oblasti integrovanej medicíny atd. Zmenou indikačných skupín a zavedením poplatkov sa kúpeľná liečba stala pre mnohé skupiny obyvateľstva nedostupnou, dôsledkom je rast chronických ochorení a zhoršujúci zdravotný stav populácie. Uplatňovanie integrovanej medicíny má nezastupiteľný podiel a úplnom vyliečení, príp. odbúraní vedľajších účinkov a tým aj na zefektívňovaní poskytovanej starostlivosti, vrátane účinnej motivácie poskytovateľa zdravotnej starostlivosti aj pacienta. 

Ciele
	Sprístupniť kúpeľnú liečbu tým, ktorí to najviac potrebujú a znížiť tým potrebu akútnej zdravotnej starostlivosti a spotreby liekov. Upraviť prílohu o kúpeľoch, prehodnotiť indikačné skupiny s dôrazom na účinnosť a efektívnosť kúpeľnej liečby na kvalitu života a zdravotný stav pacienta. Pripraviť cielenú kompenzácia pri absolvovaní kúpeľnej liečby občanom v hmotnej núdzi alebo s nižšími príjmami. Identifikovať veľkosť tejto skupiny občanov.
	Pokračovať, zabezpečovať a vytvárať vhodné podmienky v oblasti kúpeľníctva ako významnej zložky prevencie a ochrany zdravia obyvateľstva a využívania prírodných liečivých zdrojov a klimatických podmienok vhodných na liečenie. Udržiavať register a databázu minerálnych vôd za účelom ich ekonomického využitia.

1. Pripraviť návrh novely zákona č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti a iných príslušných všeobecne záväzných predpisov. 
Termín: september 2007(podľa Plánu Legislatívnych úloh vlády na rok 2007)

Plnenie: 
Zákonom č. 661/2007 Z. z., ktorým sa mení a dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov a o zmene a doplnení niektorých zákonov sa upravili ustanovenia, ktorými sa sprístupnila kúpeľná starostlivosť tým osobám, ktoré ju najviac potrebujú. Prehodnotili sa indikačné skupiny kúpeľnej starostlivosti s dôrazom na jej účinnosť a efektívnosť, na kvalitu života a zdravotný stav pacienta. Zabezpečila sa cielená kompenzácia pri absolvovaní kúpeľnej liečby občanom v hmotnej núdzi alebo s nižšími príjmami, za predpokladu, že zostanú poplatky v spolupráci s MPSVaR SR. Zjednodušil sa aj spôsob splnenia podmienok na vypísanie návrhu na kúpeľnú starostlivosť. Rozšírila sa oblasť kúpeľnej starostlivosti v indikačnej skupine A, v ktorej je kúpeľná starostlivosť v plnom rozsahu hradená z verejného zdravotného poistenia a to presunom diagnóz zo skupiny B, s dôrazom na jej účinnosť a efektívnosť. A taktiež sa rozšírila oblasť kúpeľnej starostlivosti v indikačnej skupine B, pri ktorej si pacient hradí ubytovanie a stravu počas kúpeľnej starostlivosti a zdravotná starostlivosť je hradená z verejného zdravotného poistenia. Presunom diagnóz zo skupiny C do skupiny B sa zároveň  ruší  indikačná skupina C, ktorá bola plne hradená poistencom.
Záver: Úloha splnená.

Úloha č. 18
Vláda podporuje decentralizáciu v riadení zdravotníctva, pri zavedení metodickej, regulačnej a kontrolnej úlohy štátu voči všetkým zdravotníckym zariadeniam.

Charakteristika
	Poskytovanie zdravotnej starostlivosti a služieb  s tým súvisiacimi s jej poskytovaním sa financuje najmä z prostriedkov verejného zdravotného poistenia, ktoré sú verejnými prostriedkami, a preto musia byť pod verejnou kontrolou. 

Ciele
	Vypracovať návrhy kontrolných mechanizmov na hospodárne nakladanie s prostriedkami verejného zdravotného poistenia, dodržiavanie hospodárnosti, efektívnosti a účinnosti ich použitia a pripraviť návrhy ustanovení do príslušných zákonov a všeobecne záväzných prepisov o kompetenciách ministerstva pri výkone kontroly, dozoru a inšpekcie spolu s možnosťou udeľovať  sankcie.  

1. Pripraviť návrhy noviel príslušných zákonov a všeobecne záväzných predpisov.
Termín: Podľa rámcového Plánu legislatívnych úloh vlády SR na roky 2006 až 2010

Plnenie: 
MZ SR zabezpečuje decentralizáciu v riadení zdravotníctva zavádzaním metodickej, regulačnej a kontrolnej úlohy štátu voči všetkým zdravotníckym zariadeniam prostredníctvom nasledovných zákonov:
•	Zákon č. 523/2004 Z. z. o rozpočtových pravidlách verejnej správy
•	Zákon č. 431/2002 Z. z. o účtovníctve
•	Zákon č. 581/2004 Z. z. o zdravotných poisťovniach
•	Zákon č. 580/2004 Z. z. o zdravotnom poistení
Záver: Úloha  sa priebežne plní

Úloha č. 19
V nemocničnej starostlivosti bude presadzovať, aby štát zostal vlastníkom fakultných zdravotníckych zariadení, zariadení s celonárodnou pôsobnosťou a tých, ktoré plnia osobitné úlohy v mimoriadnych situáciách.

Charakteristika
	Predchádzajúca vláda zákonom ustanovila premenu (transformáciu) právnej formy zdravotníckeho zariadenia z príspevkovej organizácie na akciovú spoločnosť. Zmenou právnej formy zdravotníckeho zariadenia by štát mohol stratiť jeden z nástrojov zabezpečujúcich kompetenciu  štátnej správy nad zdravotnou starostlivosťou a výkonu štátnej zdravotnej politiky.

Ciele
	Zastaviť transformáciu právnej formy zdravotníckeho zariadenia z príspevkovej organizácie na akciovú spoločnosť a pripraviť návrh na určenie takej formy hospodárenia, ktorou sa určia rozpočtové pravidlá.    

1.  Pripraviť novelu zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov a iných súvisiacich všeobecne záväzných predpisov. 
Termín: Podľa rámcového Plánu legislatívnych úloh vlády SR na roky 2006 až 2010

Plnenie: 
Zákonom č. 653/2007 Z. z., ktorým sa mení a dopĺňa zákon zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov bola definovaná pevná sieť a koncová sieť poskytovateľov zdravotnej starostlivosti. Vytvorením pevnej siete poskytovateľov zdravotnej starostlivosti sa určil počet a odborné zloženie nemocníc v príslušnom samosprávnom kraji, ktoré zabezpečia poskytovanie kvalitnej neodkladnej zdravotnej starostlivosti pacientom prevzatým od záchrannej zdravotnej služby. Tieto nemocnice zároveň zabezpečujú 24 hodinovú dostupnosť pracovísk: urgentný príjem, anesteziológia a intenzívna medicína, chirurgia, vnútorné lekárstvo alebo kardiológia, neurológia, gynekológia a pôrodníctvo, neonatológia, pediatria (okrem Bratislavy, Banskej Bystrica Košíc kde sú Detské fakultné nemocnice), nemocničná lekáreň a zariadenia spoločných vyšetrovacích a liečebných zložiek v odboroch rádiodiagnostika (CT nevyhnutné), klinická biochémia, hematológia a transfúziológia. Vytvorením koncovej siete poskytovateľov zdravotnej starostlivosti sa určili špecializované nemocnice, ktoré pacientom poskytujú kvalitnú, špecializovanú, 24 hodín dostupnú zdravotnú starostlivosť, ktorú im nedokážu poskytnúť všeobecné nemocnice. 
Zastavila sa transformácia zdravotníckych zariadení, pretože bolo potrebné, aby štát zostal vlastníkom zdravotníckych zariadení, zdravotníckych zariadení s celonárodnou pôsobnosťou a tých, ktoré plnia osobitné úlohy v mimoriadnych situáciách. Zmenou právnej formy zdravotníckeho zariadenia predchádzajúcou vládou štát stratil jeden z nástrojov zabezpečujúcich kompetenciu štátnej správy nad zdravotnou starostlivosťou a výkonu štátnej zdravotnej politiky.
Nariadením vlády SR č. 640/2008 Z. z. o verejnej minimálnej sieti poskytovateľov zdravotnej starostlivosti sa určila koncovú sieť konkrétnych ústavných zdravotníckych zariadení s celonárodnou a celokrajskou pôsobnosťou. 
Záver: Úloha splnená

Úloha č. 20
Vláda zabezpečí zachovanie dostupnosti a kvality poskytovania zdravotnej starostlivosti pre všetkých občanov a zamedzí nekontrolovanému a neefektívnemu rozširovaniu siete zdravotníckych kapacít. Súčasne podporí reštrukturalizáciu siete zdravotníckych zariadení s preferovaním presunu činností do ambulantnej sféry  vrátane jednodňovej starostlivosti tak, aby došlo k účelnej špecializácii a tým rastu kvality a produktivity poskytovaných služieb.

Charakteristika
Sieť zdravotníckych zariadení sa v posledných rokoch vyvíjala viac-menej nekoordinovane a živelne. Nik nevykonal seriózny prepočet potreby počtu lôžok, ambulancií, pracovísk SVaLZ a štruktúru ich výkonov. Hovoriť v tejto situácii o nepotrebnosti časti zdravotníckych zariadení alebo o ich nedostatku je prakticky nemožné. 

Ciele
	Prerátať potrebu  jednotlivých druhov ambulancií, lôžok, pracovísk SVaLZ, ADOS, ambulantnej pohotovosti, ošetrovateľskej starostlivosti, pôrodnej asistencie, zariadenia 1-dňovej zdravotnej starostlivosti a stacionárov atď.  na pomery SR, s rozložením na jednotlivé kraje a okresy SR. Racionálne reštrukturalizovať existujúcu sieť zdravotníckych zariadení a zabezpečiť jej trvalú reguláciu.

1.	Pripraviť novelu nariadenia vlády č. 751/2004 Z. z o verejnej minimálnej sieti poskytovateľov zdravotnej starostlivosti.
Termín: do 31.12.2007

Plnenie: 
„Koncepcia tvorby štandardných diagnostických a liečebných postupov“ bola dňa 17. 9. 2008 schválená uznesením vlády SR č. 628/2008. Cieľom štandardných diagnostických a liečebných postupov je zlepšovať kvalitu zdravotnej starostlivosti v súlade s najnovšími výsledkami výskumu v oblasti medicínskych vied a medicíny založenej na dôkazoch. Na základe uvedeného materiálu sa vypracovalo 37 odborných usmernení. 
Výnosom MZ SR  č. 09812/2008-OL z 10. 9. 2008 o minimálnych požiadavkách na personálne zabezpečenie a materiálno–technické vybavenie jednotlivých druhov zdravotníckych zariadení ústavnej zdravotnej starostlivosti sa stanovil sa počet pacientov na jedného zdravotníckeho pracovníka lekára, sestru, pôrodnú asistentku, fyzioterapeuta, zdravotníckeho asistenta/sanitára a iného zdravotníckeho pracovníka. V rámci skvalitnenia pobytu pacienta v nemocnici sa ustanovilo, že nemocnica musí mať zabezpečený bezbariérový vstup, ktorý umožní pohyb aj pacientom s obmedzenou schopnosťou pohybu a orientácie. Ďalej sa definovalo, že izba pre pacientov môže mať najviac štyri lôžka a pri každom lôžku je nočný stolík. Minimálna plocha vymedzená pre jedno lôžko na izbe pre pacienta je 7 m2 a na izbe pre novorodenca a dojča je 5 m2. Zároveň bolo vymenované potrebné vecné prístrojové, nástrojové a materiálne vybavenie, ktoré musí mať príslušné oddelenie v danom odbore v ktorom poskytuje zdravotnú starostlivosť. Tieto požiadavky boli stanovené tak, aby bola pri poskytovaní zdravotnej starostlivosti zachovaná bezpečnosť pacienta, ale aj bezpečnosť zdravotníckeho personálu. Boli upravené minimálne požiadavky na personálne zabezpečenie a materiálno-technické vybavenie niektorých ambulantných zdravotníckych zariadení, súčasťou, ktorých boli určené požiadavky na ambulanciu lekárskej služby prvej pomoci pre dospelých, pre deti a dorast a zubno-lekársku službu prvej pomoci. Doplnili sa požiadavky na sterilizačné zariadenia, z dôvodu presadzovania účinnejšej ochrany zdravia a epidemiologickej bezpečnosti pacienta. Uvedeným právnym predpisom sa zabezpečí zlepšenie úrovne kvality poskytovanej ústavnej a ambulantnej zdravotnej starostlivosti.
Nariadením vlády SR č. 640/2008 Z. z. o verejnej minimálnej sieti poskytovateľov zdravotnej starostlivosti sa optimalizoval počet poskytovateľov ambulantnej zdravotnej starostlivosti, zvýšil sa počet sesterských miest v ADOS, čím sa zabezpečila dostupnosť a kvalita zdravotnej starostlivosti pacientom. Zároveň optimalizáciou počtu poskytovateľov ambulantnej zdravotnej starostlivosti je možné presunutie zdravotnej starostlivosti pacientov do ambulantnej sféry, tak aby bola zabezpečená kontinuita poskytovanej zdravotnej starostlivosti aj v domácom prostredí u dlhodobo a chronicky chorých.  
Odborným usmernením MZ SR o výkonoch jednodňovej zdravotnej starostlivosti, ktoré bolo zverejnené vo Vestníku MZ SR, čiastke 9 - 16. ročník  54 a ktoré nadobudlo účinnosť dňa 15. 2. 2006 sa stanovil zoznam výkonov, ktoré je možné vykonať bez následnej ústavnej zdravotnej starostlivosti. Tým sa zefektívnilo a odbremenilo poskytovanie ústavnej zdravotnej starostlivosti. 
Záver: Úloha splnená.

Úloha č. 21
Medicínsky a finančne vysoko náročné výkony zdravotnej starostlivosti sa budú poskytovať len na akreditovaných pracoviskách vybraných zariadení.

MZ SR vykoná analýzu medicínsky a finančne náročnej zdravotnej starostlivosti v jednotlivých medicínskych odboroch. Na základe tejto analýzy a ďalších parametrov (materiálno-technické a personálne vybavenie) určí podmienky časovo ohraničenej akreditácie pracovísk pre medicínsky a finančne náročnú zdravotnú starostlivosť s cieľom maximálne efektívnej a pre pacienta minimálne rizikovej zdravotnej starostlivosti. Na financovanie takýchto výkonov sa  vytvorí účelový fond.
Termín: Podľa rámcového Plánu legislatívnych úloh vlády SR na roky 2006 až 2010

Plnenie: Úloha p. č. 25 v mesiaci september 2007 z Plánu Legislatívnych úloh vlády SR na rok 2007 týkajúca sa fondu na úhradu zvlášť náročných výkonov bola uznesením Vlády Slovenskej republiky  č. 913 z októbra 2007 zrušená.

Úloha č. 21 súvisí s úlohou č. 8 rovnako termíny, zodpovednosť sú stanovené v bode 8.

Plnenie hlavnej úlohy č. 21: 
Zákonom č. 192/2009 Z. z., ktorým sa mení a dopĺňa zákon zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov sa upravili  podmienky pre vznik špecializovaných centier na sústreďovanie vybraných zdravotných výkonov na území Slovenskej republiky, čím sa zabezpečilo efektívne a kvalitné poskytovanie zdravotnej starostlivosti u vybraných skupín ochorení, ktoré sa vyskytujú ojedinele alebo zriedkavo napr. komplexná starostlivosť deti s cystickou fibrózou, vývojová kineziológia detí s detskou mozgovou obrnou a podobne. Zákon nadobudol účinnosť dňa 1. 6. 2009. 
Záver: Úloha splnená

Úloha č. 22
Vláda podporí vytvorenie podmienok pre transparentnú súťaž poskytovateľov zdravotnej starostlivosti.

Termín: 1.1.2008
Rieši bod 24

Záver: Úloha splnená

Úloha č. 23
Zároveň podporí vytvorenie systému diferencovaného prístupu pri uzatváraní zmluvných vzťahov medzi zdravotnými poisťovňami a poskytovateľmi zdravotnej starostlivosti podľa kritérií efektivity a kvality poskytovanej zdravotnej starostlivosti
	
Riešia  body 24 a 31

Plnenie:
Zákonom č. 192/2009 Z. z., ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a o zmene a doplnení niektorých zákonov, ktorý nadobudol účinnosť dňa 1. júna 2009 bola ustanovená povinnosť poskytovateľov všeobecnej ambulantnej zdravotnej starostlivosti, ktorí majú uzatvorenú dohodu o poskytovaní všeobecnej ambulantnej zdravotnej starostlivosti najmenej s jedným poistencom zdravotnej poisťovne a poskytujú zdravotnú starostlivosť plne uhrádzanú alebo čiastočne uhrádzanú na základe verejného zdravotného poistenia, uzatvoriť zmluvu o poskytovaní zdravotnej starostlivosti s príslušnou zdravotnou poisťovňou.
Nariadením vlády SR č. 51/2009 Z. z., ktorým sa mení nariadenie vlády SR č. 752/2004 Z. z., ktorým sa vydávajú indikátory kvality na hodnotenie poskytovania zdravotnej starostlivosti v znení neskorších predpisov sa ustanovil nový zoznam indikátorov kvality. Preferovali sa indikátory kvality pre jednoduché a časté výkony, ktoré sa vykonávajú vo veľkých počtoch. Zámerom bolo, aby indikátory kvality sa sledovali aj v ďalších medicínskych odboroch, v ktorých doteraz neboli stanovené. Do zoznamu sa prednostne zaradili také indikátory kvality, ktoré poskytovatelia hlásia pravidelne. Nový zoznam indikátorov kvality na hodnotenie poskytovania zdravotnej starostlivosti poskytne diferencovanejšiu možnosť hodnotenia, ako doteraz aplikovaný zoznam. Do zoznamu indikátorov boli zaradené aj ekonomické indikátory, ktoré súvisia s efektívnosťou využitia zdrojov. Zámerom pri zaradení ekonomických indikátorov je získavať relevantné údaje o efektívnosti využívania spoločných vyšetrovacích a liečebných zložiek a dopravnej služby, o pohybe a frekvencii pacientov na ambulanciách a vynaložených nákladov na lieky a zdravotníckej pomôcky. Zdravotné poisťovne zverejňujú kritéria pri uzatváraní zmlúv s poskytovateľmi zdravotnej starostlivosti na základe personálneho a materiálno-technického vybavenia poskytovateľa zdravotnej starostlivosti a nového zoznamu indikátorov kvality. Nariadenie vlády SR nadobudlo účinnosť dňa 1. 3. 2009.
Záver: Úloha splnená. 

Úloha č. 24
Vláda pokladá bezpečnosť pacientov za mimoriadne dôležitú súčasť zdravotného systému, preto bude podporovať zavádzanie systémov kvality a efektivity vo všetkých oblastiach poskytovania zdravotnej starostlivosti, s cieľom dosiahnutia medicínskeho ale aj hygienicko-epidemiologického štandardu, ktoré zodpovedajú normám EÚ.

Charakteristika
	Zaviesť systémy manažérstva kvality, vytvoriť integrovaný systém na vytváranie podmienky na neustále zlepšovanie kvality zdravia a kvality života.
	Presadzovať zavádzanie kvality prostredníctvom stavovských a profesijných organizácií.

Ciele
	Aplikovať systém manažérstva kvality vrátane finančného manažérstva. V rámci kritérií na posudzovanie a neustále zlepšovanie systémov manažérstva kvality vytvárať a schvaľovať modely pre jednotlivé typy zdravotníckych zariadení a štandardy procesov pre poskytovanie zdravotnej starostlivosti, ktorých uplatňovaním sa bude garantovať dosiahnutie požadovaných indikátorov kvality zdravia. Spracovať jednotný štandard systémov kvality pre zdravotnícke zariadenia (štandardná dokumentácia, formuláre, záznamy, postupy a iné). Spresniť legislatívny postup pre zavádzanie systémov kvality v zdravotníctve. Vytvoriť platformu na sledovanie indikátorov kvality, napojenie systémov kvality na procesy a vnútornú štruktúru zdravotníckych zariadení.
	V rámci systému manažérstva kvality riešiť aj proces zdravotníckeho marketingu, monitorovania kvality zdravia a systematizáciu cien výkonov zdravotnej starostlivosti vo vzťahu k zhodnocovanej úrovni kvality výsledkov zdravotnej starostlivosti (zhodnocovanú úroveň kvality zdravia a kvality života ľudí v pôsobnosti zdravotníckeho zariadenia).

1.	Vytvoriť koordinačný tím na hodnotenie kvality a udeľovanie ceny kvality v zdravotníctve SR (verejné sledovanie a hodnotenie medicínskej kvality, manažérskej kvality, organizačnej kvality, ap.).
Termín: 1.1.2008

Plnenie: 
Zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov ustanovuje, poskytovateľ zdravotnej starostlivosti zabezpečuje systém kvality na dodržiavanie a zvyšovanie kvality tak, aby sa vzťahoval na všetky činnosti, ktoré môžu v zdravotníckom zariadení ovplyvniť zdravie osoby alebo priebeh jej liečby a na personálne zabezpečenie a materiálno-technické vybavenie zdravotníckeho zariadenia. Systém kvality je poskytovateľom písomne dokumentovaný systém, ktorého cieľom je znižovanie nedostatkov v poskytovaní zdravotnej starostlivosti pri súčasnom zvyšovaní spokojnosti osôb, ktorým sa zdravotná starostlivosť poskytuje, a pri zachovaní ekonomickej efektívnosti poskytovateľa.
	Zavádzanie systému kvality podľa ISO 9001:2000 spočíva na princípe dobrovoľnosti, čo je v súlade s legislatívou prevažnej väčšiny krajín EÚ. Mnohí poskytovatelia ústavnej zdravotnej starostlivosti majú zavedený tento certifikovaný systém kvality a ich počet postupne narastá.
Záver: Úloha splnená.

Plnenie hlavnej úlohy 24: 
Cieľom MZ SR je spracovanie medicínskych štandardov liečby a hodnotenia skutočnej kvality s prijímanými nápravnými a preventívnymi opatreniami. 
„Koncepcia tvorby štandardných diagnostických a liečebných postupov“ bola dňa 17. 9. 2008 schválená uznesením vlády SR č. 628/2008. Cieľom štandardných diagnostických a liečebných postupov je zlepšovať kvalitu zdravotnej starostlivosti v súlade s najnovšími výsledkami výskumu v oblasti medicínskych vied a medicíny založenej na dôkazoch. Na základe uvedeného materiálu sa vypracovalo 37 odborných usmernení.
Výnosom MZ SR č. 09812/2008-OL z 10. 9. 2008 o minimálnych požiadavkách na personálne zabezpečenie a materiálno–technické vybavenie jednotlivých druhov zdravotníckych zariadení ústavnej zdravotnej starostlivosti sa stanovil sa počet pacientov na jedného zdravotníckeho pracovníka lekára, sestru, pôrodnú asistentku, fyzioterapeuta, zdravotníckeho asistenta/sanitára a iného zdravotníckeho pracovníka. Zároveň bolo vymenované potrebné vecné prístrojové, nástrojové a materiálne vybavenie, ktoré musí mať príslušné oddelenie v danom odbore, v ktorom poskytuje zdravotnú starostlivosť. Tieto požiadavky boli stanovené tak, aby bola pri poskytovaní zdravotnej starostlivosti zachovaná bezpečnosť pacienta, ale aj bezpečnosť zdravotníckeho personálu. Zároveň boli definované konkrétne kvalifikačné požiadavky zdravotníckych pracovníkov na jednotlivých špecializovaných pracoviskách ústavných zdravotníckych zariadení. 
Boli upravené minimálne požiadavky na personálne zabezpečenie a materiálno-technické vybavenie aj niektorých ambulantných zdravotníckych zariadení súčasťou, ktorých boli určené požiadavky na ambulanciu lekárskej služby prvej pomoci pre dospelých, pre deti a dorast a zubno-lekársku službu prvej pomoci. Doplnili sa požiadavky na sterilizačné zariadenia, z dôvodu presadzovania účinnejšej ochrany zdravia a epidemiologickej bezpečnosti pacienta. 
Nariadením vlády SR č. 51/2009 Z. z., ktorým sa mení nariadenie vlády SR č. 752/2004 Z. z., ktorým sa vydávajú indikátory kvality na hodnotenie poskytovania zdravotnej starostlivosti v znení neskorších predpisov sa ustanovil nový zoznam indikátorov kvality. Preferovali sa indikátory kvality pre jednoduché a časté výkony, ktoré sa vykonávajú vo veľkých počtoch. Zámerom bolo, aby indikátory kvality sa sledovali aj v ďalších medicínskych odboroch, v ktorých doteraz neboli stanovené. Do zoznamu sa prednostne zaradili také indikátory kvality, ktoré poskytovatelia hlásia pravidelne. Nový zoznam indikátorov kvality na hodnotenie poskytovania zdravotnej starostlivosti poskytne diferencovanejšiu možnosť hodnotenia, ako doteraz aplikovaný zoznam. Do zoznamu indikátorov boli zaradené aj ekonomické indikátory, ktoré súvisia s efektívnosťou využitia zdrojov. Zámerom pri zaradení ekonomických indikátorov je získavať relevantné údaje o efektívnosti využívania spoločných vyšetrovacích a liečebných zložiek a dopravnej služby, o pohybe a frekvencii pacientov na ambulanciách a vynaložených nákladov na lieky a zdravotníckej pomôcky. Zdravotné poisťovne zverejňujú kritéria pri uzatváraní zmlúv s poskytovateľmi zdravotnej starostlivosti na základe personálneho a materiálno-technického vybavenia poskytovateľa zdravotnej starostlivosti a nového zoznamu indikátorov kvality. Nariadenie vlády SR nadobudlo účinnosť dňa 1. 3. 2009.
Metodický pokyn MZ SR pre zber indikátorov kvality na hodnotenie poskytovania zdravotnej starostlivosti uverejnený v osobitnom vydaní Vestníku MZ SR dňa 21. mája 2009 ročník 57 určuje metodiku zberu indikátorov kvality pre roky 2009 až 2011. Hodnotenie poskytovateľov zdravotnej starostlivosti sa vykonáva raz ročne z údajov získaných z dávok, ktoré poskytovatelia zdravotnej starostlivosti mesačne zasielajú príslušným pobočkám zdravotných poisťovní. Obsahom metodického pokynu sú všetky indikátory kvality, ich formát údajov, metodika spôsobu získania výslednej hodnoty indikátora kvality, forma a prezentácia a spôsob interpretácie indikátora kvality. Taktiež zahŕňa prehľad príslušných indikátorov kvality spolu aj s indikátormi efektívnosti využitia zdrojov pre hodnotenie poskytovania zdravotnej starostlivosti v jednotlivých medicínskych odboroch. Uvádza zoznam špecializovaných nemocníc, fakultných nemocníc, všeobecných nemocníc a ostatných poskytovateľov ústavnej zdravotnej starostlivosti, ktorý je rozčlenený podľa hodnotenia do dvoch skupín a zoznam zdravotných výkonov jednodňovej zdravotnej starostlivosti. 
Záver: Úloha splnená.
	
	MZ SR je kooperujúcim členom medzinárodného projektu, ktorý sa týka bezpečnosti pacienta „EUNETPAS“, zameraný na tri oblasti Kultúra bezpečnosti pacienta, Vzdelávanie a tréning, Lieková bezpečnosť. V rámci projektu MZ SR pripomienkuje materiály, ktoré dostáva z oblasti bezpečnosti pacienta od realizátorov podprogramov. Projekt sa realizuje v členských štátoch EÚ a je spolufinancovaný z prostriedkov EÚ. MZ SR podporuje realizáciu projektu a poskytuje stanoviská a informácie o situácii v SR v oblasti bezpečnosti pacienta, fungujúcich systémoch bezpečnosti pacienta, hlásnom a vzdelávacom systéme nežiaducich udalostí. Zámerom je vytvorenie vedomostného centra „webového programu“, ktorý bude slúžiť pre poskytovanie informácii o vysoko prioritných problémoch bezpečnosti pacientov a riešení problémov súvisiacich s touto agendou v členských štátoch EÚ. Zo získaných údajov sa vypracuje prehľad, ktorý poskytne informácie o organizačných a pracovných metódach, zberu údajov, analýz a správy o nežiaducich udalostiach v celej EÚ. Odpovede z členských štátov budú zapracované do novo vytvorenej databázy, do jej uzavretej časti (EUNETPAS hompage). Údaje budú dostupné len pre partnerov projektu a publikácia bude vydaná po schválení materiálu a s povolením jednotlivých účastníkov. Termín ukončenia je plánovaný na jún 2010. 
Záver: Úloha sa priebežne plní.

Úloha č. 25
Vláda bude presadzovať taký rozvoj zdravotníckeho školstva, ktorý zabezpečí primeraný počet kvalitne pripravených odborníkov pre všetky zdravotnícke činnosti.

Charakteristika
	Štatistické ukazovatele demografického vývoja v zdravotníckych povolaniach vo všeobecnosti poukazujú na nízky prírastok kvalifikovaných pracovníkov do systému zdravotníctva SR. Dvadsaťosem percent zdravotníckych pracovníkov sú v dôchodkovom a preddôchodkovom veku – v tom  lekári a zubní lekári až 40 %. Štatistické údaje o počtoch absolventov v zdravotníckych povolaniach vykazujú úbytok absolventov vo vybraných zdravotníckych povolaniach (napr. sestry, pôrodné asistentky, rádiologickí asistenti). Reštrukturalizácia systému vyvolaná realizáciou reformy zdravotníctva zvýrazňuje personálnu poddimenzovanosť odborníkov, ako napríklad patológov, zdravotníckych záchranárov, všeobecných lekárov, zubných lekárov, sestier, pôrodných asistentiek, anesteziológov, psychiatrov a psychológov v niektorých oblastiach systému, ako napríklad všeobecná ambulantná zdravotná starostlivosť, verejné zdravotníctvo, záchranná zdravotná služba, výkon dohľadu nad zdravotnou starostlivosťou, starostlivosť o duševné a mentálne zdravie. Údaje ministerstva zdravotníctva o vydávaní potvrdení o získanom vzdelaní na výkon zdravotníckeho povolania v SR na účely výkonu zdravotníckeho povolania v inom členskom štáte poukazujú na úbytok kvalifikovaných pracovníkov odchádzajúcich za prácou do zahraničia, ktorý nie je kompenzovaný rovnocenným prírastkom cudzincov uchádzajúcich sa o výkon povolania v SR. Od vstupu SR do Európskej únie,  t. j. od. 1. mája 2004, do 7,. augusta 2006 požiadalo o vydanie potvrdenia 3301 zdravotníckych pracovníkov, z toho 1352 lekárov a zubných lekárov a 1110 sestier a pôrodných asistentiek väčšinou v produktívnom veku. Pre porovnanie  podľa údajov MZ SR za rovnaké obdobie prejavilo záujem o výkon zdravotníckeho povolania na území SR iba 35 cudzincov.

	Nedostatok kvalifikovaných pracovníkov ohrozuje kontinuitu poskytovania zdravotnej starostlivosti a zhoršenie prevencie – realizácie ochrany zdravia, tým zhoršenie zdravotného stavu obyvateľstva vo všeobecnosti a zvyšovanie frekvencie a predlžovanie pobytu v nemocnici so závažnými ochoreniami.
	
	Zmluva o prístupe Slovenskej republiky do Európskej únie predpokladá v zdravotníckych povolaniach postupnou harmonizáciou dosiahnuť úplnú kompatibilitu vzdelávania zdravotníckych pracovníkov a následné automatické uznávanie odborných zdravotníckych kvalifikácií vo všetkých členských štátoch Európskeho hospodárskeho priestoru s tým, že vo všetkých procesoch harmonizácie je prioritou bezpečnosť pacienta v procese poskytovania zdravotnej starostlivosti. Štandardizačná a akreditačná činnosť Akreditačnej komisie Ministerstva zdravotníctva SR na ďalšie vzdelávanie zdravotníckych pracovníkov poukazuje na skutočnosť, že pri určovaní minimálneho obsahu vedomostí a zručností v špecializačnom štúdiu, certifikačných prípravách a sústavnom vzdelávaní zdravotníckych pracovníkov  len v malej miere možno reálne počítať s využívaním nových informačných technológií a prístupov. 

Ciele
	Zavedenie motivačných a stabilizačných mechanizmov na zabezpečenie potrebného počtu a štruktúry kvalifikovaných zdravotníckych pracovníkov, napr. náborové príspevky, štipendiá/príspevky na vysokoškolské štúdium, štipendiá/príspevky na špecializačné štúdium, príspevky na certifikačnú prípravu, príspevky na sústavné vzdelávanie, príspevok na zriadenie nového zdravotníckeho zariadenia v prípade absencie starostlivosti, príspevok na zlepšenie pracovného prostredia, atď.
Podpora a zavádzanie inovácií v systéme celoživotného vzdelávania zdravotníckych pracovníkov. 

1. Navrhnúť riešenie cieľov prostredníctvom štrukturálnych fondov v Národnom strategickom a referenčnom rámci Slovenskej republiky na roky 2007-2013.
Termín: do 31.12.2007

Plnenie: 
1)	Ministerstvo zdravotníctva SR navrhlo riešenie cieľov do Operačného programu Vzdelávanie, kde je v samostatnej časti zapracované opatrenie č.2.2 - Podpora ďalšieho vzdelávania v zdravotníctve. Cieľom tohto opatrenia je „podpora ďalšieho vzdelávania zdravotníckych pracovníkov so zreteľom na legislatívne zmeny a reštrukturalizáciu zdravotníctva".
Riadiace dokumenty – Operačný program Vzdelávanie a Programový manuál pre Operačný program Vzdelávanie boli vypracované. 
Ministerstvo zdravotníctva SR ako Sprostredkovateľský orgán pod riadiacim orgánom pre Operačný program Vzdelávanie je zodpovedné za implementáciu opatrenia 2.2. 

Na podporu a zavádzanie  inovácii  v systéme celoživotného vzdelávania zdravotníckych pracovníkov boli vyhlásené ďalšie výzvy na predkladanie žiadostí o nenávratný finančný príspevok  zamerané na doplnenie systému zdravotníctva o kvalifikovaných odborníkov a podporu hodnotenia sústavného vzdelávania zdravotníckych pracovníkov. 
Záver: Úloha splnená 

Úloha bola ďalej riešená prostredníctvom nasledovných výziev:
1.	OPV2009/2.2./01 zameraná na podporu hodnotenia sústavného vzdelávania zdravotníckych pracovníkov s dátumom vyhlásenia výzvy dňa  28. 5. 2009 a uzávierky prijímania žiadostí dňa 29. 7. 2009,
2.  OPV2009/2.2./02 zameraná na zvýšenie ďalších zručností pracovníkov v zdravotníctve s dátumom vyhlásenia výzvy dňa 30. 9. 2009 a uzávierky prijímania žiadostí dňa 30. 11.  2009

2) V legislatívny rámec:
1.	transpozícia smernice č. 2005/36/ES do slovenského právneho poriadku zákonom č. 464/2007 Z. z., ktorým sa mení a dopĺňa zákon č. 578/2004 Z. z., v ktorom sa doplnila problematika uznávania diplomov o špecializáciách lekárov a zubných lekárov, problematika podmienok usadenia sa a výkonu zdravotníckych povolaní na území SR a problematika aplikácie voľného poskytovania služieb a administratívnej spolupráce s účinnosťou od dňa  20. 10. 2007,
2.	nariadenie vlády SR č. 478/2007 Z. z., ktorým sa mení a dopĺňa nariadenie vlády Slovenskej republiky č. 322/2006 Z. z. o spôsobe ďalšieho vzdelávania zdravotníckych pracovníkov, sústave špecializačných odborov a sústave certifikovaných pracovných činností v znení neskorších predpisov v nadväznosti na časti smernice týkajúce sa vydávania potvrdení o nadobudnutých právach lekárov špecialistov a podmienkach realizácie špecializačného štúdia lekárov a zubných lekárov v SR s účinnosťou od dňa 20. 10. 2007,
3.	nariadenie vlády SR č. 12/2008 Z. z. o používaní profesijných titulov a ich skratiek viažucich sa na odbornú spôsobilosť na výkon zdravotníckeho povolania s účinnosťou od dňa 15. 1. 2008,
4.	zákon č. 192/2009 Z. z., ktorým sa mení a dopĺňa zákon č. 578/2004 Z. z., v ktorom sa zadefinovali zdravotnícke povolania v nadväznosti na autonómny výkon odborných pracovných činností zdravotníckych pracovníkov s účinnosťou od  dňa 1. 6. 2009,
Záver: Úloha splnená.

1.	v legislatívnom procese je novela zákona č. 578/2004 Z. z., ktorou sa zjednocujú požiadavky pre sústavné vzdelávanie zdravotníckych pracovníkov a presnejšie sa definuje akreditačný proces v rámci ďalšieho vzdelávania zdravotníckych pracovníkov s účinnosťou od 1. 6. 2010,
2.	v legislatívnom procese je v nadväznosti na zmeny v zákone č. 578/2004 Z. z. aj nariadenie vlády SR o odbornej spôsobilosti na výkon zdravotníckeho povolania, spôsobe ďalšieho vzdelávania zdravotníckych pracovníkov, sústave špecializačných odborov a sústave certifikovaných pracovných činností, ktoré zjednocuje doterajšie nariadenie vlády SR č. 742/2004 Z. z. a nariadenie vláda SR č. 322/2006 Z. z..
Záver: Úloha splnená a naďalej sa priebežne plní.

Úloha č. 26
Prehodnotí počet fakultných nemocníc tak, aby sa týmto inštitúciám vrátila vážnosť zodpovedajúca ich významu a kvalite.

Charakteristika
	V súčasnosti je viac fakultných nemocníc ako lekárskych fakúlt a fakúlt ošetrovateľstva. Na základe analýzy výučby študentov lekárskych fakúlt sa  prehodnotí štatút všetkých fakultných nemocníc a určia sa kritéria pre pojem  fakultná nemocnica, resp. univerzitná nemocnica. V prípade univerzitných nemocníc sa ich poslanie zosúladí s odporúčaním WHO.

Ciele
	Zaviesť názvy pre jednotlivé druhy poskytovateľov ústavnej zdravotnej starostlivosti a určiť kritériá, ktoré musia splniť, aby získali povolenie na poskytovanie, ako aj možnosť používať názov napr. fakultná resp.  univerzitná nemocnica. 

1.	Pripraviť novelu zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov.
Termín: Podľa rámcového Plánu legislatívnych úloh vlády SR na roky 2006 až 2010

Plnenie: 
Návrh novely zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov, ktorý navrhuje zakotviť do právneho systému pojem „univerzitné a fakultné nemocnice“, čím sa posilní význam týchto inštitúcií uskutočňujúcich praktickú výučbu zdravotníckych pracovníkov vo vysokoškolských pregraduálnych a postgraduálnych študijných odboroch bol dňa 10.12.2009 predložený na rokovanie vlády SR a dňa 16.12.2009 bolo znesením č. 915/2009 vládou SR schválený. 
Uznesením NR SR č. 2002 z 3.3. 2010 bol schválený vládny návrh zákona, ktorým sa  mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a o zmene a doplnení niektorých zákonov, v znení schválených pozmeňujúcich a doplňujúcich návrhov.
Záver: Úloha splnená a priebežne sa plní v súvislosti s novelami zákona č. 578/2004 Z. z.

Úloha č. 27
Vláda rešpektuje stavovské, profesijné a odborové organizácie v zdravotníctve a garantuje spoluprácu s nimi predovšetkým pri tvorbe legislatívy a koncepčných materiálov.

Stavovské, profesijné a odborové organizácie svojou činnosťou dopĺňajú činnosti štátnych orgánov a aktívna spolupráca s nimi je nevyhnutným predpokladom úspešného fungovania systému ako celku. Preto aj  novou legislatívou sa  posilní ich postavenie a to aj prenesením niektorých kompetencií štátu – najmä v oblasti vzdelávania, kontroly a zavádzania systémov kvality. Za nezastupiteľnú treba tiež považovať účasť týchto orgánov pri tvorbe legislatívy a pri jej implementácii v praxi. 

	Uvedené deklaratívne ciele a zámery sa budú realizovať pri rozpracovaní úloh tohto dokumentu.

Plnenie: 
Ministerstvo zdravotníctva Slovenskej republiky pri plnení úloh za rezort zdravotníctva spolupracuje so všetkými stavovskými, profesijnými a odborovými organizáciami v zdravotníctve, súvisiacimi s novelizáciou zákonov a iných všeobecne záväzných právnych predpisov, koncepčných materiálov a strategických plánov. 
Stavovské, profesijné a odborové organizácie v zdravotníctve sú riešené v novele zákone č. 578/2004 Z.z., ktorá bola dňa 16.12.2009 znesením č. 915/2009 schválená vládou SR. 
Uznesením NR SR č. 2002 z 3.3. 2010 bol schválený vládny návrh zákona, ktorým sa  mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a o zmene a doplnení niektorých zákonov, v znení schválených pozmeňujúcich a doplňujúcich návrhov.
Záver: Úloha sa priebežne plní

Úloha č. 28
Hlavným cieľom v oblasti liekovej politiky je zabezpečenie účinných, bezpečných a kvalitných liekov pre celú populáciu v objektívne potrebnom množstve a za primeranú cenu.  Vláda bude presadzovať zásadu, aby na každé závažnejšie ochorenie bol aspoň jeden liek plne hradený zo zdravotného poistenia a zasadí sa o výrazné zníženie doplatkov obyvateľstva na lieky a zdravotnícke pomôcky. Vláda uplatní transparentný systém pre liekovú politiku, založený na platných direktívach EÚ.

Charakteristika a ciele
	Uplatňovať transparentný systém kategorizácie liekov, zdravotníckych pomôcok a dietetických potravín v súlade so smernicou č. 89/105/EHS. Upraviť frekvenciu kategorizácie liekov, zdravotníckych pomôcok a dietetických potravín tak, aby sa prehodnocovala výška úhrady na základe verejného zdravotného poistenia 2 razy ročne a zaraďovanie nových liečiv a nových generických liekov 4 razy ročne. V oblasti cenotvorby liekov zaviesť spravodlivé degresívne marže pre veľkodistribútorov a lekárne. Zosúlaďovať proces registrácie liekov s novoprijatou legislatívou EÚ v súlade s určenými termínmi na ich prebratie do slovenských právnych predpisov. Definovať distribučný reťazec a pravidlá na zaobchádzanie s liekmi v zdravotníckych zariadeniach.  

1.	Pripraviť novelu zákona č. 140/1998 Z. z. o lieku spolu so súvisiacimi zákonmi a inými všeobecne záväznými predpisov.
Termín: Podľa rámcového Plánu legislatívnych úloh vlády SR na roky 2006 až 2010

Plnenie: 
Základným cieľom novelizácie právnych predpisov v oblasti liekov a zdravotníckych pomôcok bolo prebranie smernice Európskeho parlamentu a Rady č. 2007/47/ES z 9. 9. 2007, ktorou sa mení a dopĺňa smernica Rady 90/380/EHS o aproximácii právnych predpisov členských štátov o aktívnych implantovateľných zdravotníckych pomôckach, smernica Rady č. 93/42/EHS o zdravotníckych pomôckach a smernica č. 98/8/ES o uvádzaní biocídnych výrobkov na trh a nariadenie (ES) č. 1394/2007 o liekoch na inovatívnu liečbu, ktorým sa mení a dopĺňa smernica č. 2001/83/ES a nariadenie (ES) č. 729/2004. Uvedená smernica bola prebraná týmito právnymi predpismi:
1.	zákonom č. 489/2008 Z. z., ktorým sa mení a dopĺňa zákon č. 140/1998 Z. z. o liekoch a zdravotníckych pomôckach, ktorý nadobudol účinnosť dňa 21. 12. 2008,
2.	nariadením vlády SR č. 527/2008 Z. z., ktorým sa ustanovujú podrobnosti o technických požiadavkách a postupoch posudzovania zhody aktívnych implantovateľných zdravotníckych pomôcok, ktoré nadobudlo účinnosť dňa 21. 3. 2010,
3.	nariadením vlády SR č. 582/2008 Z. z., ktorým sa ustanovujú podrobnosti o technických požiadavkách a postupoch posudzovania zhody zdravotníckych pomôcok, ktoré nadobudlo účinnosť dňa 21. 3. 2010,
4.	nariadením vlády SR č. 610/2008 Z. z., ktorým sa mení a dopĺňa nariadenie vlády SR č. 569/2001 Z. z., ktorým sa ustanovujú podrobnosti o technických požiadavkách  a postupoch posudzovania zhody diagnostických zdravotníckych pomôcok in vitro, ktoré nadobudlo účinnosť dňa 1. 1. 2009,
5.	vyhláška MZ SR č. 572/2008 Z., ktorou sa mení a dopĺňa vyhláška MZ SR č. 542/2006 Z. z. o podrobnostiach vyhotovenia tlačív určených na predpisovanie liekov a zdravotníckych pomôcok, o grafických prvkoch a údajoch týchto tlačív a o ich predajných miestach súvisiaca so zavedením meny, ktorá nadobudla účinnosť dňa 1. 1. 2009, 
6.	zákon č. 77/2009 Z. z., ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch, ktorý nadobudol účinnosť dňa 1. 4. 2009,
7.	nariadenie vlády SR č. 120/2009 Z. z., ktorým sa ustanovujú analytické normy, toxikologicko-farmakologické normy, klinické normy a protokoly vzťahujúce sa na dokumentáciu o výsledkoch farmaceutického skúšania, toxikologicko – farmakologického skúšania a klinického skúšania vykonávaného na účely registrácie liekov, ktoré nadobudlo účinnosť dňa 1. 5. 2009,
8.	aproximačné nariadenie vlády SR č. 346/2009 Z. z., ktorým sa ustanovujú chemické, farmaceutické a analytické postupy, skúšky bezpečnosti a rezíduí vzťahujúce sa na spisovú dokumentáciu o výsledkoch farmaceutického skúšania, toxikologicko-farmakologického skúšania a klinického skúšania vykonávaného na účely registrácie veterinárnych liekov, ktorým sa preberá smernica č. 2009/9/ES s nadobudnutím účinnosti dňa 1. 9. 2009,
9.	zákonom č. 402/2009 Z. z, ktorým sa mení a dopĺňa zákon č. 140/1998 Z. z. o liekoch a zdravotníckych pomôckach sa upravil zásielkový výdaj liekov a zdravotníckych pomôcok, odberové centrá transfuziologických zariadení, vyňatie posudzovania patentovej ochrany liekov pri registrácii liekov, obmedzenie výdaja liekov s obsahom drogových prekurzorov (pseudoefedrín) a predĺženie platnosti lekárskeho poukazu na individuálne zhotovované ortopedisko - protetické zdravotnícke pomôcky a poskytovania finančných zvýhodnení pri výdaji liekov na lekársky predpis (1€ za lekársky predpis) s nadobudnutím účinnosti dňa 1. 12. 2009,
10.	zákonom č. 468/2009 Z. z., ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch v znení neskorších predpisov, ktorý nadobudol účinnosť dňa 1. 1. 2010,
11.	vyhláškou MZ SR č. 74/2010 Z. z., ktorou sa ustanovujú podrobnosti o zásielkovom výdaji liekov a zdravotníckych pomôcok, ktorá nadobudla účinnosť dňa 15. 3. 2010.
Záver: Úloha splnená

V oblasti liekovej politiky sa uskutočnili tieto opatrenia:
V oblasti liekovej politiky prioritou zostáva zabezpečiť účinné, bezpečné a kvalitné lieky pre celú populáciu, presadzovať efektívne využívanie verejných zdrojov a uplatniť transparentný systém liekovej politiky a kategorizácie založený na platných právnych predpisoch Európskej únie. Zabezpečiť čo najväčší počet liekov na jednotlivé druhy ochorení plne uhrádzaných alebo čiastočne uhrádzaných na základe verejného zdravotného poistenia s doplatkom do 1 eura od pacienta s efektívnym využitím potenciálu generických liekov v oblasti znižovania cenovej úrovne liekov a rozširovať počet generických liekov v režime generickej substitúcie. Uplatňovať farmakoekonomické kritériá v procese rozhodovania. V oblasti cenotvorby naďalej uplatňovať princíp referencovania cien liekov v spolupráci s Ministerstvom financií Slovenskej republiky a s partnerskými zahraničnými inštitúciami v štátoch Európskej únie.
Úloha sa plní v oblasti kategorizácie a cenotvorby liekov, zdravotníckych pomôcok, dietetických potravín prehodnocovaním úhrad, preskripčných obmedzení, indikačných obmedzení na základe zákona č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov a Odborného usmernenie MZ SR o postupe pri podávaní žiadosti o zaradenie lieku alebo vyradenie lieku do alebo zo zoznamu liečiv a liekov plne uhrádzaných alebo čiastočne uhrádzaných na základe verejného zdravotného poistenia a cenových návrhov na lieky v súlade so smernicou Rady č. 89/105 EHS.
Zoznamy liečiv a liekov, zdravotníckych pomôcok a dietetických potravín publikované v Opatreniach MZ SR, ktorými sa vydáva Zoznam liečiv a liekov, zdravotníckych pomôcok a dietetických potravín plne uhrádzaných alebo čiastočne uhrádzaných na základe verejného zdravotného poistenia 4 x ročne (Vestník MZ SR, www.health.gov.sk, kategorizácia).
Cenové opatrenia publikované v Opatreniach MZ SR, ktorými sa mení opatrenie MZ SR č. 07045/2003-OAP z 30. 12. 2003, ktorým sa ustanovuje rozsah regulácie cien v oblasti zdravotníctva v znení neskorších predpisov štyri krát ročne (Vestník MZ SR, www.health.gov.sk, kategorizácia, cenové opatrenia).
Do Opatrení MZ SR, ktorými sa vydáva Zoznam liečiv a liekov, zdravotníckych pomôcok a dietetických potravín plne uhrádzaných alebo čiastočne uhrádzaných na základe verejného zdravotného poistenia a do Opatrení MZ SR, ktorými sa mení opatrenie MZ SR č. 07045/2003-OAP z 30. 12. 2003, ktorým sa ustanovuje rozsah regulácie cien v oblasti zdravotníctva v znení neskorších predpisov  boli premietnuté nasledovné zmeny:
1.	zaviedla sa znížená sadzba DPH na lieky a na určené zdravotnícke pomôcky z 19 % na 10 % s účinnosťou od dňa 1. 1. 2007,
2.	zaviedlo sa plošné zníženie cien liekov od výrobcov alebo dovozcov o 6,6 % s účinnosťou od dňa 15. 3. 2007,
3.	bola zavedená cenová regulácia dietetických potravín a degresívna obchodná prirážka pre lieky a dietetické potraviny ku dňu  1. 1. 2008, 
4.	uskutočnilo sa plošné zníženie cien liekov od výrobcov alebo dovozcov o 7,4 %, ku dňu  1. 7. 2008,
5.	nadobudla účinnosť vyhláška MZ SR č. 209/2008 Z. z., ktorou sa ustanovuje zoznam anatomicko - terapeuticko-chemických skupín liečiv, pri ktorých nie je možný výdaj náhradného generického lieku dňa 1. 7. 2008,
6.	vyhláškou MZ SR č. 343/2008 Z. z. o podrobnostiach farmako - ekonomického rozboru lieku, bolo zavedené farmako - ekonomické a medicínsko-ekonomické hodnotenie liekov s nadobudnutím účinnosti dňa 1. 9. 2008, 
7.	vyhláškou MZ SR č. 210/2008 Z. z., ktorou sa ustanovujú podrobnosti o medicínsko-ekonomickom rozbore zdravotníckej pomôcky bolo zavedené medicínsko-ekonomické hodnotenie zdravotníckych pomôcok s nadobudnutím účinnosti dňa 1. 7. 2008,
8.	vyhláškou MZ SR č. 149/2009 Z. z. o podrobnostiach medicínsko - ekonomického rozboru dietetickej potraviny bolo zavedené medicínsko - ekonomické hodnotenie dietetických potravín s nadobudnutím účinnosti dňa 1. 5. 2009, 
9.	opakovane sa uskutočnilo referencovanie cien liekov k 1. 4. 2009  a  k 1. 10. 2009,
10.	uskutočnilo sa plošné zníženie cien zdravotníckych pomôcok o 12,9  %  k 1. 10. 2009,
11.	prebieha kampaň „Lieky šetria“, ktorá je založená na princípe generickej náhrady lieku v súlade s vyhláškou MZ SR č. 209/2008 Z. z., jej podstatou je pacientovi dostupná elektronická pomôcka „kalkulačka“ na vyhľadávanie lieku s najnižším doplatkom pacienta priamo na internetovej stránke MZ SR a následná komunikácia pacienta s lekárom ohľadom preskripcie lacnejšieho lieku od mája 2009,
12.	bola upravená metodika stanovenia úhrady lieku vyhláškou MZ SR č. 419/2009 Z. z., ktorou sa mení a dopĺňa vyhláška MZ SR č. 723/2004 Z. z., ktorou sa upravujú podrobnosti postupu pri určovaní štandardnej dávky liečiva a maximálnej výšky úhrady zdravotnej poisťovne za štandardnú dávku liečiva od dňa 1. 11. 2009,
13.	nariadenie vlády SR č. 68/2010, ktorým sa dopĺňa nariadenie vlády SR č. 120/2009 Z. z., ktorým sa ustanovujú analytické normy, toxikologicko -farmakologické normy, klinické normy a protokoly vzťahujúce sa na dokumentáciu o výsledkoch farmaceutického skúšania, toxikologicko - farmakologického skúšania a klinického skúšania vykonávaného na účely registrácie liekov  účinnosť  dňa 1. 3. 2010.

Záver: Úloha je splnená a čiastkové úlohy z nej vyplývajúce sa trvale plnia v súlade s aktuálne platnými všeobecne záväznými právnymi predpismi pre oblasť kategorizácie cenotvorby a liekovej politiky.

Úloha č. 29
Vláda presadí zvýšenie významu verejného zdravotníctva pre zachovanie zdravia občanov. Inštitúcie verejného zdravotníctva musia svojimi aktivitami a komplexnou odbornou činnosťou minimalizovať pôsobenie rizikových faktorov na zdravie obyvateľov, čím možno dosiahnuť skvalitnenie života a predĺženie ľudského veku.

Charakteristika
	Oblasť hygieny výživy, bezpečnosti potravín a kozmetických výrobkov v problematike  verejného zdravotníctva sa zaoberá úlohami v ochrane, podpore a rozvoji verejného zdravia populácie. Posilňovanie starostlivosti o zdravú výživu obyvateľstva a zdravotne bezpečné potraviny je jednou z hlavých  úloh v uvedenej oblasti, vychádzajúc z celoeurópskych  strategických cieľov a dokumentov,  ako je  Zdravie 21. storočia a Biela kniha bezpečnosti potravín.
	Zavedenie systémov zabezpečenia kvality a kontroly kvality v rádiológii je jednou z najdôležitejších úloh vyplývajúcich zo smernice Európskej únie 97/43/EURATOM. V článku 8 tejto smernice sa ukladá členským štátom zaistiť, aby užívatelia rádiologických zariadení implementovali primerané programy zabezpečenia kvality vrátane kontroly kvality, určenia dávky pacientov a administrovanej aktivity v prípade vyšetrení metódami nukleárnej medicíny. 
	Smernicu 97/43/EURATOM aproximovala vláda Slovenskej republiky nariadením č. 340/2006 Z. z. o ochrane zdravia osôb pred nepriaznivými účinkami ionizujúceho žiarenia pri lekárskom ožiarení.  
	Monitorovanie radiačnej situácie na území Slovenskej republiky a hodnotenie ožiarenia obyvateľstva vyplýva z kapitoly 4. programového vyhlásenia vlády Slovenskej republiky zo zámerov 
•	minimalizovať pôsobenie rizikových faktorov na zdravie obyvateľov,
•	podporovať zavádzanie systémov kvality a efektivity vo všetkých oblastiach poskytovania zdravotnej starostlivosti a 
•	rozvíjať informatizáciu systému zdravotníctva na všetkých úrovniach.
Požiadavka na monitorovanie radiačnej situácie vyplýva tiež z 
•	z článkov 35 a 36 medzinárodnej zmluvy EURATOM, ktorou je viazaná Slovenská republika, vyplýva pre SR povinnosť  zabezpečiť monitorovanie radiačnej situácie na území republiky na účely hodnotenia a regulácie ožiarenia obyvateľov. Plnenie tejto úlohy kontroluje EK prostredníctvom misií a zbieraním údajov o výsledkoch monitorovania,
•	zo zákona č. 126/2006 Z. z. o verejnom zdravotníctve a o zmene a doplnení niektorých zákonov a nariadenia vlády SR č. 347/2006 Z. z., ktorým sa určujú podrobnosti o radiačnej monitorovacej sieti.
	Výsledkom monitorovania rádioaktivity v zložkách životného prostredia by mal byť efektívny systém monitorovania územia štátu pri normálnej situácii aj pri radiačných haváriách alebo pri iných situáciách spojených s rizikom ožiarenia obyvateľov Slovenskej republiky. 
	Podpora zdravia je významnou súčasťou verejného zdravotníctva, je to proces umožňujúci jednotlivcovi a  spoločnosti prevziať zodpovednosť za vlastné zdravie, jeho kontrolu a rozvoj (čiastočne sa táto úloha rieši aj v úlohe č. 16). Poslaním podpory zdravia je zlepšiť zdravotný stav obyvateľov a zároveň zvýšiť kvalitu života ľudí pozitívnym ovplyvnením spôsobu života. Podpora zdravia zahŕňa komplexný proces systémov vo vzťahu k posudzovaniu zdravotného stavu od jednotlivca k spoločnosti. Z toho vyplýva nutnosť pôsobiť na viacerých úrovniach – na obecnej, regionálnej, národnej aj medzinárodnej úrovni a taktiež na úrovni rezortov, vlády SR, jednotlivých organizácií a ďalších zložiek spoločnosti, ktoré sa navzájom dopĺňajú. 
	Rakovina krčka maternice je závažným zdravotným, sociálnym, spoločenským a ekonomickým problémom. Je tretím najčastejším onkologickým ochorením u žien, postihujúcim najmä mladšie vekové kategórie žien s najčastejším výskytom vo veku medzi   35 - 50 rokov. Ochorenie  spôsobuje perzistujúca infekcia HPV vírusom. 
	Po prvý raz  sa v r. 2007 zaregistruje vakcína kauzálne ovplyvňujúca onkologické ochorenie. Tento prelomový objav vakcinácie proti HPV vírusom pre ženy vo veku medzi 9 – 55 dokáže spolu so skríningom výrazne znížiť výskyt a mortalitu  rakoviny krčka maternice (očakáva sa  viac ako 70 % redukcia). 
	Národná rada Slovenskej republiky vyslovila súhlas s uzavretím Rámcového dohovoru o kontrole tabaku 4. decembra 2003 uznesením č. 667. Následne nato sme ratifikačný protokol odovzdali v sídle Organizácie Spojených národov  4. mája 2004, čím sa Slovensko zaradilo medzi prvých trinásť štátov sveta. Na procese prípravy a prijímania dohovoru participovala Európska komisia, ktorá pokladá prevenciu fajčenia a kontrolu tabaku za jednu z prioritných oblastí verejného zdravotníctva. 
	Imunizačný program zahŕňa sledovanie výskytu ochorení, ktorým možno predchádzať očkovaním, realizáciu imunizácie obyvateľstva a kontrolu jej efektu (zaočkovanosť, sledovanie imunitného stavu populácie, epidemiologický efekt). Udržanie a zvyšovanie úrovne zaočkovanosti je stálou prioritnou úlohou zdravotníctva. Neplnenie imunizačného programu by malo závažný dopad na zdravotný stav celej populácie. Okrem zdravotného hľadiska by vzostup chorobnosti, vznik epidémií, ako aj výskyt ochorení, ktoré sa už na Slovensku vďaka očkovaniu nevyskytujú, mal aj závažný ekonomický dopad so všetkými dôsledkami, ktoré z poškodenia zdravia vyplývajú.
	Imunizačný program sa zabezpečuje v súlade s cieľmi programu SZO č. 7  Zdravie pre všetkých v 21.storočí. Tieto ciele predpokladajú v roku 2008 eradikáciu detskej obrny vo svete, elimináciu osýpok a neonatálneho tetanu, redukciu nových nosičov vírusu hepatitídy typu B minimálne o 80 %, zníženie incidencie mumpsu, čierneho kašľa a invazívnych hemofilových infekcií pod 1/100000 obyvateľov, zníženie incidencie záškrtu pod 0,1/100000 obyvateľov, zníženie výskytu kongenitálneho rubeolového syndrómu pod 0,01/100000 pôrodov a zníženie incidencie ďalších infekčných ochorení v časovom horizonte 10-15 rokov.  
	Ochrana a podpora zdravia pracujúcej populácie je jedným zo základných predpokladov ekonomickej prosperity a  rozvoja spoločnosti. Činnosť orgánov verejného zdravotníctva sa zameriava na  pracoviská s výskytom zdraviu škodlivých faktorov práce a pracovného prostredia, ktoré môžu mať negatívny dopad na zdravie ľudí tým, že predstavujú reálne zdravotné riziká. Ide najmä o zdravotné riziká z fyzikálnych faktorov, chemických faktorov vrátane karcinogénnych a mutagénnych, biologických faktorov, fyzickej záťaže pri práci a psychickej pracovnej záťaže. Výkonom štátneho zdravotného dozoru sa kontroluje plnenie povinností zamestnávateľov vyplývajúcich z legislatívnych úprav v oblasti ochrany zdravia pri práci harmonizovaných s právom Európskych spoločenstiev.
	V súčasnosti je jednou z dôležitých úloh v oblasti verejného zdravotníctva dosiahnuť pre pracujúcu populáciu  v  SR kvalitné pracovné zdravotné služby. Tieto služby priamo na pracovisku zamestnávateľa zabezpečia integrovaný prístup k prevencii chorôb z povolania a pracovných úrazov, k ochrane a podpore zdravia, s dôrazom na zdravotnú, pracovnú a funkčnú spôsobilosť zamestnancov v priebehu ich zamestnania s cieľom udržať práceschopnosť zamestnancov. Tento systém, ktorý garantuje najlepšiu prevenciu a zníženie nákladov na odškodnenie chorôb z povolania alebo iných ochorení súvisiacich s prácou, sa v súčasnosti v SR začína budovať. Snahou je zabezpečiť u  všetkých zamestnávateľov prostredníctvom týchto služieb dohľad nad pracovnými podmienkami a nad zdravím zamestnancov v súvislosti s prácou. 
	Je preukázané, že životné prostredie ovplyvňuje zdravie ľudí viac než ich genetické danosti či úroveň poskytovanej zdravotnej starostlivosti. Táto skutočnosť zaraďuje faktory životného prostredia medzi významné determinanty zdravia, pričom ich význam je o to závažnejší,  že ich jednotlivec nemôže v rozhodujúcej miere ovplyvniť.  Preto zabezpečovanie systematického dohľadu a kontroly štátu nad faktormi životného prostredia, ako  je pitná voda, bezpečné využívanie prírodných vôd na rekreáciu, environmentálny hluk,  chemické, mikrobiologické, biologické a fyzikálne škodliviny vo vnútornom prostredí, vplyvy extrémneho počasia, a hodnotenie účinkov týchto faktorov vo vzťahu k zdraviu a posudzovanie  únosnosti zdravotných rizík, je základnou  úlohou verejného zdravotníctva na úseku hygieny životného prostredia.    
	Laboratóriá objektivizácie faktorov životných podmienok v zmysle zákona č. 126/2006 Z. z. o verejnom zdravotníctve a o zmene a doplnení niektorých zákonov (ďalej len zákona) zabezpečujú objektivizáciu, referenčné a špecializované chemické, mikrobiologické a biologické testovanie zložiek životného a pracovného prostredia, vrátane potravín, kozmetiky a predmetov bežného používania, biologického materiálu, vykonávajú ekotoxikologické a genotoxikologické testy a merajú fyzikálne faktory v životnom a pracovnom prostredí. Tieto činnosti sú súčasťou štátneho zdravotného dozoru, potravinového dozoru a rozhodovacej činnosti regionálnych úradov v prvom stupni a Úradu verejného zdravotníctva SR v druhom stupni pri odstraňovaní zistených nedostatkov podľa § 37 zákona. Súčasťou týchto laboratórií sú národné referenčné centrá (ďalej len NRC) v oblasti objektivizácie faktorov životného a pracovného prostredia, zabezpečujúce rozvoj najnovších a špecializovaných metód, zber najnovších informácií vedy a výskumu a metodickú a legislatívnu činnosti v príslušnej špecifickej oblasti.
	Odbor lekárskej mikrobiológie prostredníctvom Národných referenčných centier vykonáva národnú laboratórnu surveillance prenosných ochorení, spolupracuje v medzinárodných sieťach, zúčastňuje sa na programoch SZO na eradikácii a eliminácii prenosných ochorení. Odbor lekárskej mikrobiológie participuje na imunizačných programoch laboratórnym testovaním a monitorovaním antiinfekčnej imunity proti vybraným prenosným ochoreniam formou imunologických prehľadov.
	Informačný systém úradov verejného zdravotníctva (ďalej „IS ÚVZ“) slúži na zber, spracovanie, analýzu a archivovanie údajov vznikajúcich činnosťou všetkých odborných útvarov úradov verejného zdravotníctva, ktoré majú bezprostredný, ako aj dlhodobý vzťah ku zdravotnému stavu obyvateľstva SR. Bezprostredný cieľ budovania a prevádzkovania IS UVZ je poskytnúť aktuálne informácie o situácii v oblasti verejného zdravia na území SR, ako aj o faktoroch, ktoré tento stav ovplyvňujú, na základe ktorých môžu štátne orgány prijímať operatívne a taktické opatrenia   na  riešenie aktuálnych potrieb v reálnom čase. 

Ciele
	Medzi  hlavné ciele hygieny výživy, bezpečnosti potravín a kozmetických výrobkov patria v oblasti starostlivosti o výživu a zdravotne bezpečné potraviny:
a.	Posilňovanie a rozvíjanie výživovej stratégie, zameranej na zabezpečenie optimálneho zdravia, osobitne u populácie s  nízkym príjmom a počas kritických období života, ako sú obdobie detstva, tehotenstva a dojčenia a staršieho veku
b.	Posilňovanie a rozvíjanie stratégie udržateľného prísunu potravín na zabezpečenie dostatočného množstva potravín dobrej nutričnej  kvality
c.	Posilňovanie a rozvíjanie stratégie bezpečnosti potravín s dôrazom na potrebu posilnenia prevencie pred chemickou a mikrobiálnou kontamináciou, na všetkých stupňoch potravinového reťazca od prvovýroby po predaj. 
Jedným zo základných dokumentov v oblasti starostlivosti o zdravú výživu je Program ozdravenia výživy obyvateľov Slovenskej republiky, prijatý uznesením vlády SR č. 894  13. 10. 1999. Program ozdravenia výživy obyvateľov Slovenskej republiky sleduje zlepšenie súčasného štandardu výživy v priamej nadväznosti na zdravotnú situáciu obyvateľov, pričom vychádza z dokumentov Svetovej zdravotníckej organizácie a najmä z Národného programu podpory zdravia a Akčného plánu pre prostredie a zdravie.

	Vypracovať náplne programov kvality s dôrazom najmä na programy kvality pri lekárskej expozícii detí, pri zdravotnom skríningu, v intervenčnej rádiológii, pri CT vyšetreniach a v rádioterapii. S röntgenovým žiarením pri diagnostike a špeciálnymi vyšetrovacími metódami dochádzame postupne do styku všetci a opakovane. Technický stav diagnostických prístrojov, ktoré sú zdrojom ionizujúceho žiarenia, bezprostredne ovplyvňuje nielen kvalitu vyšetrenia, ale aj radiačnú záťaž pacientov a personálu. Zaznamenávať a oznamovať údaje potrebné na určenie a hodnotenie veľkosti ožiarenia osôb pri lekárskom ožiarení.

	Zisťovať úroveň a  dynamiky rádioaktivity v zložkách životného prostredia počas normálnej situácie, ako aj pri radiačnom ohrození. Hodnotiť ožiarenia obyvateľov z rôznych zdrojov žiarenia. Usmerňovať a regulovať ožiarenie obyvateľov. Viesť databázy poskytovania informácií obyvateľom, orgánom štátnej správy a medzinárodným inštitúciám. 

	Sprístupniť prelomovú vakcínu, ktorá prvýkrát kauzálne ovplyvňuje onkoochorenie a tým znížiť výskyt a mortalitu rakoviny krčka maternice. 
Zaviesť do plošného očkovania vakcínu pre dievčatá pred prvým sexuálnym stykom (optimálne 12. rok života)

	Sprístupniť očkovanie aj pre ženy v ostatných vekových kategóriách k prevencii proti rakovine krčka maternice a dlhodobo motivovať incidenciu a prevalenciu tohto ochorenia.

	Dosiahnuť ozdravenie výživy a tým účinne predchádzať výskytu viacerých tzv. civilizačných ochorení, najmä srdcovocievnych a niektorých nádorových so závažnými celospoločenskými a ľudskými dopadmi.

Podporovať vytváranie podmienok na to, aby spoločné stravovanie detí a mládeže mohlo plniť svoje funkcie (optimalizovanie režimu výživy, sociálna úloha pre rodiny so zamestnanými matkami, výchovno-vzdelávacia úloha), čo bude mať v konečnom dôsledku pozitívny dopad na zdravie.

	Podporovať dosiahnutie zmeny spôsobu života mladých ľudí, a tým docieliť ich vyšší záujem o aktívny spôsob života a o všetko, čo s tým súvisí - pohybová aktivita vrátane športovej činnosti, či už na úrovni záujmovej alebo organizovanej, cieľavedomé a zmysluplné trávenie voľného času (záujmová činnosť), čo okrem priameho pozitívneho dopadu na zdravie vytvorí optimálne podmienky aj na obmedzovanie požiadavky mladých ľudí po drogách (alkohol, tabak, drogy).

	Cieľom Imunizačného programu  Slovenskej republiky je znížiť až eliminovať výskyt infekčných ochorení systematickým a komplexným zabezpečovaním imunizácie najmä detskej populácie. Cieľom špecifickej prevencie je podstatná redukcia až eliminácia výskytu vybraných ochorení, ktorým možno predchádzať očkovaním.  

	Na zlepšenie zdravotného stavu pracujúcej populácie je potrebné odborne usmerňovať prijímanie efektívnych preventívnych a ochranných opatrení povinnými subjektmi a identifikovať na pracoviskách zdraviu škodlivé faktory práce a pracovného prostredia, kategorizovať pracovné činnosti zamestnancov z hľadiska zdravotných rizík z dôvodu zabezpečenia zvýšeného zdravotného dohľadu pre zamestnancov spolu s výkonom cielených lekárskych preventívnych prehliadok. Dosiahnutiu tohto cieľa napomáha aj realizácia intervenčných programov na zlepšenie zdravotného stavu zamestnancov.

	Ukazovateľom efektívnosti realizovaných opatrení zameraných na prevenciu a ochranu zdravia pri práci je postupné znižovanie počtu zamestnancov vykonávajúcich rizikové práce a miery zdravotného rizika pri práci,  ako aj  výskytu chorôb z povolania a iných poškodení zdravia z práce.

	Dôležitým predpokladom na zlepšenie zdravotného stavu a kvality života pracujúcej populácie v SR je najmä zodpovedný prístup zamestnávateľov k ochrane a podpore zdravia zamestnancov a vytvorenie funkčného systému pracovných zdravotných služieb. 

	Cieľom je dosiahnuť zlepšenie zdravotného obyvateľstva, predovšetkým detskej populácie, prostredníctvom  cielených opatrení a špecifických nástrojov zameraných na znižovanie rizík, ktoré plynú z nevhodného fyzikálneho prostredia – podmienok bývania, pri poskytovaní služieb obyvateľstvu, rekreácii a športových  aktivitách, a z ďalších aktivít. 

	Získavať  objektívne výsledky o stave životného a pracovného prostredia a životných podmienok pre odhad zdravotného rizika, pre tvorbu zdravých životných a pracovných podmienok a environmentálneho zdravia pri preventívnej ochrane zdravia obyvateľov.

	Vytvoriť podmienky na zhromažďovanie a prenos údajov z objektívnych meraní a analýz faktorov prostredia, ovplyvňujúcich negatívne a pozitívne zdravie obyvateľov, z laboratórií úradov verejného zdravotníctva do odborov hygieny a epidemiológie úradov a do centrálnej databázy.

	Monitorovať vyvolávateľov prenosných ochorení cirkulujúcich v populácii, vo vonkajšom prostredí a v potravinách.

	Spolupracovať s odborom surveillance prenosných ochorení pri vyšetrovaní epidemického procesu šírenia a detekcii zdrojov infekcií (zabezpečenie odberu biologických materiálov, izolátov bakteriálnych a vírusových pôvodcov ochorení na mikrobiologickú analýzu). Zaisťovať relevantné vzorky na fenotypizačné a genotypizačné analýzy z hľadiska určenia možnej klonálnej príbuznosti izolovaných pôvodcov ochorení v spolupráci s laboratóriami na báze regionálnych úradov.

	Dlhodobý cieľ budovania a prevádzkovania informačného systému verejného zdravotníctva je vytvoriť kvalifikovanú, bohatú bázu údajov o zdravotnom stave Slovenskej populácie a o faktoroch verejného zdravia, ktoré zdravotný stav obyvateľstva ovplyvňujú, aby bolo možné tieto údaje komplexne analyzovať a modelovať a na základe moderných prístupov navrhovať strategické opatrenia v oblasti zdravotnej politiky štátu.

	V súčasnosti platný zákon NR SR č. 126/2006 Z. z. o verejnom zdravotníctve a o zmene a doplnení niektorých zákonov má nejasné, niekedy duplicitne určené kompetencie, z vecného hľadiska používa aj neodbornú terminológiu. Preto je potrebné pripraviť nový návrh zákona o ochrane, podpore a rozvoji verejného zdravia s jasne stanovenými kompetenciami pre orgány štátnej správy, samosprávy, fyzické a právnické osoby a iné organizácie s dôrazom na medzirezortnú spoluprácu a poskytovanie údajov pre trvalé monitorovanie zdravotného stavu obyvateľov, podporu a ochranu zdravia. Akceptovať v zákone Medzinárodné zdravotné predpisy (2005) –IHR, schválené SZO v roku 2005.

1.	Pripraviť nový návrh zákona o ochrane, podpore a rozvoji verejného zdravia.
Termín: 31.3.2007

Plnenie: 
Vládny návrh zákona o ochrane, podpore a rozvoji verejného zdravia bol schválený NR SR dňa 21.6.2007.  K návrhu zákona boli pripravené vykonávacie predpisy v počte 22,  ktoré boli schválené v Stálej pracovnej komisie pre technické právne predpisy LRV SR. Zákon 355/2007 Z. z. o ochrane podpore a rozvoji verejného zdravia a o zmene a doplnení niektorých zákonov nadobudol účinnosť 1. septembra 2007.
Záver: Úloha splnená

Návrh zákona o pohrebníctve a o zmene zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov, v zení schválených pozmeňujúcich a doplňujúcich návrhov dňa 13.1.2010 schválila Vláda SR uznesením číslo 7. Návrh zákona bol prerokovaný na 48 schôdzi NR SR a schválený uznesením NR SR č. 2000 dňa 3.3.2010. 
Záver: Úloha splnená.

2.	Pripraviť novelu zákona č. 377/2004 Z. z. o  ochrane nefajčiarov.
Termín: 31.12.2007

Plnenie:
Novela zákona č. 377/2004 Z. z. o ochrane nefajčiarov bola schválená GP ministra zdravotníctva dňa 21.1.2008 uznesenie č. 32.  Novelu zákona č. 377/2004 Z. z. o ochrane nefajčiarov schválila Vláda SR uznesením č. 807 dňa 6.11.2008. Návrh zákona bol prerokovaný a schválený na 32. schôdzi NR SR, uznesenie číslo 1320 zo dňa 17. 2. 2009. Zákon vyšiel v Zbierke zákonov 13. 3. 2009, čiastka 36/2009, číslo 87/2009.
Záver: Úloha splnená.

Čiastkové rozpracované úlohy ÚVZ SR

A) OBLASŤ  HYGIENY VÝŽIVY, BEZPEČNOSTI POTRAVÍN A KOZMETICKÝCH  VÝROBKOV

Úloha č. 1.
„Zabezpečiť na všetkých úrovniach v súlade s novou legislatívou nezávislý a objektívny výkon štátneho zdravotného dozoru a potravinového dozoru“ .

Plnenie:
Správa z výkonu úradnej kontroly potravín orgánov verejného zdravotníctva za rok 2009 bola spracovaná a predložená gestorovi úlohy Ministerstvu pôdohospodárstva SR, listom č. OHVPBKV/1240/2010 zo dňa 29. 1. 2010. Ministerstvo pôdohospodárstva SR vypracováva každoročne spoločnú správu o úradnej kontrole potravín za Slovenskú republiku a vypracováva výročnú správu o implementácii Viacročného národného plánu pre úradnú kontrolu potravín v SR a zasiela Európskej komisii.
Informácia z výkonu úradnej kontroly potravín za rok 2009 v rámci implementácie Viacročného národného plánu pre úradnú kontrolu potravín v SR vykonávanú orgánmi verejného zdravotníctva bola publikovaná v Informačnom bulletine hlavného hygienika SR (č. 2/2010) a na webovej stránke Úradu verejného zdravotníctva SR vo februári 2010.
V roku 2009 boli štátny zdravotný dozor a úradná kontrola potravín vykonávané  priebežne podľa Viacročného národného plánu pre úradnú kontrolu potravín v SR vykonávanú orgánmi verejného zdravotníctva - aktualizácia na rok 2009, vyhlásenej Úradom verejného zdravotníctva SR dňa 15. 12. 2008. Priorita bola daná problematike epidemiologicky rizikovým druhom potravín vo výrobe a pri predaji  a hotovým pokrmom v zariadeniach spoločného stravovania. Úradom verejného zdravotníctva SR boli priebežne vyhlasované mimoriadne kontroly v rámci výkonu štátneho zdravotného dozoru so zameraním sa na dodržiavanie hygieny a manipulácie s potravinami a s pokrmami v zariadeniach spoločného stravovania na trasách cestovného ruchu, v obchodných reťazcoch  a v domovoch sociálnej starostlivosti v Slovenskej republike.
Výkon dozoru v oblasti kozmetických výrobkov bol v roku 2009 vykonávaný v zmysle ustanovení zákona Národnej rady Slovenskej republiky č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov  a nariadenia vlády Slovenskej republiky č. 658/2005 Z. z., ktorým sa ustanovujú požiadavky na kozmetické výrobky v znení  neskorších predpisov a zabezpečovaný zamestnancami Úradu verejného zdravotníctva SR a regionálnych úradov verejného zdravotníctva v Slovenskej republike. Pri výkone dozoru sa regionálne úrady verejného zdravotníctva v Slovenskej republike riadili usmernením hlavného hygienika SR č. OHVBPKV/1108/2009/Ko. Usmernenie bolo vypracované v súlade s plánom odsúhlaseným pracovnou skupinou PEMSAC pri Európskej komisii. 
Výkon dozoru bol zameraný na kontrolu zloženia kozmetických výrobkov, kontrolu dodržiavania  povinností výrobcov, dovozcov, distribútorov a predajcov kozmetických výrobkov, kontrolu výskytu nebezpečných kozmetických výrobkov na trhu v Slovenskej republike hlásených v rýchlom výstražnom systéme pre spotrebiteľské výrobky RAPEX a iné činnosti. 
Správa z výkonu dozoru bola spracovaná a zaslaná na Európsku komisiu.
Záver: Úloha splnená a ďalej sa plní priebežne. Vyhodnocuje sa 1x do roka; k 30. 1. 2010 bola pripravená záverečná správa z výkonu štátneho zdravotného dozoru a úradnej kontroly za rok 2009. 

Úloha č. 2.
„Program ozdravenia výživy obyvateľov SR“. Plniť opatrenia, vyplývajúce z programu za rezort zdravotníctva.

Plnenie:
Uznesením vlády SR č. 940 zo 17. decembra 2008 bol schválený dokument „aktualizácia Programu ozdravenia výživy obyvateľov SR“. V nadväznosti na uvedené uznesenie boli dňa 27. 2. 2009 predložené ministrovi zdravotníctva rozpracované úlohy vyplývajúce z aktualizácie Programu ozdravenia výživy obyvateľov SR za rezort zdravotníctva (za Úrad verejného zdravotníctva SR a regionálne úrady verejného zdravotníctva v SR), pripravené Úradom verejného zdravotníctva SR. Rozpracované úlohy vyplývajúce z aktualizácie Programu ozdravenia výživy obyvateľov SR za rezort zdravotníctva sa plnili priebežne aj v roku 2009.
Záver: Úloha predložiť ministrovi zdravotníctva rozpracované úlohy vyplývajúce z aktualizácie Programu ozdravenia výživy obyvateľov Slovenskej republiky za rezort zdravotníctva bola splnená. Termín 28. 2. 2009 bol dodržaný. Rozpracované úlohy sa v priebehu roku 2009 plnili priebežne.

Úloha č. 3.
     „Zabezpečiť na všetkých regionálnych úradoch verejného zdravotníctva v SR skvalitnenie poradenských činností zameraných na 
-  zmeny stravovacích zvyklostí obyvateľov,
-  zmeny postoja občanov k vlastnému zdraviu, 
   -  informovanie občanov o zásadách správnej výživy, výživovej skladbe potravín,  
      nových druhoch potravín a rizikách vyplývajúcich z nesprávnej výživy“.

Plnenie:
Programové vyhlásenie vlády SR za úsek verejného zdravotníctva, v ktorom bola rozpracovaná uvedená úloha, bolo uverejnené v Informačnom bulletine hlavného hygienika č. 3/2006 a zaslané na všetky regionálne úrady verejného zdravotníctva v SR sprievodným listom č. KR/17317/2006 zo dňa 13.11.2006 na jej zabezpečenie. O Programovom vyhlásení vlády SR na roky 2006 - 2010 boli informovaní  riaditelia RÚVZ v SR na porade, ktorá sa konala v dňoch 15. – 16. 8. 2006 v Lučenci. 
Úloha sa aj v roku 2009 plnila priebežne prostredníctvom poradenských činností, realizovaných poradňami zdravia regionálnych úradov verejného zdravotníctva v SR. Úloha je zameraná aj na sledovanie a usmerňovanie stravovacích návykov a pohybovej aktivity v rámci monitorovacieho projektu „Sledovanie vybraných výživových ukazovateľov u vybraných skupín dospelej populácie obyvateľov Slovenska“. Odpočet uvedeného projektu za rok 2009 bol realizovaný k 31.1.2010.
Záver: Úloha splnená a ďalej sa plní priebežne.

Úloha č. 4.
„Podporovať legislatívne normy s úpravou negatívnych a pozitívnych faktorov vo výžive“ .

Plnenie:
Úrad verejného zdravotníctva SR bol aj v roku 2009 aktívne zapojený do procesu tvorby spoločnej európskej legislatívy v oblasti bezpečnosti potravín a výživy, ktorá je následne transponovaná do nášho právneho systému. V roku 2009 boli prijaté 3 novely hláv Potravinového kódexu Slovenskej republiky, týkajúcich sa označovania výživovej hodnoty potravín, potravín na osobitné výživové účely a výživové doplnky a materiálov a predmetov určených na styk s potravinami, ktorými sa zabezpečila transpozícia európskej legislatívy a začali sa legislatívne konania vo veci návrhov ďalších 2 noviel hláv Potravinového kódexu Slovenskej republiky, týkajúcich sa potravín na osobitné výživové účely a výživové doplnky a čistoty prídavných látok, taktiež za účelom zabezpečenia transpozície európskej legislatívy.  
Úrad verejného zdravotníctva SR sa v roku 2009 naďalej aktívne zúčastňoval na realizácii úloh vyplývajúcich z návrhu nariadenia EP a Rady o výživových a zdravotných tvrdeniach v označení potravín (nariadenie č. 1924/2006 z 20. decembra 2006). V nadväznosti na čl. 13 ods. 2 nariadenia (ES) č. 1924/2006,  Úrad verejného zdravotníctva SR zaslal v roku 2008 Európskej komisii národný zoznam zdravotných tvrdení súvisiacich s potravinami umiestnenými na trhu v SR, ktorý sa stal súčasťou spoločnej databázy na úrovni Európskej komisie, ktorá je podkladom pre hodnotenie EFSA. V priebehu roku 2009 naďalej prebiehalo opakované pripomienkovanie uvedenej databázy.  
Záver: Úloha splnená a ďalej sa plní priebežne.

Úloha č. 5.
„Zabezpečovať výkon potravinového dozoru nad zdravotnou bezpečnosťou epidemiologicky rizikových potravín, s osobitným zreteľom na kontrolu dodržiavania mikrobiologických kritérií a systémov správnej výrobnej praxe, nad zdravotnou bezpečnosťou potravín na osobitné diétne použitie, vrátane potravín pre celiatikov, fenylketonurikov, diabetikov, potravín pre dojčatá a malé deti a výživové doplnky“

Plnenie:
Úradnú kontrolu potravín nad epidemiologicky rizikovými potravinami vykonávajú orgány verejného zdravotníctva v súlade s Viacročným národným plánom pre úradnú kontrolu potravín v SR v pôsobnosti orgánov verejného zdravotníctva rozpracovanom podľa požiadaviek nariadenia EP a Rady č. 882/2004 z 29. apríla 2004 o úradných kontrolách. Vyhodnotenie výkonu úradnej kontroly potravín orgánov verejného zdravotníctva sa vykonáva  k 30. 1. príslušného roka.
Za rok 2009 bola úloha splnená a výsledky z výkonu úradnej kontroly potravín boli spracované k 29. 1. 2010. Správa z výkonu úradnej kontroly potravín orgánov verejného zdravotníctva za rok 2009 bola spracovaná a predložená gestorovi úlohy Ministerstvu pôdohospodárstva SR, listom  č. OHVPBKV/1240/2010 zo dňa 29.1.2009, ktorý vypracováva výročnú správu o implementácii Viacročného národného plánu pre úradnú kontrolu potravín v SR a zasiela ju Európskej komisii.
V roku 2009 sa pokračovalo v plnení úlohy - zabezpečovať úradnú kontrolu nad zdravotnou bezpečnosťou epidemiologicky rizikových potravín, vrátane potravín na osobitné diétne použitie, potravín pre celiatikov, fenylketonurikov, diabetikov,  potravín pre dojčatá a malé deti a výživové doplnky priebežne podľa Viacročného národného plánu pre úradnú kontrolu potravín vykonávanú orgánmi verejného zdravotníctva v SR - aktualizácia na rok 2009, vyhlásená Úradom verejného zdravotníctva SR dňa 15. 12. 2008. 
Úradom verejného zdravotníctva SR boli priebežne vyhlasované mimoriadne kontroly v rámci výkonu štátneho zdravotného  so zameraním sa na dodržiavanie hygieny a manipulácie s potravinami a s pokrmami v zariadeniach spoločného stravovania na trasách cestovného ruchu, v obchodných reťazcoch  a v domovoch sociálnej starostlivosti v Slovenskej republike.
Záver: Úloha splnená a priebežne sa plní.

Úloha č. 6.
„Presadzovanie preventívnych opatrení v oblasti kozmetických výrobkov, s osobitným zameraním na alergény a zakázané látky“.
V roku 2009 bol dozor zameraný na kontrolu kozmetických výrobkov podľa cielených sledovaní, ktoré boli vyberané v zmysle usmernení Európskej komisii a zo skúseností z výkonu dozoru v predchádzajúcom období tak, aby monitorovali dodržiavanie ustanovení právneho predpisu v oblasti zakázaných a regulovaných látok, predovšetkým látok, ktoré sa prejavujú ako silné alergény. Išlo o:
Zakázané látky
1	akrylamid v lakoch na nechty
2	ťažké kovy v dekoratívnej kozmetike pre deti(Hg, Pb, Cd, Ni)
3	farbivá v oxidačných farbách na vlasy a pokožku (o-,m-, p- aminofenol, 4-metyl-m-fenyléndiamín, 2-aminofenol, 3-aminofenol, 4-aminofenol, 2-metylbenzén-1,3diol a jehio soli, hydrochinón, rezorcinol,) 
Regulované látky
1.	Konzervačné látky vo výrobkoch pre deti a dospelých (1,2-dibróm-2,4-dikyano-butánu (MDBGN), benzetónium chlorid, benzalkónium chloriad, kyselina benzoová a jej sodná soľ, kyselina sorbová a jej soli, kyselina salicylová a jej soli +, kyselina 4-hydroxybenzoová  a jej soli a estery, 2-fenoxyetanol, 1-fenoxypropán-2-ol, benzylalkohol +, chlórbutanol)	
2.	UV filtre (kyselina 4-amino benzoová, 1-(4-terc-butylfenyl)-3-(4-metoxyfenyl) propán-1,3-dión oktylmetoxycinamát, oxybenzón, oktylsalycylát, oktyl dimetyl  PABA, kyselina 2-hydroxy-4-metoxybenzofenón-5-sulfónová a jej sodná soľ, oktokrylén, 4-metylbenzyldiéngafor, kyselina 2-fenylbenzimidazol-5-sulfónová a jej draselné, sodné a trietanolamínové soli) 
3.	zubné pasty (DEG, fluór)
4.		potenciálne alergény vo výrobkoch vonnej kozmetiky (eugenol, izoeugenol, kumarín, benzylalkohol, benzylbenzoát, cinamylalkohol, cinamal, benzylsalicylát, benzylcinnamát, 2-benzylidénheptanál, hexylcinnamaldehyd, geraniol, linalol, citronelol, citral, metyl-2-oktinoát, 3-fenyl-2-pentylprop-2-én-1-ol)
Výsledky laboratórnych analýz a analýza porušenosti nevyhovujúcich vzoriek sú uvedené vo výročnej správe za rok 2009.
Záver: Úloha splnená.                                             

Úloha č. 7.
„Presadzovanie preventívnych opatrení v oblasti znižovania zdrojov kontaminácie potravinového reťazca cudzorodými látkami ako sú dusičnany a dusitany, dioxíny a dioxínom podobné polychlórované bifenyly, reziduá pesticídov, ťažké kovy, mykotoxíny, s osobitným zreteľom na potraviny na osobitné výživové účely, vrátane potravín pre dojčatá a malé deti a epidemiologicky rizikové druhy potravín“

Plnenie:
Za rok 2009 bola úloha splnená a správa z výkonu úradnej kontroly orgánov verejného zdravotníctva za rok 2009 bola spracovaná a predložená gestorovi úlohy Ministerstvu pôdohospodárstva SR, listom  č. OHVPBKV/1240/2010  zo dňa 29.1.2009, ktorý vypracováva každoročne spoločnú výročnú správu o implementácii Viacročného národného plánu pre úradnú kontrolu potravín v SR a zasiela Európskej komisii.
V roku 2009 bola úradná kontrola nad zdravotnou bezpečnosťou potravín z pohľadu chemických rizík kontaminácie, s dôrazom na potraviny na osobitné výživové účely, vykonávaná  priebežne podľa Viacročného národného plánu pre úradnú kontrolu potravín v SR  vykonávanú orgánmi verejného zdravotníctva - aktualizácia na rok 2009, vyhlásená Úradom verejného zdravotníctva Slovenskej republiky dňa 15. 12. 2008. 
Záver: Úloha splnená a priebežne sa plní. 

Úloha č. 8.
„Rozpracovať spoločné EU princípy pre výkon úradnej kontroly nad potravinami v rámci  viacročných národných plánov kontroly podľa požiadaviek čl. 43 nariadenia  Európskeho parlamentu a Rady č. 882/2004 z 29. apríla 2004 o úradných kontrolách, v zmysle kompetencií vyplývajúcich zo zákona č. 152/1995 Z. z. o potravinách v znení neskorších predpisov“ 

Plnenie:
Aktualizácia úloh na rok 2009 vo Viacročnom národnom pláne pre úradnú kontrolu potravín v SR  vykonávanú orgánmi verejného zdravotníctva bola vypracovaná v súlade s požiadavkami nariadenia Európskeho parlamentu a Rady č. 882/2004 z 29. apríla  2004 o úradných kontrolách a zaslaná dňa 15. 12. 2008 všetkým regionálnym úradom verejného zdravotníctva v SR pre zabezpečenie výkonu úradnej kontroly aj v roku 2009. Úrad verejného zdravotníctva SR vydal dňa 15. 12. 2008 aktualizáciu úloh v rámci Viacročného národného plánu pre úradnú kontrolu potravín v SR vykonávanú orgánmi verejného zdravotníctva na rok 2009 ako usmerňujúci materiál pre regionálne úrady verejného zdravotníctva. Okrem uvedenej aktualizácie Úrad verejného zdravotníctva SR vydal listom č. OHVBPKV/4288/2009 zo dňa 21. 5. 2009 usmernenie pre regionálne úrady verejného zdravotníctva k výkonu úradnej kontroly označovania povinných údajov v prípade osobitných kategórií potravín pre dojčatá a malé deti definovaných v siedmej hlave Potravinového kódexu SR podľa platnej legislatívy, listom č. OHVBPKV/4287/2009 zo dňa 21. 5. 2009 usmernenie pre regionálne úrady verejného zdravotníctva k výkonu úradnej kontroly označovania povinných údajov v prípade výživových doplnkov v nadväznosti na prijatý plán pre výkon úradnej kontroly v roku 2009, listom č. OHVBPKV/4286/2009 zo dňa 21. 5. 2009 usmernenie pre regionálne úrady verejného zdravotníctva k informačným a vzdelávacím prostriedkom a materiálom rozdávaným prevádzkovateľmi vyrábajúcimi alebo distribuujúcimi potraviny na počiatočnú výživu dojčiat, listom č. OHVBPKV/4739/2009/Jo zo dňa 8.6.2009 usmernenie pre regionálne úrady verejného zdravotníctva k vydávaniu rozhodnutí v súvislosti s ambulantným predajom potravín z pojazdných vozidiel prevažne poľskými a maďarskými občanmi, listom č. OHVBPKV/6534/2009 z 2.9.2009 usmernenie pre regionálne úrady verejného zdravotníctva k vydávaniu rozhodnutí v súvislosti s ambulantným predajom potravín  z pojazdných vozidiel, listom č. OHVBPKV/5588/2009 zo dňa 2.11.2009 metodický materiál pre regionálne úrady verejného zdravotníctva pre výkon štátneho zdravotného dozoru a úradnej kontroly nad zdravotnou bezpečnosťou prírodných minerálnych vôd, pramenitých vôd a balených pitných vôd, listom č. OHVBPKV/8860/2009 zo dňa 17.12.2009 odporúčanie Úradu verejného zdravotníctva SR pre regionálne úrady verejného zdravotníctva pre kvantitatívne a kvalitatívne stanovovanie farbív v rámci výkonu úradných kontrol v roku 2010, listom č. OHVBPKV/8996/2009 zo dňa 22.12.2009 metodický pokyn pre regionálne úrady verejného zdravotníctva ku kontrole vyhlásení o zhode a podpornej dokumentácie, listom č. OHVBPKV/353/2010 zo dňa 13.1.2010 usmernenie pre regionálne úrady verejného zdravotníctva ku kontrole umiestňovania nových potravín a nových zložiek potravín na trhu v Slovenskej republike v rámci výkonu viacročného národného plánu úradnej kontroly v pôsobnosti orgánov verejného zdravotníctva na rok 2010, listom č. OHVBPKV/578/2010 zo dňa 20.1.2010 usmernenie pre regionálne úrady verejného zdravotníctva ku kalibrácii teplomerov používaných pri výkone úradnej kontroly a teplomerov používaných prevádzkovateľmi potravinárskych prevádzok na kontrolu a monitorovanie teploty, listom č. OHVBPKV/1180/2010 zo dňa 28.1.2010 metodický pokyn a kontrolný list pre výkon externých auditov zameraných na správne výrobné postupy u výrobcov materiálov a predmetov určených na styk s potravinami a listom č. OHVBPKV/1215/2010 zo dňa 28. 1. 2010 príručku pre Rýchly výstražný systém pre potraviny a krmivá, verzia 3.0, metodický pokyn č. 9/2003.
Záver: Úloha splnená a priebežne sa plní.

Úloha č. 9.
„Zabezpečovať úlohy v oblasti ochrany zdravia obyvateľstva pri hlásení zdravotne škodlivých potravín a kozmetických výrobkov prostredníctvom informačných systémov Spoločenstva, ako sú Rýchly výstražný systém nad potravinami a krmovinami v SR a RAPEX nad kozmetickými výrobkami“.

Plnenie:
Úrad verejného zdravotníctva SR v nadväznosti na zákon č. 152/1995 Z. z. o potravinách v znení neskorších predpisov a zákon č. 355/2007 Z. z. o ochrane, podpore a rozvoji verejného zdravia a o doplnení a zmene niektorých zákonov, naďalej aj v roku 2009 priebežne zabezpečoval úlohy v oblasti ochrany zdravia obyvateľstva pri obdržaných hláseniach zdravotne škodlivých potravín, obalov a predmetov prichádzajúcich do kontaktu s potravinami a zdravotne škodlivých kozmetických výrobkov prostredníctvom informačných systémov Spoločenstva, ako sú Rýchly výstražný systém nad potravinami a krmivami v SR (RAPID ALLERT SYSTEM) a výstražný systém RAPEX nad kozmetickými výrobkami. Hlásenia sa v zmysle stanovených termínov zasielali na regionálne úrady verejného zdravotníctva, ktoré vykonávali kontroly u  výrobcov, distribútorov a v obchodnej sieti vo veci  zabezpečovania nápravných opatrení pred ohrozením verejného zdravia zdravotne škodlivými potravinami, nebezpečnými obalmi a predmetmi prichádzajúcimi do kontaktu s potravinami a nebezpečnými kozmetickými výrobkami. Úrad verejného zdravotníctva SR a regionálne úrady verejného zdravotníctva v SR zabezpečovali v roku 2009 opatrenia pri zistení 17 zdravotne škodlivých potravín a predmetov prichádzajúcich do styku s potravinami na trhu v SR hlásených v rámci systému RAPID ALLERT Národným kontaktným bodom.
V roku 2009 boli orgánmi verejného zdravotníctva v 17 prípadoch prijaté opatrenia na ochranu zdravia pred nebezpečnými potravinami a nebezpečnými obalmi a predmetmi prichádzajúcimi do kontaktu s potravinami. Ďalej  reagovali orgány verejného zdravotníctva na 90 hlásení o výskyte nebezpečných kozmetických výrobkov zo systému RAPEX. Kontrolu výskytu uvedených výrobkov v Slovenskej republike zabezpečovali regionálne úrady verejného zdravotníctva. 
Záver: Úloha splnená a priebežne sa plní.

B) OBLASŤ OCHRANY ZDRAVIA PRED ŽIARENÍM

Úloha č. 1. 
Vypracovať návrh kritérií správnej praxe pri lekárskom ožiarení – vypracovať a uverejniť bezpečnostné návody a odporúčania.

Plnenie: 
V prvom kvartáli 2010 budú v rámci spracovaných podmienok na výkon činností vedúcich k ožiareniu  a činností dôležitých z hľadiska radiačnej ochrany na pracoviskách rádioterapie s externými ožarovačmi preverované podmienky stanovené na prevádzku týchto zariadení.
Záver : Úloha sa priebežne plní a vyhodnocuje sa k 30.6.  a k  31.12.

Úloha  č. 2.
Vypracovať podrobné postupy a vzorové spôsoby zaznamenávania dávok, resp. údajov potrebných pre odhad radiačnej dávky pacientov, tak, aby mohli prevádzkovatelia v jednotnej forme predkladať Úradu verejného zdravotníctva Slovenskej republiky záznamy o dávkach pacientov a písomné záznamy o počte pacientov a veľkosti ožiarenia.

Plnenie: 
 V priebehu tohto kalendárneho roku bude vykonávaný ŠZD na zdravotníckych pracoviskách so zameraním na kontrolu kategorizácie pracovníkov,  spôsob vedenia záznamov o veľkosti ožiarenia pacientov, spôsob vypracovania štandardných indikačných kritérií pre zobrazovanie, výsledky skúšok prevádzkovej stálosti pre mamografické prístroje.  
Záver : Úloha sa priebežne plní a vyhodnocuje sa k 30.6. a k 31.12.

Úloha  č. 3.
Vypracovať podklady pre software pre potreby spracovania a vyhodnotenia dávok pacientov pre rôzne rádiodiagnostické typy vyšetrení.

Plnenie:
ÚVZ SR vypracoval (jún 2008) návrh podkladov pre software pre potreby spracovania a vyhodnotenia dávok pacientov pre rôzne rádiodiagnostické typy vyšetrení. Súčasťou návrhu je aj odborný odhad finančných nákladov pre splnenie uvedeného.
Záver : Úloha je splnená.

Úloha č. 4.
Zabezpečiť efektívnu činnosť ústredia radiačnej monitorovacej siete a radiačnej monitorovacej siete. 
Plnenie:
Monitorovanie radiačnej situácie bude realizované v redukovanom režime  podľa schváleného monitorovacieho plánu (hlavným hygienikom SR). 
Záver : Úloha sa priebežne plní a vyhodnocuje sa k 30.6. a k  31.12.

Úloha č. 5.
Vypracovať monitorovací plán a návrh na dovybavenie radiačnej monitorovacej siete a monitorovať radiačný monitoring územia SR.

Plnenie:
Monitorovanie rádioaktivity v životnom prostredí pre účely hodnotenia ožiarenia populácie sa vykonáva podľa  monitorovacieho plánu, ktorý zohľadňuje aktuálne prístrojové a personálne možnosti zložiek monitorovacej siete. Vzhľadom na úsporné opatrenia nebola radiačná monitorovacia sieť vybavená novými zariadeniami už niekoľko rokov, preto musel byť monitorovací plán modifikovaný.
Záver : Úloha je priebežne plnená. 

Úloha č. 6.
Vypracovať správy, informovať verejnosť, poskytovať údaje príslušným inštitúciám    EÚ.

Plnenie:
Požiadavky monitorovania sú plnené podľa príslušného uznesenia vlády SR (implementácia požiadaviek Európskej komisie) na zabezpečenie radiačného monitoringu jednotlivých zložiek životného prostredia v SR. 
Záver : Úloha sa priebežne plní a vyhodnocuje sa k 30.6. a k 31.12.

C) OBLASŤ PODPORY ZDRAVIA 

Úloha č. 1
Zabezpečiť plnenie projektov Národného programu podpory zdravia na všetkých úrovniach spoločnosti na roky 2006-2010

Plnenie: Odbor podpory zdravia ÚVZ SR sa svojou činnosťou v rámci plnenia Národného programu podpory zdravia podieľa na plnení 9 podprogramov s celonárodnou pôsobnosťou, z toho 5 podprogramov má charakter národných programov schválených vládou Slovenskej republiky (Národný program starostlivosti o deti a dorast, Národný program prevencie obezity, Národný program duševného zdravia, Národný program boja proti drogám a Program podpory zdravia znevýhodnených komunít), 4 podprogramy majú charakter vlastných programov úradov verejného zdravotníctva Slovenskej republiky (Materské centrá, Zdravotno-výchovné pôsobenie u detí predškolského veku – stomatohygiena“, Mám 65+ a žijem zdravo, CINDI program SR). 
V rámci týchto programov odbor podpory zdravia ÚVZ SR v sledovanom období riešil alebo rieši samostatne, participoval alebo participuje na riešení 17-tich projektov a ďalších vzdelávacích a monitorovacích aktivít nasledovne:
1.	Národný program starostlivosti o deti a dorast 3 projekty, jedna medzinárodná a 3 národné aktivity: 
a)	projekt – kampaň “...aby deti nezomierali, chráňme ich“, vyrobil Detský fond Slovenskej republiky v roku 2008  plagát s tematikou „...život deťom nekúpiš, PRILBU ÁNO“. ÚVZ SR zabezpečil distribúciu prostredníctvom RÚVZ v SR do ambulancií praktických lekárov pre deti a dorast. 
b)	projekt „Zdravé vzťahy v mladosti – základ zdravej rodiny“ - vzdelávací cyklus prednášok a besied pre stredoškolskú mládež cca 15 – 17 ročnú, ktorý sa realizuje  od roku 2002 na SOU služieb na Svätoplukovej ulici v Bratislave. Pri jeho realizácii sa vychádza z učebných osnov - výchova k manželstvu a rodičovstvu pre stredné školy. Na zvolené témy so študentkami besedoval lekár, pedagóg, psychológ a odborní pracovníci ÚVZ SR. Išlo o témy ako: pohlavný styk, hygiena pohlavného života, následky pohlavnej promiskuity, antikoncepcia, nepriaznivé dôsledky interrupcie, pohlavné choroby, infekcia HIV/AIDS, gravidita, pôrod, dojčenie, manželstvo, rodičovstvo, rozvod..., ponuky tém sa v každom školskom roku priebežne aktualizujú. 
c)	Úrad verejného zdravotníctva Slovenskej republiky, Odbor podpory zdravia zrealizoval   celonárodnú literárnu súťaž pre stredoškolákov so zdravotno–výchovnou tematikou. Súťaž bola vyhlásená pod záštitou HH SR. Súťaž sa realizovala v školskom roku 2008/2009 pod názvom: “Zdravie mladých ľudí mojimi očami“ a mala štyri podtémy: Zdravá strava pre zdravý život., Pohyb ako podmienka zdravého životného štýlu., Sociálne prostredie, vzťahy a duševné zdravie ako predpoklad celkového zdravia., Tabak alkohol a drogy ako nepriatelia zdravia. Súťaže sa zúčastnilo dvestoosemnásť stredoškolských študentov. Súťaž bola oficiálne vyhlásená v decembri 2008 na tlačovom brífingu na pôde Úradu verejného zdravotníctva Slovenskej republiky prostredníctvom plagátov zaslaných na stredné školy a upútaviek v relácii TV Markíza – Teleráno.  Všetky informácie o súťaži sú uverejnené na stránke Úradu verejného zdravotníctva SR - www.uvzsr.sk Uzávierka zaslania prác do súťaže bola 28.februára 2009. V rámci uvedenej súťaže sa v mesiaci február a marec sumarizovali práce zaslané  študentmi, boli hodnotené odbornou komisiou na Odbore podpory zdravia a následne posúdené Hlavným hygienikom SR. Slávnostné vyhodnotenie súťaže sa uskutočnilo na tlačovom brífingu usporiadanom v priestoroch Úradu verejného zdravotníctva SR 28. mája 2009, kde sa odovzdali ceny výhercom. Odovzdávanie cien bolo spojené so slávnostným obedom za účasti zástupcu HH SR.
d)	v decembri 2009 sa Úrad verejného zdravotníctva SR spolupodieľal na organizovaní 4. ružinovskej medzinárodnej konferencie „Podpora a ochrana zdravia detí a detských práv v pomáhajúcich profesiách.“ Konferenciu organizovalo OZ Profkreatis pod záštitou Úradu verejného zdravotníctva SR a starostu Mestskej časti Bratislava – Ružinov v spolupráci s Asociáciou školskej psychológie SR a ČR. Konferencia bola zameraná na predpoklady a možnosti podpory a ochrany ľudských a detských práv v rodinách, školách, v komunitnom systéme a v spoločnosti s eminentným dôrazom na vzdelávanie pracovníkov pomáhajúcich profesií.
e)	v prvom polroku 2009 sa uskutočnilo pracovné rokovanie so zástupkyňou MZ SR pre problematiku starostlivosti o deti a dorast a hlavným odborníkom MZ SR pre telovýchovné lekárstvo ohľadom riešenia úlohy Národného programu starostlivosti o deti a dorast „Monitorovať fyzickú aktivitu detí a dorastu vrátane monitorovania stavu pohybového aparátu, zdravotne oslabených a zdravotne postihnutých detí a dorastu“. V rámci uvedenej úlohy Odbor podpory zdravia Úradu verejného zdravotníctva SR v spolupráci s hlavným odborníkom MZ SR vypracoval dotazník určený na monitorovanie, ktorý je súčasťou Metodického pokynu MZ SR. Po schválení dotazníka  - v septembri 2009. Školenia pracovníkov RÚVZ ako anketárov monitoringu na zabezpečenie správneho priebehu monitoringu prebehli v decembri 2009 a januári 2010. Garantom realizácie úlohy je hlavný odborník MZ SR pre detskú ortopédiu. Očakávaný prínos monitoringu:
-	registrácia chybného držania tela, obezity a zníženej funkčnosti pohybového aparátu u detí a adolescentov v duchu prevencie vzniku kardiovaskulárnych chorôb a cukrovky v tejto vekovej skupine. 
-	na základe štatistickej analýzy výsledkov bude možné stanoviť plán zvýšenia pohybových aktivít na školách, prípadne navrhnúť zostavu rehabilitačných cvičení u postihnutých detí,
f)	cieľom ďalšej úlohy vyplývajúcej z Národného programu starostlivosti o deti a dorast je podporiť programy zamerané proti negatívnym javom u detskej populácie a dorastu (agresivita, suicidálne činy, užívanie návykových látok tabaku, alkoholu, omamných, dopingových a psychotropných látok, šikanovanie, atď.) a na zlepšenie mentálneho zdravia detskej populácie a dorastu. V súčasnej dobe sa realizujú školenia pre učiteľov k danej problematike a taktiež sa k danej problematike  pripravujú edičné materiály. Garantom úlohy je doc. Gajdošová – školská psychologička a zástupkyňa v komisii NEPES (Network of Psychologists in the Educational system) za SR v EU. Úloha sa plní v spolupráci s ÚVZ SR.
2.	Národný program prevencie obezity – 2 projekty: 
a)	projekt „Schéma školského ovocia“ zameraný na zlepšenie stravovacích návykov u detí v školských zariadeniach (uskutočňovaný od roku 2008 pod vedením a koordináciou Ministerstva pôdohospodárstva Slovenskej republiky) Odbor podpory zdravia ÚVZ SR participuje na plnení v časti sprievodných výchovno-vzdelávacích aktivít na školách súvisiacich so zdravou výživou (poskytovania podkladov a príkladov dobrej praxe zakomponovania informácií o zdravej výžive do výchovno-vzdelávacieho procesu na školách, aktivizovania regionálnych úradov verejného zdravotníctva pre spoluprácu so školami, ktoré sa zapojili do projektu, priebežné dopĺňanie internetovej stránky www.skolskeovocie.sk) a na tvorbe celonárodnej stratégie, ktorej súčasťou je aj príprava monitorovania konzumácie ovocia a zeleniny, zdravotného uvedomenia, fyzickej aktivity a zdravého životného štýlu u detí. K termínu odpočtu sa do projektu zapojilo 21 regionálnych úradov verejného zdravotníctva. V mesiaci december sa vypracoval metodický pokyn k monitorovaniu zdravotného uvedomenia a stravovacích návykov detí a rodičov v rámci projektu „Schéma školského ovocia“, ktorý bude v roku 2010 distribuovaný a spracovávaný prostredníctvom zapojených regionálnych úradov verejného zdravotníctva a súhrnne na ÚVZ SR,
b)	projekt EC/WHO „Monitorovanie pokroku zlepšenia výživy a fyzickej aktivity a prevencie obezity“ bol iniciovaný Kanceláriou Svetovej zdravotníckej organizácie na Slovensku. Zameriava sa na vytvorenie informačného systému na podporu zdravej výživy a fyzickej aktivity a Úrad verejného zdravotníctva Slovenskej republiky v priebehu roka 2009 poskytol hlavnému koordinátorovi projektu WHO do Kodane požadované informácie – dáta pre príslušný nadnárodný informačný systém na podporu zdravej výživy a fyzickej aktivity – o situácii na Slovensku (realizované programy, projekty, prieskumy, iniciatívy a aktivity) v oblastiach výživa, fyzická aktivita a prevencia obezity (v tzv. 2. správe k projektu 22.12.2009),
c)	Úrad verejného zdravotníctva SR v roku 2009 participoval aj na projekte zameranom na zvýšenie pohybovej aktivity „Buď fit s gymnastikou“ Slovenskej gymnastickej federácie (v spolupráci s Ministerstvom školstva, Slovenskou asociáciou športu na školách, Trnavským samosprávnym krajom a mestom Skalica), ktorá v roku 2009 pripravila  pre deti materských a základných škôl  projekt GYM F!T - prvý z 3 projektov Národnej kampane BUĎ F!T s gymnastikou. V rámci vyššie uvedenej Národnej kampane – sa 12. júna 2009 vo Františkánskej záhrade v Skalici uskutočnil gymnastický deň „Buď f!t s gymnastikou“ pre deti materských a základných škôl. Súčasťou sprievodných aktivít v rámci podujatia bolo aj meranie BMI a poskytnutie poradenstva v oblasti zdravého životného štýlu a výživy a boli rozdané letáky so súvisiacimi témami,
d)	13. mája 2009 sa pracovníčka Odboru podpory zdravia Úradu verejného zdravotníctva Slovenskej republiky zúčastnili tlačovej besedy organizovanej Ligou proti hypertenzii v reštaurácii Apetit v Bratislave pod názvom „Ako sa stravujeme vo verejných reštauráciách a jedálňach?“, ktorá bola zameraná na problematiku chronických neinfekčných ochorení v slovenskej populácii: nárast krvného tlaku, obezity a na verejné jedálne a reštaurácie.
e)	26. júna 2009  sa 4 pracovníčky Odboru podpory zdravia Úradu verejného zdravotníctva Slovenskej republiky zúčastnili výstavy SLOVMEDICA – NON HANDICAP 2009  na výstavisku INCHEBA Bratislava a v spoločnom stánku Ministerstva zdravotníctva Slovenskej republiky a Úradu verejného zdravotníctva Slovenskej republiky na výstave informovali verejnosť o „Národnom programe prevencie obezity“ a poskytovali širokej verejnosti krátke poradenstvo o zdravom  životnom štýle.
3.	Národný program duševného zdravia – jednotlivé vzdelávacie aktivity a jedna národná súťaž:       
Šírenie osvety: v roku 2008 bol vypracovaný materiál „Problematika týraných žien“, ktorý je uverejnený na internetovej stránke ÚVZ SR, v marci 2009 boli  zaslané  na všetky RÚVZ  materiály - "Prevencia samovrážd: príručka pre zdravotníckych pracovníkov v primárnej zdravotnej starostlivosti", "Prevencia samovrážd: príručka pre praktických lekárov", "Prevencia samovrážd: príručka pre učiteľov a ostatných pracovníkov školstva" s prosbou o ich následnú distribúciu kompetentným odborníkom (zdravotníkom, učiteľom). Tieto materiály sú voľne dostupné na odbornej internetovej stránke. Taktiež bol v roku 2009 vypracovaný materiál „Týranie detí“, ktorý je uverejnený na internetovej stránke ÚVZ SR.                        
Medzi témami celonárodnej literárnej súťaže pre stredoškolákov so zdravotno–výchovnou tematikou, ktorá sa realizovala v školskom roku 2008/2009 pod názvom: “Zdravie mladých ľudí mojimi očami“ a záštitou Úradu verejného zdravotníctva Slovenskej republiky boli aj dve témy patriace do oblasti podpory duševného zdravia – „Sociálne prostredie, vzťahy a duševné zdravie ako predpoklad celkového zdravia“ a „Tabak alkohol a drogy ako nepriatelia zdravia“. 
4.	Národný program boja proti drogám – 2 projekty a jednotlivé vzdelávacie aktivity:
 a)  projekt „Marihuana známa neznáma“ Išlo o prednášky na stredných školách spojené s autentickou výpoveďou mladého  človeka, ktorý prešiel obdobím užívania marihuany. Súčasťou projektu bol aj dotazník a materiál pre žiakov, obsahujúci stručný prehľad  negatívnych účinkov marihuany (projektu sa zúčastnilo 10 tried – 218 žiakov, podľa počtu vyplnených dotazníkov. Projekt prebiehal v rokoch 2006 a 2007). Bol vytvorený vzdelávací materiál „Ako prestať brať“ a materiál o negatívnych účinkoch marihuany a pervitínu, ktorý bol rozposlaný na RÚVZ. 
b)projekt  „Súvislosti – otázky a odpovede“ – zabezpečili sa lektorské prednášky.  Išlo o prednášky pre štvrté  a piate ročníky ZŠ na tému Drogové závislosti – problematika tabaku, alkoholu a drog . Prednášok sa zúčastnilo cca 20 tried, z viacerých bratislavských základných škôl. Výstava prebehla v priestoroch Bibiany a na základnej škole v Devínskej Novej Vsi. V roku 2008 taktiež prebehla distribúcia brožúry „Treba hovoriť o drogách“ na niektoré základné a stredné školy. 
c)séria prednášok a besied pre stredné školy Prevencia zneužívania marihuany a pervitínu, prednášky sa uskutočnili v piatich triedach (prvé a druhé ročníky), zároveň boli študentom rozdané písomné materiály s touto tematikou. (2009), 7 besied na stredných školách na tému Drogová závislosť, gamblerstvo.    
5.	Program podpory zdravia znevýhodnených komunít - 1 projekt (odpočítaný nižšie).
6.	Materské centrá  - 1 projekt:
Séria prednášok na základe spolupráce s Úniou materských centier podľa požiadaviek (napr. strach a úzkosť u detí, výživa dojčiacich matiek, predchádzanie chrípke a chorobám z nachladnutia u detí predškolského veku a pod.). V roku 2009 boli poskytnuté materským centrám – prostredníctvom RÚVZ letáky s tematikou prevencie úrazov u detí v počte cca 2000 ks. 
7.	Zdravotno-výchovné pôsobenie u detí predškolského veku (stomatohygiena) – 1 projekt:
a)	Pod gesciou Regionálneho úradu verejného zdravotníctva v Košiciach sa projekt od septembra 2005 realizoval vo vybraných MŠ na Slovensku s tým, že odbor podpory zdravia ÚVZ SR t.č. spracúva výsledky monitoringu, ktorý bol súčasťou projektu. V rámci zdravotno-výchovnej činnosti bol pripravený animovaný film pre deti „Prečo vlk šušlal“, ktorý bol distribuovaný regionálnym úradom verejného zdravotníctva ako doplnok k edukačnej činnosti v MŠ. Projekt pokračoval v ďalšej etape od septembra 2006 v ďalších MŠ v rámci Slovenska v spolupráci s RÚVZ. V rámci projektu zdravotno-výchovného pôsobenia u detí predškolského veku – stomatohygiena bolo vytvorené DVD „Lakomý syseľ“ v spolupráci s ANIMFILM. Uvedené DVD bolo v júni 2009 zaslané na jednotlivé RÚVZ v SR, ktoré boli zároveň požiadané o zaslanie informácií o rozsahu využitia DVD – Lakomý syseľ v rámci skupinového a hromadného poradenstva poradní zdravia do 30.11.2009. Podľa poskytnutých podkladov využili DVD Lakomý syseľ v priebehu roka 2009 všetky regionálne úrady verejného zdravotníctva na Slovensku v rámci aktivít skupinového poradenstva pre školy. Regionálne úrady verejného zdravotníctva prehrali DVD v rámci nimi poskytovaného skupinového poradenstva priamo na školách v bezprostrednom kontakte so žiakmi škôl na 279 materských školách, 109 základných školách a 7 špeciálnych školách,
b)	okrem toho v roku 2009 v rámci uvedeného programu prebiehalo spracovanie dotazníkov na zistenie vedomostí, postojov, správania sa detí a ich rodičov v problematike stomatohygieny (čistenie a oprava dát v databáze dotazníkov, a vyhodnotenie podľa pohlavia a miesta bydliska) týkajúce sa obľuby sladkostí a sladkých jedál u detí MŠ, starostlivosti o chrup, o vplyve výživy na stav chrupu, ktoré budú podkladom k hodnotiacej správe očakávanej v prvej polovici roku 2010. 
8.	Mám 65+ a teší ma, že žijem zdravo – 1 projekt:
Jednotlivé vzdelávacie aktivity: Obsahom vzdelávacej akcie sú napríklad životospráva a zdravotné problémy v staršom veku, psychologické aspekty starnutia a sociálne zabezpečenie. Absolventi vzdelávacej aktivity odovzdávajú získané informácie a poznatky svojim rovesníkom – seniorom a prenášajú tak myšlienky zdravého a úspešného starnutia do vlastnej komunity. Na konci vzdelávacej aktivity seniori dostávajú diplom o jej úspešnom ukončení. V rámci tohto projektu sa od jeho začiatku realizovalo viacero aktivít venovaných starším občanom, napríklad – Týždeň seniorov (rok 2007) Počas tohto týždňa sa meral záujemcom z radov dôchodcov krvný tlak, BMI, poskytovalo sa krátke poradenstvo ohľadom správneho životného štýlu v staršom veku.  Uskutočnilo sa taktiež niekoľko prednášok v Klube dôchodcov v Petržalke a v Klube dôchodcov zdravotne postihnutých na Gaštanovej ulici. 
Štúdia: V mesiaci máj  2009 sa začala realizácia dotazníkovej štúdie v rámci projektu 9.2. „Žiť  zdravší  a  kvalitnejší  život  v staršom  veku, alebo  mám  65+ a teší ma, že  žijem  zdravo“ s témou „Seniori v rodine a v spoločnosti“. Cieľom uvedeného projektu je zmeniť súčasné  vnímanie  starnutia populácie a postavenia seniorov v spoločnosti   len ako problém sociálnej a ekonomickej záťaže  spoločnosti. Projekt je navrhovaný ako prierezová štúdia pre štyri skupiny populácie a to nasledovne:
1.	žiaci ZŠ 9. ročník
2.	študenti SŠ s maturitou a bez maturity   3.-4. ročník
3.	verejnosť
4.	 seniori 
Konferencia: Pri príležitosti „Medzinárodného dňa starších ľudí“  sa dňa 1. októbra 2009 uskutočnila celoslovenská konferencia. Pracovníci Úradu verejného zdravotníctva SR a Regionálneho úradu verejného zdravotníctva SR so sídlom v Bratislave pred a počas konferencie merali hodnoty krvného tlaku. BMI a taktiež vykonávali poradenstvo o zdravom životnom štýle. 
9.	CINDI program SR – 3 projekty:
a)	projekt kampane „Quit and Win“ – uskutočňovaný každý párny kalendárny rok - riešiteľ Regionálny úrad verejného zdravotníctva v Banskej Bystrici 
b)	projekt kampane „Vyzvi srdce k pohybu“ – uskutočňovaný každý nepárny kalendárny rok – riešiteľ Regionálny úrad verejného zdravotníctva v Banskej Bystrici – v roku 2009 sa ÚVZ SR zapojilo do kampane vlastným príkladom opatrení na zvýšenie pohybu prijatých na úrovni zamestnávateľa, ktoré boli tiež medializované ako príklad dobrej praxe v národných médiách (údaje o zapojených subjektoch zatiaľ nie sú k dispozícii, nakoľko kampaň práve prebieha)
c)	projekt Svetový deň srdca 2007 – pri príležitosti Svetového dňa srdca, ktorému je venovaná posledná septembrová nedeľa (29. 9. 2007) sa v rámci prevencie kardiovaskulárnych ochorení realizujú podujatia pre verejnosť. ÚVZ SR a vybrané Poradne zdravia Regionálnych úradov verejného zdravotníctva v SR sa zapojili do 3. ročníka Behu o srdce.  V rámci sprievodnej kampane ÚVZ SR pripravil informačný materiál o možnosti využitia aeróbnej fyzickej aktivity v prevencii i liečbe kardiovaskulárnych ochorení, ktorý bol zverejnený v dennej tlači. 

	Okrem uvedených projektov odbor podpory zdravia ÚVZ SR participoval na plnení projektov s celonárodnou pôsobnosťou iniciovaných Kanceláriou Svetovej zdravotníckej organizácie na Slovensku: 
a)	projekt „Monitorovanie pokroku zlepšenia výživy a fyzickej aktivity a prevencie obezity“, projekt prebieha v spolupráci  so zdravotníckymi a inými inštitúciami“, ktorý sa zameriava na vytvorenie informačného systému na podporu zdravej výživy a fyzickej aktivity,
b)	projekt HBSC „Health Behaviour in School Aged Children“ – Slovensko zameraný na monitorovanie zdravotného uvedomenia a správania sa školou povinnej mládeže (podrobnejší odpočet je uvedený nižšie).
Pokiaľ ide o projekty regionálnych úradov verejného zdravotníctva Slovenskej republiky, niektoré poradne zdravia z vlastnej iniciatívy realizujú aj projekty s celonárodnou pôsobnosťou, ako napríklad projekt „Zdravé deti v zdravých rodinách“ – Regionálny úrad verejného zdravotníctva v Banskej Bystrici, pokračovanie projektu „Adamko“ – Regionálny úrad verejného zdravotníctva Galanta a podobne. 

podúloha a) úlohy č. 1: pripraviť grantový program pre realizáciu projektov Národného programu podpory zdravia na roky 2006-2010. Pripraviť kritériá, zriadiť komisiu a zverejniť výzvu na predkladanie projektov.
T: každoročne k 31.12.
Z: ÚVZ SR
Od využitia grantovej metódy financovania projektov sa počas prípravy a realizácie projektov spontánne upustilo – buď sa projekty vykonávajú priamo pracovníkmi ÚVZ SR a RÚVZ SR, ktorí sú platení z rozpočtu ÚVZ SR alebo ÚVZ SR s partnermi participuje na projektoch zameraných na podporu zdravia populácie financovaných z iných zdrojov na základe grantov (Svetová zdravotnícka organizácia, Európska komisia – Direktoriát SANCO a podobne), podúloha a) je t.č. už bezpredmetná.
      podúloha b) úlohy č. 1: zabezpečiť plnenie grantového programu
      Priebežná kontrola plnenia programu: 31.12.2007, 31.12.2008, 31.12.2009	
      Z: riaditeľ ÚVZ SR
Nakoľko Úrad verejného zdravotníctva SR nerealizuje plnenie projektov využitím grantovej metódy, ale sa projekty zamerané na podporu zdravia obyvateľstva vykonávajú priamo pracovníkmi ÚVZ SR a RÚVZ SR, ktorí sú platení z rozpočtu ÚVZ SR alebo ÚVZ SR s partnermi participuje na projektoch financovaných z iných zdrojov na základe grantov (Svetová zdravotnícka organizácia, Európska komisia – Direktoriát SANCO a podobne), podúloha b) je t.č. už bezpredmetná.
Záver: Úlohy sa plnia a vyhodnocujú k 31.12.

Úloha č. 2 
Zabezpečiť zvýšenie zdravotného uvedomenia a zlepšenie zdravotného stavu u vybraných skupín populácie eliminovaním rizikových faktorov zdravia – príprava a realizácia preventívnych programov na národnej a regionálnej úrovni zohľadňujúca špecifiká zdravotného stavu a zdravotného uvedomenia u vybraných komunít.

Plnenie: Zvyšovanie zdravotného uvedomenia poradenskými metódami (individuálne, skupinové, hromadné poradenstvo) a pedagogickými metódami (výchova a vzdelávanie všetkých skupín obyvateľstva priamo - prednášky, semináre, cvičenia, brožúry, letáky alebo nepriamo: rozprávky, magazíny, hrané filmy v médiách) sa uskutočňuje priebežne pracovníkmi odborov podpory zdravia úradov verejného zdravotníctva Slovenskej republiky, ako bolo podrobnejšie popísané pri odpočte úlohy č. 1. 
V rámci stacionárnej aj výjazdovej činnosti poradní zdravia (splnenie zámeru národnej aj regionálnej úrovne prevencie) sa na regionálnych úradoch verejného zdravotníctva Slovenskej republiky uskutočňuje preventívny program zisťovania výskytu rizikových faktorov zdravia vo vzťahu k potenciálnemu výskytu kardiovaskulárnych ochorení (projekt CINDI v SR) - tlak krvi, váha, výška, BMI index WHR (pomer pás boky) atď. a v prípade zvýšených hladín sledovaných parametrov (rizikový faktor) sú klienti priamo v poradni zdravia edukovaní a v ďalšom poradenstve vedení v možnostiach zmeny vlastného životného štýlu pre udržanie si zdravia alebo (v prípade vysokých hodnôt vyžadujúcich medikamentóznu liečbu)  odporúčaní do starostlivosti príslušného všeobecného lekára. 
Podľa Správy o zdravotnom stave obyvateľstva SR za roky 2006 až 2010 bolo v rámci tohto programu v poradniach zdravia úradov verejného zdravotníctva Slovenskej republiky v roku 2006 prvovyšetrených 16 339 klientov, v roku 2007 prvovyšetrených 22 923 klientov a v roku 2008 prvovyšetrených 21 416 klientov, čo predstavuje po zaokrúhlení 0,4 % záchyt populácie všetkých vekových skupín a komunít na Slovensku priemerne ročne.
Záver: Úloha sa plní priebežne.
                                                                                                                                                                                                                                                                                                                                 
Úloha č. 3
Zabezpečiť zvýšenie informovanosti širokej verejnosti o zdravom spôsobe života zabezpečiť šírenie informácii, formovanie vedomosti, postojov a návykov, zamerané na podporu, rozvoj a zachovanie zdravia obyvateľov SR

Plnenie: Úloha sa plní priebežne a vyhodnocuje sa v rámci správy o činnosti ÚVZ SR a RÚVZ v SR vždy k 31.12.daného roka. Pre aktuálne šírenie hovorového, písaného slova i obrazovej formy sprostredkovania informácií, slúžili iniciatívy rozmanitého charakteru (vo vzťahu k inštitúciám, pri verejne dostupných hromadných akciách i v prístupe k jednotlivcom), ako aj prostriedky masmediálnej prezentácie (denná tlač, SRo, TV vysielania) a internetovej komunikácie.
Pokiaľ ide o posilnenie zdravotno-výchovného pôsobenia prirodzených vzorov medzi mládežou ÚVZ SR začal v rokoch 2006/2007 realizovať projekt „Posilnenie zdravotno-výchovného pôsobenia prirodzených vzorov medzi mládežou“. Formou pôsobenia sú 4 druhy plagátov, v ktorých osobnosti z oblasti športu a kultúry (Ľubomír Višňovský, Martina Moravcová, Zdenka Predná, Peter Kotuľa, Petra Humenská) v prostredí detí a mládeže propagujú konkrétne zdravotno-výchovné témy. Ide o tieto tematické celky: Podpora zdravej výživy, Podpora bezpečného aktívneho pohybu, správne vypĺňanie voľného času, Prevencia rizík v doprave či pri iných situáciách typických pre dané vekové obdobie. 
Plagáty boli v r. 2006 distribuované na všetky základné a stredné školy v SR a do detských domovov, spolu s plagátmi boli na školy zaslané aj metodické pokyny pre prácu s nimi, žiadajúce o ich vyvesenie na viditeľných miestach v škole a o podporenie ich cieľa následnými aktivitami na vyučovaní i mimo neho. Niektoré RÚVZ SR pri tejto príležitosti zorganizovali aj besedy k podpore a ochrane zdravia. Po dohode so SLS boli plagáty distribuované aj do ordinácií detských lekárov v SR. 
Projekt bol s úspechom prezentovaný na viacerých odborných podujatiach, taktiež na medzinárodnej konferencii „Fórum pedagogiky“ i na stretnutí pracovnej skupiny pre ochranu zdravia a zdravotnú záchrannú službu SLOVENSKO – POĽSKEJ medzivládnej komisie pre cezhraničnú spoluprácu.
V roku 2006 boli distribuované na základné a stredné školy letáky (Determinanty zdravia) určené pre učiteľov v rámci celého územia SR, podobne boli vytlačené a v roku 2007 distribuované letáky určené riaditeľom základných a stredných škôl v SR o potrebe dodržiavania zdraviu prospešnej atmosféry v školách, prevencii v oblasti telesného i duševného  zdravia (Manažment zdravia v školskej komunite).
V rámci regiónov prebehlo v školách množstvo jednotlivých prednáškových a vzdelávacích aktivít, najmä v nadväznosti na tématické dni vyhlásené WHO.
V roku 2007- v metodicko-pedagogickom centre Bratislavského kraja na školiacej akcii – Vzdelávanie koordinátorov prevencie drogových závislostí- prezentácia projektu  a beseda k projektu - „Posilnenie zdravotnovýchovného pôsobenia prirodzených vzorov medzi mládežou.“
 V roku 2007 – bol projekt prezentovaný na pracovnom stretnutí hlavných hygienikov a odborníkov vo verejnom zdravotníctve Slovenskej republiky, Českej republiky, Maďarska a Poľska – konaného v dňoch 4. – 6. júna 2007 v Častej – Papierničke - v bloku „Zdravotná výchova detí a mládeže“.

Úrad verejného zdravotníctva Slovenskej republiky pod záštitou HH SR vyhlásil a Odbor podpory zdravia zrealizoval   celonárodnú literárnu súťaž pre stredoškolákov so zdravotno–výchovnou tematikou. Súťaž sa realizovala v školskom roku 2008/2009 pod názvom: “Zdravie mladých ľudí mojimi očami“ a mala štyri podtémy. Pre vyhlásenie takejto súťaže sa ÚVZ SR rozhodol preto, že z prieskumov i informácií ktoré má verejné zdravotníctvo k dispozícii vyplýva, že všetky tieto témy sú u mladých ľudí vysoko aktuálne. Obdobie stredoškolského štúdia je jedným z najdôležitejších pre formovanie zdraviu prospešných návykov. Máme teda za to, že je dobré primäť túto vekovú k skupinu k úvahe nad tým čo môžu pre vlastné zdravie urobiť. ÚVZ SR tým naopak získa podstatne pestrejší a osobnejší pohľad na to, ako mladí ľudia prežívajú problematiku vlastného zdravia.
Ďalej okrem projektov spomenutých v odpočte úlohy č. 1 bol v rámci zdravotno – výchovnej činnosti pripravený a odvysielaný dokumentárny film a vydaná videokazeta s názvom Vraždiaci návyk – fajčenie. Film bol odvysielaný viackrát na STV a sledovalo ho 229 000 divákov. Kazeta bola distribuovaná do RÚVZ  ako doplnkový zdravotno-výchovný materiál. Taktiež bol distribuovaný na 2700 stredných škôl. (rok 2006)
Kreslené rozprávky Prečo vlk šušľal a Maškrtná veverička pre deti predškolského a mladšieho školského veku, ktoré boli taktiež odvysielané v STV a boli distribuované RÚVZ v SR na využitie v rámci zdravotnovýchovných projektov – Stomatohygiena, Materské centrá a iné. 
Zvýšenie informovanosti so zameraním na osvojenie si vedomostí, návykov zdravého životného štýlu a starostlivosti o zdravie u obyvateľov segregovaných a separovaných rómskych komunít zabezpečuje realizácia 2. etapy Programu podpory zdravia znevýhodnených komunít na Slovensku na roky 2009 – 2015 v rámci, ktorej komunitní pracovníci zdravotnej výchovy realizujú zdravotnú výchovu zameranú na viaceré problémové oblasti: osobnú hygienu, prevenciu infekčných ochorení, sexuálne a reprodukčné zdravie – zodpovedné rodičovstvo, manipuláciu s potravinami, orientáciu v označovaní potravín, ochranu životného prostredia, prevenciu úrazov a nehôd, starostlivosť o dieťa, zdravotnú starostlivosť (informovanosť o právach a povinnostiach pacienta, o zdravotnom poistení, o preventívnych prehliadkach). Obyvateľom segregovaných a separovaných rómskych osídlení a lokalít bol prostredníctvom komunitných pracovníkov zdravotnej výchovy distribuovaný zdravotno-výchovný materiál v slovenskom a rómskom jazyku: letáky na témy Vtáčia chrípka a Očkovanie  a publikácia Rozprávky z čistého lesa, ktorý zabezpečil Úrad verejného zdravotníctva SR. 
Záver: Úloha sa plní priebežne.

Úloha č. 4
Pripraviť komplexný program podpory zdravia znevýhodnených skupín  populácie
     
Plnenie: Program podpory zdravia znevýhodnených komunít na Slovensku (ďalej len „Program“) realizuje rezort zdravotníctva od roku 2007, kedy bola schválená vládou  Uznesením č. 680/2007 zo dňa 15. 08. 2007 1. etapa Programu na roky 2007 - 2008. Koordinátorom programu je Úrad verejného zdravotníctva SR a realizátormi sú vybrané regionálne úrady verejného zdravotníctva (ďalej len „RÚVZ“) so sídlom v Košiciach, Prešove, Poprade, Spišskej Novej Vsi, Bardejove, Rimavskej Sobote, Rožňave, Michalovciach, Starej Ľubovni, Banskej Bystrici. Od roku 2009 sa zapojili aj RÚVZ so sídlom v Humennom a Vranove nad Topľou.  Program je zameraný na obyvateľov segregovaných a separovaných rómskych osídlení a lokalít, kde je zdravotno-hygienická situácia najhoršia. Cieľom Programu je zvýšenie zdravotného uvedomenia so zameraním na osvojenie si návykov zdravého životného štýlu,  starostlivosti o zdravie a zvýšením zodpovednosti  za vlastné zdravie obyvateľov segregovaných a separovaných rómskych osídlení a lokalít. S tým súvisí podpora integrácie, zvýšenie  šance zamestnať sa, podpora pre dosiahnutie vyššieho vzdelania, zvýšenie  kvality života a zlepšenie sociálno – ekonomického statusu.
Program sa realizuje prostredníctvom 30- tich komunitných pracovníkov zdravotnej výchovy, ktorí  zabezpečujú komunikáciu medzi obyvateľmi segregovaných a separovaných rómskych osídlení a lokalít a lekármi, sestrami prípadne pôrodnými asistentkami, verejnými zdravotníkmi, a šíria elementárnu zdravotnú osvetu a informovanosť v komunite. V rámci Programu sa v roku 2007 realizoval  Monitoring zdravotného stavu a životného štýlu obyvateľov segregovaných a separovaných rómskych komunít prostredníctvom Dotazníka životného štýlu a zdravotného stavu. 
Zdravotnícki pracovníci v rámci monitoringu odoberali respondentom  kapilárnu krv na vyšetrenie 4 biochemických parametrov prístorojom Reflotron (sledované parametre: celkový cholesterol, glukóza, HDL cholesterol, triacylglyceroly). Zároveň boli uskutočnené antropometrické merania (telesnej výšky, hmotnosti, obvodu pásu a bokov), meranie krvného tlaku a percenta tuku v tele. Celkovo bolo do monitoringu zapojených 2014 respondentov – obyvateľov segregovaných a separovaných rómskych osád z toho 941 mužov a 1073 žien. Vek respondentov bol od 18 vyššie – neohraničene. Výsledky z monitoringu boli uvedené v Hodnotiacej správe o výsledkoch 1. etapy Programu podpory zdravia znevýhodnenej rómskej komunity za roky 2007 - 2008 schválenej vládou Uznesením č. 610/2008 zo dňa 10. 09. 2008. Uvedený monitoring bol zároveň východiskovým materiálom pre definovanie preventívnych aktivít a programov pre 2. etapu Programu podpory zdravia znevýhodnených komunít na Slovensku na roky 2009 – 2015, ktorá  bola schválená vládou Uznesením č.609/2008 zo dňa 10.09. 2008.  Realizácia Programu je i naďalej zameraná na sústavnú a systematickú zdravotnú výchovu obyvateľov segregovaných a separovaných rómskych osídlení  a lokalít.
Záver: Úloha sa plní priebežne

Úloha č. 5
Zabezpečiť vytvorenie systému pre hodnotenie kvality, dopadu a efektívnosti  podpory zdravia a preventívnych programov podpory zdravia

Plnenie: Dňa 17. – 18. februára 2009 sa uskutočnil v spolupráci WHO MZ SR odborný seminár zameraný na budovanie kapacít pre hodnotenie kvality, dopadu a efektívnosti podpory zdravia a preventívnych programov podpory zdravia. Témou odborného seminára bola integrácia sociálnych determinantov zdravia a rovnosti v zdraví vo verejnom zdravotníctve a uvedenie problematiky posudzovania stratégií, hodnotenia dopadov na zdravie a dekompozícia údajov. Odborný seminár poskytol možnosť lepšie pochopiť nástroje, metodológiu a mechanizmy na hodnotenie potenciálneho zdravotného dopadu jednotlivých stratégií a potenciálnych zdravotných dopadov na jednotlivé vrstvy v populácii, podporu používania HIA. Odbor podpory zdravia ÚVZ SR spolupracuje na plnení úlohy s gestorským Odborom životného prostredia ÚVZ SR priebežne podľa aktuálnych požiadaviek.
Záver: Úloha sa plní priebežne

Úloha č. 6
Priebežne sledovať zdravotný stav obyvateľov SR v zmysle uznesenia vlády SR.      Predložiť správu o zdravotnom stave obyvateľov SR na rokovanie vlády SR. Správu predkladať pravidelne každé tri roky.
. 
Plnenie: Správa o zdravotnom stave obyvateľstva bola zobraná na vedomie uznesením vlády Slovenskej republiky č. 596, dňa 2. septembra 2009. 
Záver: Úloha splnená.

V zbere ukazovateľov o zdravotnom stave obyvateľstva, ktoré boli použité v správe o zdravotnom stave obyvateľstva vzatej na vedomie vládou Slovenskej republiky v roku 2009, pokračuje Národné centrum zdravotníckych informácií a štatistiky Bratislava v spolupráci s Úradom verejného zdravotníctva Slovenskej republiky tak, aby boli k dispozícii aktualizované údaje aj pre vypracovanie predpokladaných ďalších správ, najbližšie v roku 2012.
Záver: Úloha sa plní priebežne.

Úloha č. 7
Priebežne stanovovať  indikátory a determinanty zdravia, sledovať, hodnotiť  a analyzovať zdravotný stav obyvateľov SR

Plnenie: Indikátory a determinanty zdravia sa stanovujú ad hoc priebežne v priamej komunikácii pracovníkov odboru podpory zdravia ÚVZ SR s Národným centrom zdravotníckych informácií Bratislava a to s využitím poznatkov o medzinárodných trendoch v tejto oblasti (projekt DG SANCO o zdravotných dátach ECHIM a informácie od Svetovej zdravotníckej organizácie o metodikách využívaných na meranie zdravia)  v rámci sledovania, hodnotenia a analyzovania zdravotného stavu obyvateľstva SR, ktoré je odpočítavané pod úlohou č. 6.
Záver: Úloha sa plní priebežne; vyhodnotenie úlohy k 31.12.

Úloha č. 8
Zabezpečiť vzdelávanie vybraných skupín obyvateľov v SR v podpore zdravia       
a.	zabezpečiť vzdelávanie študentov vysokých škôl v podpore zdravia
a)	študentov VZ
b)	študentov ošetrovateľstva
c)	študentov medicíny
d)	študentov pedagogiky
i.	zabezpečiť vzdelávanie odborníkov v podpore zdravia
e)	zdravotníckych pracovníkov
f)	iných zdravotníckych pracovníkov
g)	pedagógov
h)	iných zdravotníckych pracovníkov
-	zabezpečiť vzdelávanie  laikov a dobrovoľníkov v podpore zdravia

Podúloha: Vzdelávanie študentov vysokých škôl v podpore zdravia.
Vzdelávanie v podpore zdravia je integrálnou súčasťou študijných programov všetkých študijných odborov vysokých škôl pripravujúcich zdravotníckych pracovníkov na výkon zdravotníckych povolaní (všeobecné lekárstvo, zubné lekárstvo, farmácia, ošetrovateľstvo, pôrodná asistencia, fyzioterapia, verejné zdravotníctvo, atď.) ako aj študijných odborov stredných zdravotníckych škôl (diplomovaný fyzioterapeut, diplomovaná dentálna hygienička, diplomovaný asistent hygieny a epidemiológie, zdravotnícky asistent, atď.) a študijných programov niektorých študijných odborov pedagogických fakúlt pripravujúcich študentov pre výkon činností v zdravotníckom sektore (logopédia, liečebná pedagogika).
Záver: Úloha sa plní priebežne.

Podúloha: Vzdelávanie odborníkov v podpore zdravia.
V rámci nadväzujúceho špecializačného štúdia zdravotníckych pracovníkov je zatiaľ stále zabezpečená len možnosť získania špecializácie v špecializačnom odbore výchova k zdraviu (viď prílohy nariadenia vlády Slovenskej republiky č. 322/2006 Z. z. o spôsobe ďalšieho vzdelávania zdravotníckych pracovníkov, sústave špecializačných odborov a sústave certifikovaných pracovných činností v znení neskorších predpisov). Pre integráciu širších súvislostí do realizácie podpory zdravia zdravotníckymi pracovníkmi (napríklad meranie efektivity a dopadov realizovaných preventívnych programov, vyrovnávanie socio-ekonomických rozdielov obyvateľstva v možnosti zabezpečenia a udržiavania si vlastného zdravia) bola navrhnutá Koncepcia odboru podpory zdravia a Vzorový študijný program špecializačného študijného odboru podpora zdravia. Predpokladá sa, že študijného programu sa okrem zdravotníckych pracovníkov (lekári, sestry, verejní zdravotníci atď.) budú môcť zúčastniť aj iní zdravotnícki pracovníci:  psychológovia, logopédi a liečební pedagógovia.
      Odbor podpory zdravia zrealizoval  organizačnú  prípravu a zabezpečenie vedeckej konferencie 35. Dni Zdravotnej výchovy MUDr. Ivana Stodolu. Konferencia sa uskutočnila  v dňoch 21. – 22.10. 2009 v priestoroch Účelového vzdelávacieho zariadenia Slovenskej zdravotníckej univerzity, Modra – Harmónia. Niesla sa v znamení hesla Koffiho Annana „ Mojim želaním je aby zdravie nebolo videné len ako dar, ale ako ľudské právo pre ktoré je potrebné bojovať“. Konferencia bola zameraná  na tieto oblasti:
-	výmenu informácií, skúseností a poznatkov o hlavných výzvach vo verejnom zdravotníctve - posilňovanie politík verejného zdravia s dôrazom na programy a projekty založené na podporu zdravého životného štýlu a redukovanie najväčších rizikových faktorov a bola rozdelená do nasledovných tematických okruhov:
1.	Verejné zdravotníctvo v krízových situáciách
2.	Posilňovanie zdravotníckeho systému a zdravotníckych politík 
3.	Rovnaký prístup k zdraviu a zdravotnej starostlivosti (znevýhodnené skupiny)
4.	Interdisciplinárny prístup v manažmente chronických neinfekčných ochorení
Odbor podpory zdravia realizoval organizačnú prípravu a zabezpečenie vedeckej konferencie Dni zdravotnej výchovy MUDr. Ivana Stodolu aj v rokoch 2006 a 2007.
Záver: Úloha sa plní priebežne.

Podúloha: Zabezpečiť vzdelávanie laikov a dobrovoľníkov v podpore zdravia.
V rámci Programu podpory zdravia znevýhodnených komunít na Slovensku  bolo zabezpečené vzdelávanie komunitných pracovníkov zdravotnej výchovy prostredníctvom 3 školení:
1.	školenie na tému „Prevencia infekčných chorôb“, hotel Satel, Poprad, 20.04. 2007
2.	 školenie na témy „Zdravotná výchova“ a „Stomatohygiena“, účelové vzdelávacie zariadenie SZU, Modra – Harmónia, 3.- 4.10. 2007   
3.	školenie na tému „ Tréning pracovných a komunikačných zručností“, hotel Satel, Levoča, 21.-23.11.2007.
Záver: Úloha sa plní priebežne.

Záver: Úlohy sa plnia priebežne a vyhodnocuje každoročne k 31. 12.

Úloha č. 8
K  zásadným  legislatívnym materiálom predkladaným do vlády SR zaviesť do-ložku  dopadu na verejné zdravotníctvo.

Plnenie: Odbor podpory zdravia ÚVZ SR spolupracuje pri plnení tejto úlohy s gestorským Odborom životného prostredia ÚVZ SR podľa požiadaviek. V dňoch 17. – 18. februára 2009 sa uskutočnil v spolupráci WHO MZ SR odborný seminár zameraný na budovanie kapacít. Témou odborného seminára bola integrácia sociálnych determinantov zdravia a rovnosti v zdraví vo verejnom zdravotníctve a uvedenie problematiky posudzovania stratégií, hodnotenia dopadov na zdravie a dekompozícia údajov. Odborný seminár poskytol možnosť lepšie pochopiť nástroje, metodológiu a mechanizmy na hodnotenie potenciálneho zdravotného dopadu jednotlivých stratégií a potenciálnych zdravotných dopadov na jednotlivé vrstvy v populácii, podporu používania HIA. 
Záver: Úloha sa plní priebežne.

Úloha č.   10 
Pripraviť návrh zákona o ochrane, podpore a rozvoji verejného zdravia s jasne  stanovenými kompetenciami pre orgány štátnej správy, samosprávy, fyzické a právnické osoby a iné organizácie s dôrazom na medzirezortnú spoluprácu a poskytovanie údajov pre trvalé monitorovanie zdravotného stavu obyvateľov,              podporu a ochranu zdravia. Akceptovať v zákone Medzinárodné zdravotné predpisy (2005) – IHR, schválené SZO v roku 2005.
			
Plnenie: Zákon nadobudol účinnosť 1.9.2007, požadované definovanie kompetencií je v ňom obsiahnuté.
Záver: Úloha splnená, zákon nadobudol účinnosť 1.9.2007. 

Úloha č.  11  
Vypracovať Rámcový plán úloh verejného zdravotníctva do roku 2010 s harmonogramom plnenia úloh v roku 2007 až 2010.
T: rok 2007				
      
Plnenie: Rámcový plán úloh vymedzujúci činnosti verejného zdravotníctva bol vypracovaný a predložený Ministerstvu zdravotníctva Slovenskej republiky, ako plnenie Programového vyhlásenia vlády SR pre oblasť verejného zdravotníctva v októbri roku 2006. Materiál Programy a projekty Úradov verejného zdravotníctva v Slovenskej republike na roky 2007 a ďalšie roky sa plnia priebežne.
Záver: Úloha je splnená.

Úloha č. 12
Vypracovať Národný program prevencie obezity a nadváhy

Plnenie: Národný program prevencie obezity bol schválený uznesením vlády č. 10 z 9. januára 2008 vládou Slovenskej republiky. 
Záver: Úloha splnená.

D) OBLASŤ HYGIENY DETÍ A MLÁDEŽE

Úloha č. 1.
Podporovať zabezpečovanie zodpovedajúcej výživy a správneho zloženia výživy detí a mládeže s cieľom zlepšenia súčasného štandardu v zmysle zásad racionálnej výživy, ktorý zaznamenal v poslednom období negatívny trend - v zmysle uznesenia vlády SR č. 837/2002 zo dňa 7.8.2002 k návrhu Národného akčného plánu pre deti.

Plnenie:
Jedným zo základných spôsobov usmerňovania správnej výživy je presadzovanie    riadeného procesu ozdravenia výživy, ktorým možno prispieť k zlepšeniu zdravotného stavu populácie. 
-	v tejto súvislosti sme v r. 2009 pokračovali s realizáciami činností, zameraných na sledovanie skupinových trendov so špeciálnym dôrazom na sledovanie nadhmotnosti a obezity u detí a mládeže. V prvom štvrťroku roka 2009 sme sa zamerali v rámci riešenia projektu „Trendy v telesnom raste a vývine slovenských detí  a mládeže“ na porovnanie trendov rastovej rýchlosti u chlapcov a dievčat. Sledovali sme zmeny rastovej rýchlosti u oboch pohlaví v priebehu rokov 1951 až 2001. Zistili sme, že  priebehu sledovaného obdobia sa u chlapcov výrazne zmenila dynamika rastu, t.j. závislosť rastovej rýchlosti na  veku. Pôvodný trend bol mierny nárast rastovej rýchlosti v rozpätí sledovaných rokov, dosiahnutie určitého maxima rastovej rýchlosti a potom došlo k spomaleniu rastovej rýchlosti. V
V druhom štvrťroku r. 2009 sme sa v rámci riešenia projektu „Trendy v telesnom raste a vývine slovenských detí  a mládeže“  zamerali na sekulárne trendy u dievčat, ktoré sme zhodnotili  rovnakou metodikou, ako sekulárne trendy u chlapcov. Z riešenia projektu vyplynulo, že telesný vývin dievčat bol počas celého sledovaného  obdobia rozdielny v porovnaní s chlapcami, avšak tendencia hodnôt výšky a hmotnosti v r. 1951 je podobná ako u chlapcov.  Zaujímavý je priebeh hmotnosti dievčat podľa  veku, z ktorého vyplýva, že rozdiely v telesnej hmotnosti dievčat v závislosti na roku sledovania (t.j. roky 1951 až 2001) sú podstatne menšie ako bolo vidieť u chlapcov. Čo sa týka hodnôt BMI, v celom sledovanom období sa hodnoty BMI u dievčat vekových skupín 7-14 rokov prakticky nemenia, vykazujú len  drobné, štatisticky nevýznamné odchýlky. Až vo veku 15 až 18 rokov sa každým desaťročím, aj na základe tohto ukazovateľa, prejavovalo výrazné zoštíhľovanie dievčenskej populácie. Maximum je pozorovateľné u najstaršej vekovej skupiny 18 ročných dievčat. 
V  treťom štvrťroku 2009  sme pokračovali v riešení projektu „Trendy v telesnom raste a vývine slovenských detí  a mládeže“. Porovnali sme tri spôsoby hodnotenia nadhmotnosti a obezity detí a mládeže pomocou BMI:
-	použitím metodiky  a údajov USA ( s týmto postupom sa stotožnila aj WHO), kde sa za hranicu nadhmotnosti považuje 85. a za hranicu obezity 95. percentil. Tieto údaje však vzhľadom na špecifiká amerického spôsobu stravovania veľakrát vedú ku skresleným záverom, vyznievajúcim pre mnohé krajiny príliš pozitívne.
-	použitím medzinárodných tabuľkových hodnôt BMI v závislosti na veku, vypracovaných a odporúčaných IOTF. Tento postup je veľmi vhodný pre krajiny, ktoré si v minulosti nemohli dovoliť, resp. z iných dôvodov nevykonávali vlastné antropometrické prieskumy a nemajú momentálne možnosť vytvoriť si vlastné národné štandardy. Nekritické použitie IOTF štandardu môže viesť k skresleniu výsledkov (percenta populácie s nadhmotnosťou, resp. obezitou), pretože zanedbáva napr. vplyv rôzneho nástupu puberty v závislosti na geografickej polohe, stupni sociálneho rozvoja a s ňou často spojenej obezity. 
-	vypracovaním  národných referenčných štandardov, pretože tie najlepšie vystihujú lokálne podmienky, stravovacie zvyklosti a národné trendy v náraste nadhmotnosti a obezity v danej populácii detí a mládeže. Tento spôsob hodnotenia výskytu nadhmotnosti a obezity je najviac odporúčaný.
V poslednom štvrťroku 2009  sme sa sústredili na vypracovanie národných referenčných štandardov, ktoré sú v odbornej literatúre najviac odporúčané pre hodnotenie výskytu nadhmotnosti a obezity.  
Pri použití národných alebo aj WHO štandárd je potrebné vziať do úvahy sekulárne trendy platné v danej oblasti sveta, pretože referenčné štandardy vznikajú vo veľkých časových intervaloch a medzitým sa vplyvom sekulárneho nárastu menia aj telesné rozmery populácie. V našej oblasti je pozorovateľný dlhodobý trend k zvyšovaniu a zoštíhľovaniu postavy. Rastová akcelerácia bola dôvodom, že sa od začiatku päťdesiatych rokov v pravidelných 10-ročných intervaloch vykonávajú antropometrické prieskumy detí a mládeže aj v SR.
Národné štandardy nám poskytujú skutočne objektívne kritériá na hodnotenie trendov, vytvárajú predpoklady na realizáciu potrebných socio-ekonomických zásahov a predstavujú dostatočné argumenty pre masovú výchovu ku zdraviu, zameranú na presadzovanie správnej výživy a spôsobu života, ako základných faktorov pri predchádzaní vzniku obezity a s ňou súvisiacich ochorení. 
o	začiatkom roka 2009 bola spracovaná metodika na riešenie projektu „ Monitoring stravovacích zvyklostí a  výživových preferencií vybranej populácie detí SR a  hodnotenie expozície vybraných rizík spojených s konzumáciou jedál“. Cieľom uvedeného projektu je zhodnotiť stravovacie zvyklosti u vybraných vekových skupín populácie detí SR vo vzťahu k OVD a pohybovému režimu. Na základe monitoringu individuálnej spotreby potravín vytvoriť databázu spotreby potravín so zohľadnením veku a regiónov SR. Získané informácie využiť v rámci poradenských aktivít zameraných na podporu a rozvoj zdravia detí v zriadených poradniach zdravia pre deti a dorast. Dlhodobým cieľom projektu je  hodnotenie expozície vybraných rizík spojených s konzumáciou jedál v jednej z citlivých skupín populácie, a to populácie detí SR. 
      Do riešenia projektu sa zapojilo všetkých 36 regionálnych úradov v SR.  Okrem dotazníka, ktorý sa použil na zber údajov, sa ďalšie údaje o výžive  získavali aj metódou 24 hodinovej retrospektívnej stravovacej anamnézy, ktorá doplnila informácie nadobudnuté frekvenčným dotazníkom. Analýza 24 hod. reccal umožní zhodnotiť príjem živín a expozíciu cudzorodým látkam v jednotlivých vekových kategóriách chlapcov a dievčat. Táto metóda dovoľuje kvantifikovať zastúpenie jednotlivých potravinových komodít vo výžive a identifikovať hlavné potravinové zdroje jednotlivých živín. Získavať sa budú informácie o fyzickej aktivite detí dotazníkom 24 hod. fyzickej aktivity, zhodnotí sa vyváženosť energetického príjmu a výdaja.
-	zabezpečeniu správnej výživy a vhodnému zloženia stravy detí a mládeže sa okrem iného venuje aj projekt „Zdravé deti v zdravých rodinách“, ktorého cieľom je   získať poznatky o životnom štýle a zdraví mladej populácie a aktualizovať intervenčné opatrenia na individuálnej a populačnej úrovni. Na zber údajov sa využil skríningový formulár, doplnený o dotazníkovú časť. Dotazník zahŕňa hlavné potravinové komodity, pričom sa bude zisťovať frekvencia, ako často vyšetrovaná osoba danú potravinu konzumuje. Ďalšie údaje o výžive sa budú získavať aj metódou 24 hodinovej retrospektívnej stravovacej anamnézy, ktorá doplní informácie nadobudnuté skríningovým formulárom s dotazníkom. Analýza spätného 24 hodinového potravinového príjmu umožní zhodnotiť príjem živín v jednotlivých vekových kategóriách chlapcov a dievčat. V rámci  riešenia  projektu sa pripravil tzv. profil kardiovaskulárneho rizika dieťaťa, ktorého významnou zložkou je anamnéza, ktorej rozsah závisí od toho, či ide o prvé, alebo kontrolné vyšetrenie.  Súčasťou správne odobratej anamnézy sú osobné údaje, rodinná a osobná anamnéza, biografický profil, sociálna a epidemiologická anamnéza. Pre prácu v Poradenskom centre pre deti a rodiny, ktoré je primárne zamerané na prevenciu kardiovaskulárnych ochorení u detí, sa okrem osobných údajov podrobne rozpracoval  biografický profil, ktorým sa zisťuje výskyt kardiovaskulárnych rizikových faktorov v širšom príbuzenstve. 
Záver: Úloha sa plní priebežne a vyhodnocuje sa v rámci správy o činnosti ÚVZ SR a RÚVZ v SR vždy k 31.12. daného roka.

Úloha č. 2.
Podporovať rozvoj školského stravovania tak, aby vyhovovalo zásadám zdravej výživy

Plnenie:
-	začiatkom r. 2009 odbor hygieny detí a mládeže ÚVZ SR koncepčne rozpracoval  aktualizáciu „Programu ozdravenia výživy obyvateľov SR“  v rezorte zdravotníctva v oblasti presadzovania programu ozdravenia výživy formou podpory vhodného stravovania detí a mládeže a rozvoja školského stravovania, 
-	podpora stravovania v zariadeniach spoločného stravovania detí a mládeže, podmienky prípravy stravy v týchto zariadeniach, zabezpečenie zdravotnej neškodnosti jedál,  zásady správnej výrobnej praxe pri príprave pokrmov, zásady zostavovania jedálnych lístkov, dodržiavanie energetických a nutričných hodnôt v zmysle odporúčaných výživových dávok – to boli témy, ktoré prezentovala hlavná odborníčka HH SR pre odbor hygieny detí a mládeže v rámci živého vysielania STV s prizvanými odborníkmi z MŠ SR a Slovenskej zdravotníckej univerzity v Bratislave,
-	priebežne v rámci výkonu štátneho zdravotného dozoru na školách boli usmerňovaní pracovníci vedenia škôl  k tomu, aby  sortiment tovaru v bufetoch a automatoch zriadených v rámci školy alebo školského zariadenia, ktorý je dostupný žiakom, zodpovedal zásadám zdravej výživy a neobsahoval alkoholické nápoje, nápoje s obsahom kofeínu a chinínu a tabakové výrobky,
-	pracovníci odborov hygieny detí a mládeže regionálnych úradov verejného zdravotníctva v SR boli usmernení  v oblasti prípravy diétnej stravy na základe uvedenia receptúr pre diétne stravovanie  zo strany MŠ. Receptúry boli spracované pre diabetikov, celiatikov a tzv. šetriaca diéta.
-	v rámci školy alebo školského zariadenia, ktorý je dostupný žiakom, musí zodpovedať zásadám zdravej výživy a nesmie obsahovať alkoholické nápoje, nápoje s obsahom kofeínu a chinínu a tabakové výrobky. Počas druhého štvrťroka r. 2009 bol štátny zdravotný dozor, vykonávaný pracovníkmi RÚVZ v SR, zameraný okrem iného aj na plnenie týchto  povinností  prevádzkovateľov bufetov v školách a školských zariadeniach,
-	hlavná odborníčka HH SR pre odbor hygieny detí a mládeže sa ako členka pracovnej skupiny pre praktické overovanie materiálno – spotrebných noriem a regionálnych receptúr pre školské stravovanie sa  podieľala  na  tvorbe nových receptúr, platných pre oblasť školského stravovania,
-	pri výkone štátneho zdravotného dozoru v zariadeniach spoločného stravovania bol tento zameraný na kontrolu skladby obedov, resp. celodenného  stravovania detí a mládeže v zmysle zohľadnenia požiadaviek zásad správnej výživy a pestrosti jedál, zostavy jedálnych lístkov a kontroly rešpektovania odporúčaní novelizovaného Programu ozdravenia výživy obyvateľov SR,
-	vypracovalo sa odborné stanovisko k použitiu klokanieho mäsa v zariadeniach  predškolského a školského stravovania mládeže z hľadiska nutričnej a technologickej hodnoty, ako aj senzorických vlastností klokanieho mäsa. 
-	v mesiaci júli r. 2009 sa konalo pracovné stretnutie s Ing. Halgašovou, riaditeľkou Slovenskej potravinárskej komory ohľadom možnosti používania dehydrovaných a mrazených výrobkov a polotovarov v rámci materiálno-spotrebných noriem a receptúr pre školské stravovanie, 
-	v júli 2009 sa konalo zasadnutie pracovnej skupiny pre spracovanie materiálno-spotrebných noriem v oblasti školského stravovania v Žiline, na ktorom sa zúčastnila MUDr. Nováková, PhD. – hlavná odborníčka hlavného hygienika SR pre odbor hygieny detí a mládeže,
-	v súvislosti s aktivitami MZ SR orientovanými na zrušenie automatov na sladkosti v školách, boli regionálne úrady verejného zdravotníctva v SR usmernené vo veci prehodnotenia sortimentu v bufetoch, automatoch a iných formách ambulantného predaja, zriadených v rámci škôl a školských zariadení.
-	uskutočnilo sa pracovné stretnutie hl. odborníčky hl. hygienika pre odbor hygieny detí a mládeže s vedúcou pracovnej skupiny pre prípravu receptúr pre školské stravovania. Prerokovali sa:
-	otázky, súvisiace so záverečným spracovaním receptúr pre školské stravovanie, 
-	zabezpečenie výpočtu energetickej a nutričnej hodnoty jednotlivých jedál v receptúrach,
-	predbežný termín dodania receptúr z dôvodu zaujatia odborného stanoviska zo strany MZ SR,
-	vypracovalo sa odborné stanovisko k predaju  osviežujúceho nápoja pre aktívny životný štýl SK8TE COLA v školských bufetoch, zriadených v rámci zariadení pre deti a mládež. Dovozcom predmetného nápoja je spoločnosť ARNO, s.r.o., Veľký Krtíš a jeho výrobcom je HKS sirup a.s., Holešov, Česká republika,
-	hlavná odborníčka hl. hygienika pre odbor hygieny detí a mládeže bola účastníčkou vysielania relácie „kontakty“ slovenského rozhlasu, v rámci ktorej spolu so zástupcami Ministerstva školstva SR rozoberali  tému  významu vplyvu ovocia a zeleniny na zdravie školákov, ako aj problematiku prípravy diétneho stravovania v školských  zariadeniach spoločného stravovania,
-	pracovníci regionálnych úradov verejného zdravotníctva v SR priebežne kontrolovali aj sortiment tovaru v bufetoch, automatoch a iných formách ambulantného predaja, zriadených v rámci škôl a školských zariadení, či vyhovuje zásadám zdravej  výživy. 
Záver: Úloha sa plní priebežne a vyhodnocuje sa v rámci správy o činnosti ÚVZ SR a RÚVZ v SR vždy k 31.12. daného roka.

Úloha č. 3.
Podporovať konzumáciu mlieka a mliečnych výrobkov v rámci školského stravovania

Plnenie:
-	pracovníci hygieny detí a mládeže RÚVZ v SR presadzovali v rámci svojej činnosti zaraďovanie mlieka a mliečnych výrobkov do stravovania detí a mládeže. Priebežne bola kontrolovaná realizácia školského mliečneho programu na základných školách, 
-	v rámci štátneho zdravotného dozoru sa v súvislosti so školským mliečnym programom zisťovali hygienické podmienky podávania, dodržiavanie dátumu minimálnej trvanlivosti mlieka a mliečnych výrobkov, manipuláciu  s mliekom, zdravotnú aj odbornú spôsobilosť pracovníkov, manipulujúcich s mliekom, spôsob skladovania a sortiment mliečnych výrobkov,
-	aktualizovaný  „Program ozdravenia výživy obyvateľov SR“  bol koncepčne rozpracovaný aj pre oblasť podpory príjmu mlieka v zariadeniach pre deti a mládež, rozšírenie sortimentu a dostupnosti mliečnych výrobkov a obnovenia a materiálneho zabezpečenia mliečnych desiatych na školách.
o	celoročne sa priebežne spolupracovalo s Metodicko-poradenským centrom MŠ SR pre školské stravovanie pri praktickej realizácii školského mliečneho programu v školách a v školských zariadeniach, a to najmä v oblasti odborného zdôvodňovania nutnosti konzumácie mlieka a mliečnych výrobkov a v oblasti zabezpečovania podmienok, zodpovedajúcich požiadavkám stanoveným súčasnými právnymi predpismi, na podávanie mlieka a mliečnych výrobkov deťom a žiakom v rámci ich pobytu v školskom zariadení a škole,
o	krajskí odborníci odboru hygieny detí a mládeže boli oboznámení so znením  rozhodnutia ÚVZSR k návrhu Agrostar s.r.o na zavedenie nových technologických postupov dávkovačov na surové kravské mlieko v troch typoch vyhotovenia. Vzhľadom na to, že predložená technická dokumentácia dávkovačov bola v súlade so súčasnými požiadavkami na bezpečnosť potravín, bol návrh na zavedenie nových technologických postupov dávkovačov odsúhlasený. Dávkovače z hygienického hľadiska vyhovujú  požiadavkám na  materiálové vyhotovenie, technologický spôsob manipulácie so  surovým kravským mliekom,  vrátane uchovávania surového kravského mlieka s ohľadom na zabezpečenie a kontrolu chladiaceho reťazca, doby spotreby a množstva uchovávaného surového kravského mlieka.
Záver: Úloha sa plní priebežne a vyhodnocuje sa v rámci správy o činnosti ÚVZ SR a RÚVZ v SR vždy k 31.12. daného roka.

Úloha č. 4.
Podporovať pitný režim s preferovaním zdravotne vyhovujúcich nápojov

Plnenie :
-	pri výkone štátneho zdravotného dozoru sa v predškolských a školských zariadeniach pre deti a mládež pravidelne sleduje  zabezpečovanie pitného režimu,  spôsob jeho realizácie, druh podávaných nápojov a zabezpečovanie tekutín priebežne počas celého dňa, 
-	štátny zdravotný dozor bol naďalej zameraný na kontroly, či sortiment tovaru v bufetoch, zriadených v rámci školy alebo školského zariadenia, zodpovedá  zásadám zdravej výživy, ako aj platným predpisom, a neobsahuje alkoholické nápoje, nápoje s obsahom kofeínu a chinínu a tabakové výrobky. V sortimente ponúkaných nápojov  v školských  bufetoch sa odporúčajú najmä i rôzne druhy prírodných pramenitých  a minerálnych vôd, 
-	vhodný sortiment tovaru v bufetoch a automatoch, zriadených v rámci školy alebo školského zariadenia a zabezpečujúci adekvátny pitný režim je legislatívne upravený vo vyhláške MZ SR  č. 527/2007 Z. z. o podrobnostiach o požiadavkách na zariadenia pre deti a mládež, ktorá nadobudla účinnosť 1. decembra 2007.  
-	v rámci spolupráce s katedrou environmentálneho zdravia sa vypracoval posudok na bakalársku prácu na tému “Význam dodržiavania pitného režimu pre zdravie mladej generácie“, ktorej cieľom bolo poukázať na význam príjmu tekutín a dodržiavania zásad vhodného pitného režimu, na význam elektrolytov a minerálov pre metabolizmus, sortiment nápojov vhodných pre deti a mládež, dôsledky nesprávneho pitného režimu a stav dodržiavania pitného režimu mladou generáciou. 
-	pracovníci RÚVZ v SR v rámci výchovy ku zdraviu informovali deti a žiakov formou krátkych  prednášok a besied o význame zdravotne neškodnej pitnej vody pre organizmus  a o potrebe  konzumácie  pitnej vody  v dostatočnom množstve.
Záver: Úloha sa plní priebežne a vyhodnocuje sa v rámci správy o činnosti ÚVZ SR a RÚVZ v SR vždy k 31.12. daného roka.

Úloha č. 5.
Podporovať napĺňanie bodov vládneho Programu boja proti drogám a drogovým závislostiam

Plnenie :
-	pokračovala spolupráca  s Národným monitorovacím centrom pre drogy (NMCD) pri Úrade vlády SR v rámci pracovnej skupiny NMCD pre populačné prieskumy a pracovnej skupiny pre prevenciu a monitoring preventívnych intervencií. Do oboch pracovných skupín sú nominované pracovníčky ÚVZ SR a ich úlohou je  podporovať komunikáciu a výmenu informácií medzi NMCD a ÚVZ SR; facilitovať zber údajov podľa požiadaviek a potrieb NMCD a zabezpečiť prípravu podkladov a informácií pre Výročnú správu o drogovej problematike na Slovensku.
-	pre deti školského veku a mládež boli spracované a prednesené prednáškové bloky z oblasti výchovy k  zodpovednému partnerstvu, manželstvu a rodičovstvu, protidrogovej prevencie a prevencie fajčenia a panelové diskusie na školách, zamerané na boj proti zneužívaniu návykových látok. 
-	pracovníci odboru hygieny detí a mládeže ÚVZ SR sa zúčastnili na tlačovej konferencii v budove Úradu vlády SR v Bratislave, ktorú zorganizovalo  Národné monitorovacie centrum pre drogy a v rámci ktorej boli prezentované výsledky prieskumu ESPAD 2007. Prezentácia výsledkov tohto prieskumu sa uskutočnila v spomenutom termíne rovnako vo všetkých 35 európskych krajinách, ktoré realizovali prieskum rovnakou metodikou. 
-	v rámci týždňa, ktorý sa viaže k  Medzinárodnému dňu boja proti drogám a obchodovaniu s nimi, sa konali rôzne preventívne aktivity v mestách a na školách formou prezentácií, výstav, workshopov a podujatí, na ktorých sa organizátori snažili upozorniť na dôležitosť postavenia drogovej problematiky v krajine a vo svete.  Pracovníci regionálnych úradov verejného zdravotníctva v SR  svojimi zdravotno-výchovnými aktivitami v tejto oblasti prispeli k zlepšeniu zdravotného uvedome-nia   najohrozenejšej skupiny populácie, ktorou  je dospievajúca mládež.   
-	vypracovali sa podklady pre Výročnú správu za rok 2008 o stave drogovej problematiky na Slovensku, ktorých súčasťou je Národná správa za Slovensku o zdraví a so zdravím súvisiacim správaním 11-, 13- a 15-ročných školákov na základe prieskumu v rámci medzinárodného projektu „Health Behaviour of School Aged Children“ (HBSC) a aktivity a projekty jednotlivých regionálnych úradov verejného zdravotníctva v SR, ktoré súvisia s riešením  drogovej problematiky. 
-	V priebehu celého roka 2009 sa realizovali  zdravotno-výchovné aktivity v zariadeniach pre deti a mládež formou prednášok, besied apod., zameranými na problematiku  návykových látok (tabak, alkohol a drogy). Tieto aktivity vykonávali pracovníci oddelení hygieny detí a mládeže regionálnych úradov verejného zdravotníctva v SR  v spolupráci s oddeleniami zdravotnej výchovy,
-	kontrolovalo sa dodržiavanie ustanovení zákona č.377/2004 Z. z.  o ochrane nefajčiarov v znení neskorších predpisov v školách a školských zariadeniach Prednášky o fajčení a iných návykových látkach sa vykonávajú odborníkmi priebežne, osveta sa realizuje v rámci vyučovania etickej výchovy, biológie a iných predmetov, 
-	dôraz sa kladie na optimálne voľnočasové aktivity u detí a mládeže, ktoré znižujú výskyt rizikového správania sa vo vzťahu k užívaniu návykových látok.
Záver: Úloha sa plní priebežne a vyhodnocuje sa v rámci správy o činnosti ÚVZ SR a RÚVZ v SR vždy k 31.12. daného roka.

Úloha č. 6.
Vykonávať realizáciu celoslovenských a celoeurópskych epidemiologických prieskumov zameraných na zistenie situácie ohľadom zneužívania návykových látok u žiakov a študentov, ako aj učiteľov základných, stredných a vysokých škôl  s cieľom zmapovania trendov v tejto oblasti

Plnenie:
-	pre vykonávanie špecializovanej prevencie ohrozenej mládeže je potrebné vychádzať z relevantných údajov, získaných formou monitoringu.  ÚVZ SR a RÚVZ v SR sa podieľajú v spolupráci s VÚDPaP (Výskumný ústav detskej psychológie a patopsychológie) na realizácii celoslovenských a celoeurópskych epidemiologických prieskumov zameraných na zistenie situácie ohľadom zneužívania návykových látok u žiakov a študentov, ako aj učiteľov základných, stredných a vysokých škôl  s cieľom zmapovania trendov v tejto oblasti. 
-	štatisticky sa spracovali údaje,  získané  v rámci realizácie ďalšieho opakovania prieskumu užívania legálnych a nelegálnych drog u študentov vysokých škôl. U vysokoškolských študentov išlo o druhé  zopakovanie celoštátneho prieskumu v nadväznosti na predchádzajúce celoeurópske školské prieskumy ESPAD.
Zo záverečnej správy, vypracovanej na základe tohto prieskumu u vysokoškolákov vyplynulo, že situácia v oblasti fajčenia sa nepriaznivo zmenila najmä u mladých dievčat zo stredných škôl vo veku 15 – 18 rokov. Zneužívanie alkoholu študentmi vysokých škôl bolo v sledovanom  roku 2008  významne vyššie v porovnaní s rokom 1999. Analýza  zneužívania nelegálnych drog u študentov vysokých škôl ukázala nárast ich konzumácie u oboch pohlaví a významne vzrástol počet vysokoškolských študentov, experimentujúcich s extázou.
-	v  súlade s Programami a projektmi úradov verejného zdravotníctva v Slovenskej republike na rok 2009 a na ďalšie roky a v nadväznosti na predchádzajúce celoslovenské prieskumy TAD1,2 a 3 sa v mesiaci apríli 2009 začal realizovať pilotný projekt prieskumu užívania legálnych a nelegálnych drog u žiakov základných a študentov stredných škôl a ich učiteľov. Ide o štúdiu, ktorá predchádza realizácii samotného celoslovenského projektu, ktorý sa plánuje na budúci rok. V rámci pilotnej štúdie bola vybraná reprezentatívna vzorka žiakov základných a študentov stredných škôl a ich učiteľov na vybraných základných školách, 8 ročných gymnáziách a stredných školách. Pilotný projekt sa riešil dotazníkovou metódou, pri ktorej sa použili tri druhy dotazníkov, určené žiakom základných škôl, študentom stredných škôl a ich pedagógom. Dotazníky boli zamerané na rodinnú anamnézu v súvislosti s fajčením a konzumáciou alkoholu, ako aj na vlastné skúsenosti respondenta s rôznymi návykovými látkami. Získané údaje po štatistickom spracovaní budú slúžiť na porovnanie s údajmi z minuloročných prieskumov a na zmapovanie trendov v danej oblasti s cieľom vypracovať účinné intervenčné aktivity.
-	Dňa 10.11.2009 sa pracovníčky odboru hygieny detí a mládeže ÚVZ SR zúčastnili stretnutia tímu pre vykonanie školského prieskumu TAD 2010 u žiakov základných škôl, študentov stredných škôl, ich učiteľov a koordinátorov prevencie. Stretnutie sa konalo v sídle Generálneho sekretariátu Výboru ministrov pre  drogové závislosti a  kontrolu drog v Bratislave. Predmetom stretnutia bolo upresnenie znenia troch metód TAD (Tabak, alkohol, drogy), ako aj plánu prieskumu. 
Hlavným cieľom piatej vlny reprezentatívneho prieskumu TAD (Tabak, alkohol, drogy) je poskytnúť verejnosti, odborníkom a tvorcom protidrogovej politiky informácie o trendoch v užívaní a nadmernom užívaní tabaku, alkoholu a nelegálnych drog a postojov k nim u žiakov základných škôl, študentov stredných škôl, ich učiteľov a koordinátorov protidrogovej prevencie.
Záver: Úloha sa plní priebežne a vyhodnocuje sa v rámci správy o činnosti ÚVZ SR a RÚVZ v SR vždy k 31.12. daného roka.

E) POLITIKA KONTROLY TABAKU A PREVENCIE FAJČENIA

Úloha č. 1.
Predložiť návrh Národného programu kontroly tabaku.
Plnenie:
V rámci politiky kontroly tabaku a prevencie fajčenia bol vo vláde SR schválený uznesením č. 398 zo dňa 2.5.2007 Národný program kontroly tabaku. 
Záver: Úloha splnená.

Úloha č. 2.
Predložiť návrh Národného akčného plánu na kontrolu tabaku.
Plnenie:
Návrh akčného plánu na kontrolu tabaku bol schválený vládou SR dňa 2.7.2008 uznesením č. 438.
Záver: Úloha splnená.

Úloha č. 3.
Sledovať a hodnotiť výkon kontroly zákona o ochrane nefajčiarov na základe oznámenia kontrolných inštitúcií.
Plnenie:
Úloha sa plní priebežne. Prvé hodnotenie bolo realizované 29. 12. 2006 v termíne a predložené na gremiálnu poradu ministra zdravotníctva SR, kde bol materiál vzatý na vedomie. Druhé hodnotenie bolo prerokované na GP ministra zdravotníctva 25. 2. 2008. Tretie hodnotenie bolo predložené na rokovanie Národného koordinačného výboru na kontrolu tabaku vo februári 2009. V poradí štvrté hodnotenie bude predložené na rokovanie Národného koordinačného výboru na kontrolu tabaku do marca 2010.
Záver: Úloha sa priebežne plní.

Úloha č. 4.
Hodnotiť účinnosť súťaže pre fajčiarov Prestaň a Vyhraj 2006.
Plnenie:
Výsledky prieskumu boli odovzdané na Protidrogový fond SR, podľa ktorého sa projekt realizoval.
Záver: Úloha splnená.

Úloha č. 5.
Realizácia  súťaže per fajčiarov Prestaň a Vyhraj 2008.
Plnenie: 
Úloha ukončená. Súťaž bola realizovaná v termíne.
Záver: Úloha splnená.

Úloha č. 6.
Školenie koordinátorov prevencie v prevencii užívania tabakových výrobkov.
Plnenie:
Modra - Harmónia
"Vypracovania a implementácia komunikačnej, vzdelávacej a informačnej stratégie v oblasti prevencie a kontroly tabaku na Slovensku" - 12. júla 2007 – SZU Bratislava
"Vnímanie a postoje mládeže vo veku 15 - 29 rokov k prevencii fajčenia a kontrole alkoholu" -  4 - 5. december 2007 - SZU Modra - Harmónia
Záver: Úloha splnená.

Úloha č. 7.
Pripraviť novelu zákona č. 377/2004 Z. z. o ochrane nefajčiarov.
Plnenie:
Návrh novely zákona č. 377/2004 Z. z. o ochrane nefajčiarov bol schválený uznesením č. 1320 zo dňa 17. 2. 2009. Zákon vyšiel v Zbierke zákonov 13. 3. 2009, čiastka 36/2009, číslo 87/2009.
Záver: Úloha splnená.
F) OBLASŤ PRENOSNÝCH OCHORENÍ

Úloha č. 1.
Plánovať, organizovať a zabezpečiť realizáciu a kontrolu imunizácie u ochorení, ktorým možno predchádzať očkovaním v súlade s najnovšími odbornými poznatkami a v súlade s odporúčaniami Svetovej zdravotníckej organizácie a krajinami EÚ

Plnenie:
Úloha sa priebežne plní v rámci Národného imunizačného programu. Úrad verejného zdravotníctva SR v súlade so zákonom 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov plánuje, koordinuje a určuje rozsah               a očkovacie schémy imunizačného programu. Národný imunizačný program sa realizuje               v súlade s cieľmi programu Svetovej zdravotníckej organizácie (SZO) „Zdravie pre všetkých v 21. storočí “ a v súlade s odporúčaniami EK.
Bol vypracovaný očkovací kalendár na povinné pravidelné očkovanie detí a dospelých realizované v I. polroku 2010. Listom č. OE/8836/2009 bol očkovací kalendár odoslaný na regionálne úrady verejného zdravotníctva v Slovenskej republike, Sekciu zdravia MZ SR a ďalším inštitúciám zainteresovaným v rámci povinného očkovania. 
Po vyhodnotení vnútrorezortného pripomienkového konania bol do gremiálnej porady ministra zdravotníctva SR, ktorá sa konala dňa 22. 2. 2010 predložený materiál „Návrh novely vyhlášky, ktorou sa mení a dopĺňa vyhláška Ministerstva zdravotníctva SR č. 585/2008 Z. z., ktorou sa ustanovujú podrobnosti o prevencii a kontrole prenosných ochorení. Materiál bol schválený a dňa 23. 2. 2010 zaslaný na Sekciu legislatívno – právnu MZ SR na zabezpečenie medzirezortného pripomienkového konania. 
Bolo vypracovaných niekoľko stanovísk k odmietnutiu povinného očkovania detí. Dňa 4. 1. 2010 bola ÚVZ SR Odborom kontroly, vládneho auditu a sťažností MZ SR odstúpená na priame vybavenie sťažnosť Ing. Jany Klimkovej vo veci poškodenia zdravia očkovaním. V spolupráci s Oborom legislatívy a práva ÚVZ SR bolo listom č. OE/305/2010 vypracované pisateľke písomné stanovisko. Nakoľko však nebola preukázaná žiadna príčinná súvislosť medzi vznikom diabetes mellitus a očkovaním vakcínou Dultavax, bolo stanovisko negatívne. Ing. Klimková dňa 8. 2. 2010 opakovane zaslala sťažnosť ministrovi zdravotníctva SR na odpoveď, ktorú obdržala z ÚVZ SR. V súvislosti s vyššie uvedenou sťažnosťou bol dňa 12. 2. 2010 listom č. OE/1650/2010 vypracovaný a zaslaný na podpis ministra zdravotníctva SR návrh odpovede ministra zdravotníctva SR Ing. Klimkovej. Odpoveďou minister zdravotníctva SR vyjadril ľútosť nad vzniknutou situáciou a zopakoval slová odborníkov, podľa ktorých nie je vedecky preukázané a možné, aby za jednu hodinu po podaní očkovacej látky vznikol u očkovaného dieťaťa diabetes mellitus. V januári bola hlavnému hygienikovi SR zaslaná sťažnosť Ing. Filla na pracovníčky odboru epidemiológie v Žiline. Pracovníčky odboru epidemiológie predvolali Ing. Filla na prerokovanie odmietnutia povinného očkovania u jeho dcéry. Sťažnosť bola zaslaná priamo aj ministrovi zdravotníctva SR. Vo februári obdržal odbor epidemiológie dve žiadosti o stanoviská vo veci odmietnutia povinného očkovania detí z Košíc a Čadce.   
Na podnet poslanca NR SR Štefana Zelníka zo dňa 26. 12. 2009 a následne v súlade s uznesením vlády NR SR č. 1852 zo dňa 20. 1. 2010 bol vypracovaný materiál Správa o nákupe pandemickej vakcíny v SR. Materiál bol dňa 27. 1. 2010 prejedaný na rokovaní vlády SR. 
V januári a februári roku 2010 sa pokračovalo distribúcii pandemickej vakcíny a v očkovaní pandemickou vakcínou. 
Boli vypracované informácie o očkovaní pandemickou vakcínou a distribúcii pandemickej vakcíny pre ministra zdravotníctva SR. 1. informácia o informácia o očkovaní pandemickou vakcínou v SR bola listom č. OE/318/2010 zo dňa 13. 1. 2010 zaslaná na všetky RÚVZ v SR a na  vedomie ministrovi zdravotníctva SR a na Vyššie územné celky v SR. Dňa 8. 2. 2010 bola listom č. OE/1499/2010 zaslaná ministrovi zdravotníctva SR informácia o distribúcii pandemickej vakcíny v SR. Pre ministra zdravotníctva SR bola dňa 22. 2. 2010 pripravená informácia o približnej zaočkovanosti a využiteľnosti pandemickej vakcíny v SR podľa jednotlivých krajov k 18. 2. 2010.
Bol vypracovaný návrh listu ministra zdravotníctva SR, týkajúci sa zabezpečenia prednostného dodania 1000 dávok pandemickej vakcíny pre Ministerstvo obrany SR. Listom č. OE/96/2010 zo dňa 7. 1. 2010 bol predmetný návrh zaslaný na štátnemu tajomníkovi MZ SR na predloženie na podpis ministrovi zdravotníctva SR. 
Dňa 7. 1. 2010 bol listom č. OE/125/2010 požiadaný štátny tajomník MZ SR o zabezpečenie podpisu listu, týkajúceho sa informácie o prijatých opatreniach v súvislosti s očkovaním proti pandemickej chrípke adresovaného ministrovi obrany SR, ministrovi vnútra SR a ministrovi dopravy, pôšt a telekomunikácií SR ministrom zdravotníctva SR. 
Na podpis ministrom zdravotníctva SR bol pripravený návrh listu adresovaného zdravotným poisťovniam so žiadosťou o zabezpečenie informovanosti lekárov primárneho kontaktu, prostredníctvom vyšších územných celkov o postupe a spôsobe úhrady výkonov za očkovanie pandemickou vakcínou. Predmetný návrh bol listom č. OE/310/2010 zo dňa 13. 1. 2010 odoslaný štátnemu tajomníkovi MZ SR. 
Listom č. OE/1001/2010 zo dňa 25. 1. 2010 bol štátny tajomník MZ SR požiadaný o predloženie návrhu listu ministra zdravotníctva SR zameraného na získanie informácie o počte požadovaných dávok pandemickej vakcíny pre kľúčových zamestnancov všetkých ministerstiev na podpis ministrovi zdravotníctva SR. 
Na podnet ministra zdravotníctva SR boli všetky krajské RÚVZ dňa 2. 2. 2010 e-mailom požiadané, aby podľa jednotlivých okresných RÚVZ zaslali na ÚVZ SR informáciu o počte zaočkovaných tehotných žien a chronicky chorých osôb pandemickou vakcínou.
Boli vypracované opakované výzvy na očkovanie pandemickou vakcínou zamerané predovšetkým na očkovanie rizikových skupín obyvateľstva. Dňa 5. 2. 2010 bola na webovej stránke ÚVZ SR uverejnená informácia o sprístupnení očkovania všetkým osobám, ktoré majú o očkovanie záujem. 
Na podpis ministra zdravotníctva SR bol pripravený návrh listu ministra zdravotníctva SR ostatným ministrom v SR zameraný na informovanie ostatných ministrov v SR o sprístupnení očkovania všetkým osobám, ktoré majú o očkovanie záujem. Návrh listu bol listom č. OE/1467/2010 zo dňa 9. 2. 2010 zaslaný do kancelárie štátneho tajomníka MZ SR. 
V súvislosti s nadchádzajúcim Európskym imunizačným týždňom (EIT) bol vyplnený dotazník WHO zameraný na proces prípravy EIT. Predmetný dotazník bol v elektronickej podobe dňa 16. 2. 2010 zaslaný do WHO. 
Dňa 24. 2. 2010 sa uskutočnilo rokovanie Pracovnej skupiny pre imunizáciu (PSPI). PSPI sa na svojom rokovaní zaoberala novelou vyhlášky, ktorou sa ustanovujú podrobnosti o prevencii a kontrole prenosných ochorení, vyhodnotením administratívnej kontroly očkovania v SR k 31. 8. 2009, silnejúcimi antivakcinačnými aktivitami ako aj prípravou EIT.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                          
Záver: Úloha splnená a ďalej sa plní priebežne. 

Úloha č. 2.
Vyhodnotenie celoslovenskej zaočkovanosti a plnenia ostatných úloh v SR 

Plnenie: 
Listom č. OE/5154/2009 zo dňa 6. 7. 2009 bolo na všetky RÚVZ v SR zaslané odborné usmernenie pre vykonanie kontroly očkovania v Slovenskej republike od 1. 9. 2008 do 31. 8. 2009. Kontrola povinného očkovania v 1280 ambulanciách obvodných pediatrov bola vykonaná v priebehu septembra. RÚVZ v SR zaslali výsledky kontroly na okresnej a krajskej úrovni na ÚVZ SR na celoslovenské vyhodnotenie. 
Celoslovenské výsledky zaočkovanosti boli priaznivé. Zaočkovanosť prekročila u všetkých druhov povinného očkovania detí hranicu 95 %. Pohybovala sa na úrovni 98,6 % až 99,7 %, s výnimkou zaočkovanosti novorodencov proti tuberkulóze, ktorá dosiahla 97 %.
Na úrovni krajov sa nižšia ako 95 % zaočkovanosť zistila v Košickom kraji u očkovania novorodencov proti TBC – 91,9 % a v Bratislavskom kraji u preočkovania tuberkulín negatívnych proti TBC (ročník 1997 – 94,1 % a ročník 1996 – 90,7 %). U  ostatných druhov očkovania sa zaočkovanosť pohybovala od 96,7 % po 100 %. 
Podrobné vyhodnotenie celoslovenskej zaočkovanosti a ďalších sledovaných parametrov za rok 2009 prebieha a bude súčasťou výročnej správy o epidemiologickej situácii za rok 2009. 
Záver: Úloha splnená a ďalej sa plní priebežne. 

G) OBLASŤ  PREVENTÍVNEHO  PRACOVNÉHO  LEKÁRSTVA

Úloha č. 1.
Zabezpečiť znižovanie miery zdravotných rizík zamestnancov z pracovného  prostredia, pracovných podmienok a spôsobu práce (hluk, vibrácie, nebezpečné chemické faktory, karcinogénne a mutagénne faktory, azbest, biologické faktory,  dlhodobé nadmerné a jednostranné zaťaženie, psychická pracovná záťaž), najmä zamestnancov, ktorí vykonávajú rizikové práce

Plnenie:
Úrad verejného zdravotníctva SR (ÚVZ SR) vedie register rizikových prác z podkladov regionálnych úradov verejného zdravotníctva v SR (RÚVZ). Rizikové práce v SR k 31.12.2009 vykonávalo 106 570 zamestnancov. 

Rok	Počet exponovaných zamestnancov	
	3. kategória	4. kategória	spolu	
	celkom	žien	celkom	žien	celkom	žien	
2009	92 854	23 087	13 716	1 531	106 570	24 618	

Poznámka: Skutočný počet zamestnancov (fyzických osôb). Jeden zamestnanec môže byť exponovaný niekoľkým rizikovým faktorom.
Zdroj: Evidencia rizikových prác RÚVZ v SR (ASTR)

Orgány verejného zdravotníctva aj roku 2009 zameriavali v rámci štátneho zdravotného dozoru (ŠZD) osobitnú pozornosť na pracoviská, na ktorých zamestnanci vykonávali rizikové práce. Sledovali pracovné podmienky zamestnancov, mieru expozície zamestnancov a realizáciu opatrení na ochranu zdravia zamestnancov zo strany zamestnávateľov. Zamestnávateľom nariaďovali vykonať účinné ochranné a preventívne opatrenia na odstránenie rizika alebo na jeho zníženie na čo najnižšiu možnú mieru vrátane zabezpečenia posudzovania zdravotnej spôsobilosti zamestnancov na prácu a výkon cielených lekárskych preventívnych prehliadok zamestnancov lekármi pracovnej zdravotnej služby. 
Z analýzy vyplýva, že počty rizikových prác majú dlhodobo klesajúci trend. V r. 2009 sa oproti  predchádzajúcemu roku znížil počet zamestnancov vykonávajúcich rizikové práce  o 8 % (zníženie o 9 255 exponovaných zamestnancov). Od r. 1995 do r. 2009 došlo k poklesu počtu zamestnancov vykonávajúcich rizikové práce o 31,2 % (zníženie o 48 327 exponovaných zamestnancov). 
Podobne ako v minulých rokoch, aj v r. 2009 dominoval hluk ako najčastejšie sa vyskytujúci škodlivý faktor pracovného prostredia. Nadmernému hluku bolo v  SR exponovaných 80 960 zamestnancov, t. j. 75,9 % zamestnancov, čo predstavovalo oproti r. 2008 pokles o 7 340 zamestnancov. Ďalšími významnými faktormi práce a pracovného prostredia podľa počtu exponovaných zamestnancov boli pevné aerosóly, resp. prach, ktorému bolo exponovaných 20 596 zamestnancov (19,3 %), chemické faktory – 6 753 zamestnancov (6,3 %), ionizujúce žiarenie – 6 723  zamestnancov (6,3 %)  a vibrácie - 4 360 zamestnancov (4,1 %). Vo všetkých uvedených faktoroch bol v r. 2009 zaznamenaný pokles počtu exponovaných zamestnancov.
Ďalšou významnou skupinou pracovísk, na ktorú orgány verejného zdravotníctva  dozerali, boli pracoviská s výskytom biologických faktorov (3 195 exponovaných zamestnancov), najmä zdravotnícke a veterinárne zariadenia, laboratórne pracoviská, čistiarne odpadových vôd a pracoviská zneškodňovania odpadov.
Záver: Úloha sa priebežne plní.
Úloha č. 2.
Navrhovať a realizovať intervenčné aktivity zamerané na ochranu a podporu zdravia zamestnancov 

Plnenie:
V roku 2009 vyvrcholila dvojročná Európska informačná kampaň Zdravé pracoviská – hodnotenie rizík. Úrad verejného zdravotníctva SR (ÚVZ SR) a regionálne úrady verejného zdravotníctva v SR (RÚVZ v SR) sa na kampani podieľali intenzívnymi informačnými a intervenčnými aktivitami zameranými na prevenciu a znižovanie zdravotných rizík pri práci. 
Informačné aktivity tvorila hlavne masívna kampaň vedená prostredníctvom internetových stránok RÚVZ v SR a ÚVZ SR, prostredníctvom printových a audiovizuálnych regionálnych aj mainstreamových médií, ako aj v spolupráci s mestami (Dni zdravia). Zároveň boli vypracovávané a prezentované zdravotno-výchovné materiály, poskytované poradenstvo zamestnávateľom a zamestnancom v ochrane zdravia pri práci, realizované prezentácie a workshopy zamerané na poznanie vplyvu faktorov práce a pracovného prostredia na zdravie, organizované výjazdy s poradňami zdravia, inštalované informačné tabule v podnikoch a vývesné tabule na verejných priestranstvách a pod. 
Informačná kampaň vyvrcholila od 19. do 25. októbra 2009, kedy sa konal Európsky týždeň bezpečnosti a ochrany zdravia pri práci. Hlavným cieľom bolo zvýšiť povedomie o právnej zodpovednosti, význame a praktickej potrebe priebežného hodnotenia rizík na pracovisku. ÚVZ SR a RÚVZ v SR organizovali dni otvorených dverí. Informácie o kampani sú naďalej prezentované na internetových stránkach ÚVZ SR a RÚVZ v SR.
Intervenčné aktivity boli realizované najmä prostredníctvom projektu WHO Zdravé pracoviská. V súvislosti s Európskou informačnou kampaňou Zdravé pracoviská – hodnotenie rizík bolo do projektu zapojených najviac organizácií (39) za 15 rokov, počas ktorých sa program WHO Zdravé pracoviská na Slovensku realizuje prostredníctvom regionálnych úradov verejného zdravotníctva. V roku 2009 nastal vzhľadom na globálnu hospodársku krízu v niektorých organizáciách útlm činnosti spojený s reorganizáciou a prepúšťaním zamestnancov a to sa prejavilo aj prerušením alebo ukončením realizácie projektu Zdravé pracoviská v týchto podnikoch. V niektorých organizáciách pokračovali intervenčné aktivity z predchádzajúceho roku, v nových organizáciách prebiehali iniciačné rokovania. V súlade s európskou informačnou kampaňou bola pozornosť venovaná aj malým a stredným podnikom.
V r. 2009 boli Zdravé pracoviská realizované v 39 organizáciách (Whirlpool Slovakia, s.r.o., Poprad-Matejovce; SLOVALCO, a.s. Žiar nad Hronom; Cortizo Slovakia a.s.; Grotto a.s.; MRAMOR, s.r.o. Krupina; MKEM, s.r.o. Stará Ľubovňa; Gemtex, a.s. Rožňava; SCA, Gemerská Hôrka; TATRAnábytkáreň Martin, a.s.; Trim Leader, a.s. Košťany nad Turcom; KOVO Hudák, s.r.o., Čaklov; PL-PROFY, s.r.o., Orlov; FNsP F. D. Roosevelta, Banská Bystrica; Poliklinika Banská Bystrica; DSS Hronec; DSS Banská Bystrica; ZLH Plus a.s. zlieváreň Hronec; Hofatex a.s. Banská Bystrica; ISS Facility services spol. s r.o.; PD Tvrdošín; ZTS a.s. Námestovo; VS Mont s.r.o. Dolný Kubín; Miba Slovakia s.r.o. Dolný Kubín; Merina a.s. Trenčín; Hella Slovakia Front – Lighting s.r.o. Kočovce; Hella Slovakia Signal – Lighting s.r.o. Bánovce nad Bebravou; Johnson Controls, s.r.o., Trenčín; Lidl Slovenská republika, v.o.s., Nemšová; VUKI, a.s., Bratislava; SONY Slovakia, s.r.o., Nitra; DUSLO a.s. Šaľa; VSE IT služby, s.r.o. Košice; NEFAB Packaging Slovakia, s.r.o., Levice; JAK-DUP, Stropkov; ALKORION spol. s r.o. Svidník; Š – AUTOSERVIS Bardejov, s.r.o.; BALSYN s.r.o., Bardejov; DREVIT SM, s.r.o., Raslavice; PROMONT s.r.o. Krásno nad Kysucou). 
V rámci projektu sa realizovali analýzy rizík práce a pracovného prostredia spolu s objektivizáciou rizikových faktorov v pracovnom prostredí (najmä mikroklimatické podmienky, hluk, vibrácie, pevné aerosóly, chemické faktory, fyzická záťaž). Pozornosť bola zameraná aj na hodnotenie úrovne a účinnosti opatrení vykonávaných zamestnávateľom na predchádzanie vzniku ochorení podmienených prácou a na ich obmedzenie, vypracovanie prevádzkových poriadkov, zabezpečenie zdravotného dohľadu nad pracovnými podmienkami a zabezpečenie lekárskych preventívnych prehliadok vo vzťahu k práci pracovnou zdravotnou službou a na monitorovanie úrovne expozície zamestnancov rizikovým faktorom (napr. RÚVZ Rožňava vypracoval dizajn projektu Beethoven, cieľom ktorého je zníženie počtu zamestnancov exponovaných riziku hluku o 20 % v tejto spoločnosti).  Zároveň sa sledoval a hodnotil zdravotný stav zamestnancov rizikových profesií pomocou objektívnych vyšetrení rizikových faktorov životného štýlu a pomocou dotazníkov. Výsledkom týchto aktivít boli návrhy a realizácia intervenčných aktivít zameraných na zlepšenie pracovného prostredia a zdravotného stavu zamestnancov, ochranu a podporu zdravia zamestnancov, stratégie boja proti fajčeniu a pod.
ÚVZ SR a RÚVZ v SR sa budú naďalej aktívne zapájať do nových európskych kampaní, tematicky zameraných na ochranu a podporu zdravia pri práci. 
V súvislosti s ochranou zdravia pri práci venuje ÚVZ SR zvýšenú pozornosť aj pracovným zdravotným službám a plánuje ich zahrnúť do informačnej kampane v roku 2010, aby tak odkomunikoval nielen aktuálne legislatívne úpravy v tejto oblasti, ale aj zvýšil informačné povedomie zamestnávateľov a zamestnancov vo vzťahu k pracovným zdravotným službám.
Záver: Úloha sa priebežne plní.

Úloha č. 3.
Zabezpečiť efektívny štátny zdravotný dozor v oblasti ochrany zdravia pri práci zameraný na kontrolu plnenia povinností zamestnávateľov vyplývajúcich z legislatívnych úprav harmonizovaných s právom Európskych spoločenstiev. Zvýšiť rozsah špecializovaných odborných činností zameraných na prioritné oblasti ochrany zdravia pri práci.

Plnenie: 
V rámci plnenia tejto úlohy orgány verejného zdravotníctva sledovali počas výkonu štátneho zdravotného dozoru (ŠZD) adekvátne plnenie povinností zamestnávateľov v oblasti ochrany zdravia pri práci so zameraním na špecifické riziká vplyvu práce a pracovného prostredia na zdravie zamestnancov a na dodržiavanie kritérií zdravých pracovných podmienok na pracoviskách zo strany zamestnávateľov. Cielene sa upriamili na vykonávanie opatrení zamestnávateľmi, ktoré majú znižovať dopad nepriaznivých účinkov fyzikálnych, chemických, biologických a iných faktorov práce a pracovného prostredia na zamestnancov.
Orgány verejného zdravotníctva systematicky kontrolovali plnenie povinností zamestnávateľov v oblasti ochrany zdravia zamestnancov, vyplývajúce zo zákona č.  355/2007 Z.z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a z aproximačných nariadení vlády SR harmonizovaných s právom Európskych spoločenstiev, ktoré upravujú problematiku ochrany zdravia pri práci. Pri zistení nedostatkov počas výkonu ŠZD na pracoviskách nariaďovali vykonanie opatrení na ich odstránenie a priebežne kontrolovali ich plnenie a účinnosť, aby sa predchádzalo negatívnemu dopadu na zdravie zamestnancov. 
V odôvodnených prípadoch v rozsahu svojej pôsobnosti ukladali zamestnávateľom sankcie. Na žiadosť pracovísk klinického pracovného lekárstva vykonávali orgány verejného zdravotníctva prešetrovania podozrení na chorobu z povolania, zisťovali možný súvis práce a pracovného prostredia s uvedenou diagnózu. Prejednávali so zamestnávateľmi príčiny vzniku profesionálnych poškodení zdravia u zamestnancov, hodnotili pracovné prostredie a podmienky práce zamestnancov a navrhovali opatrenia na zníženie zaťaženia zamestnancov v exponovaných profesiách. 
	Pracovníci odborov preventívneho pracovného lekárstva spolupracovali s laboratórnymi pracoviskami, ktoré pre potreby ŠZD vykonávali objektivizáciu chemických a fyzikálnych faktorov v pracovnom prostredí.
Spoločné dozorné aktivity orgánov verejného zdravotníctva a orgánov inšpekcie práce
Spoločné dozorné aktivity orgánov verejného zdravotníctva a orgánov inšpekcie práce, ktoré sa vykonávajú na základe Dohody o spolupráci a koordinácii činností medzi MPSVaR a MZ SR v oblasti bezpečnosti a ochrany  zdravia pri práci boli v r. 2009 zamerané na zdravotné a bezpečnostné riziká v stavebníctve. Orgány verejného zdravotníctva sa osobitne zamerali na zdravotné riziká z expozície azbestu pri búracích a rekonštrukčných prácach, orgány inšpekcie práce sa zamerali na otázky bezpečnosti práce a pracovno-právne vzťahy. 
Kontroly orgánov verejného zdravotníctva boli upriamené najmä na odstraňovanie azbestových materiálov zo stavieb oprávnenými spoločnosťami na výkon tejto činnosti podľa zákona č. 355/2007 Z. z., a ktoré predmetnú činnosť oznámili miestne príslušnému regionálnemu úradu. Pri výkone ŠZD orgány verejného zdravotníctva sledovali u zamestnávateľov aj dodržiavanie povinností stanovených nariadením vlády SR č. 253/2006 Z.z. o požiadavkách na ochranu zamestnancov pred rizikami súvisiacimi s expozíciou azbestu pri práci. Ďalej venovali pozornosť hodnoteniu zdravotných rizík vplývajúcich na zamestnancov a prostredníctvom dotazníkov informovanosti zisťovali vedomosti zamestnancov o požiadavkách na ochranu zdravia pri práci s azbestom. 
V r. 2009 v rámci spoločnej kontrolnej činnosti orgánov verejného zdravotníctva a orgánov inšpekcie práce bolo v SR vykonaných 20 dozorných aktivít v 13 oprávnených v 3 neoprávnených  spoločnostiach na odstraňovanie azbestových materiálov zo stavieb.  

Prehľad realizovaných spoločných dozorných aktivít:

Kraj	Previerku
vykonal RÚVZ	Kontrolované subjekty	
Bratislavský	Bratislava	OK-plus, s.r.o.
Zátišie 12, 831 03 Bratislava	
	Bratislava	CINDEL, s.r.o.
Mudroňova 99, 811 04 Bratislava 	
Trnavský 	Trnava	TERMSTAV a.s.
Pribišova 47, 840 04 Bratislava  	
	Trnava	Trading universal services, s.r.o.
023 34 Kysucký Lieskovec 420 	
Nitriansky   	Komárno	KOMSTAV STRECHY s.r.o.
Súbežná 75, 945 01 Komárno	
	Nitra 	TERMSTAV a.s.
Pribišova 47, 840 04 Bratislava	
Trenčiansky 	Trenčín	OK-plus, s.r.o. 
Zátišie 12, 831 03 Bratislava	
	Trenčín	KOVOMAT Slovakia, s.r.o.
Dolný Val 118/64, 010 01 Žilina	
Banskobystrický	Rimavská Sobota 	Okresné stavebné bytové družstvo v Rim. Sobote 
Okružná 50, 979 01 Rimavská Sobota 	
	Žiar nad Hronom 	KOVOMAT Slovakia, s.r.o.
Dolný Val 118/64, 010 01 Žilina	
	Žiar nad Hronom	JEVEL s.r.o.
919 55 Kátlovce 309	
	Žiar nad Hronom	Ellio, spol. s r.o.
Novozámocká 242, 949 01 Nitra	
Žilinský	Martin	STAMART Martin, s.r.o.
Robotnícka 1A, 036 01 Martin	
	Martin 	Pekáreň HRUŠKA, spol. s r.o.
Na Bystričku 34, 036 01 Martin 
(majiteľ pozemku)	
	Martin	Spoločný hydinársky podnik 
ul. ČA 1191, 039 01 Turčianske Teplice 	
Prešovský	Prešov
	LAMA – Ladislav Magda, s.r.o. 
Hríbová  1884/4, 082 21 Veľký Šariš	
	Poprad	Správa domov Gelnica, s.r.o. 
Športová 14, 056 01 Gelnica	
Košický	Rožňava	Skanska Technológie a.s.
Alejová 2, 040 11 Košice	
	Spišská Nová Ves 	Správa domov Gelnica s.r.o. 
Športová ul. 14, 056 01 Gelnica	
	Košice	City Industry Services, s.r.o.
Ždiarska 2, 040 12 Košice	

Koordinované kontroly dozorných orgánov podľa zákona č. 261/2002 Z.z. o prevencii závažných priemyselných havárií a o zmene a doplnení niektorých zákonov v znení neskorších predpisov

V r. 2009 orgány verejného zdravotníctva v rámci spoločných dozorných aktivít vykonali spoločné previerky s orgánmi štátnej správy podľa zákona č. 261/2002 Z.z. o prevencii závažných priemyselných havárií a o zmene a doplnení niektorých zákonov v znení neskorších predpisov. Spoločné dozorné aktivity vykonávali orgány verejného zdravotníctva  s inšpektorátmi životného prostredia vo vybraných podnikoch na základe harmonogramu plánu kontrol stanovený  Slovenskou inšpekciou životného prostredia.
V r. 2009 bolo v SR orgánmi verejného zdravotníctva  a inšpektorátmi životného prostredia vykonaných 30 spoločných dozorných aktivít.  

Prehľad realizovaných spoločných dozorných aktivít:

RÚVZ	Spoločnosť, v ktorej bola kontrola vykonaná	
hl.mesta SR Bratislavy	DSV Slovakia, s.r.o., Senec 	
	SLOVNAFT, a.s., Bratislava  - Závod Destilácia ropy, Prevádzka 1.1 Destilácie  a asfalty, VJ Atmosfericko - vákuová destilácia	
	SLOVNAFT, a.s., Bratislava  - prevádzka Plnenie člnov - Stredisko 571 20, prevádzka Železničnej a lodnej prepravy Logistiky, areál Slovenská plavba a prístavy, a.s. 	
	Slovnaft Petrochemicals, s.r.o., Bratislava  - prevádzka ETYLÉNOVÁ JEDNOTKA	
	Duslo, a.s. Šaľa, OZ ISTROCHEM -  VJ AGRO SBÚ - anorganika, prevádzka pesticídov - Linka finalizácia, skladovanie a expedícia (FSaE)	
	 Istrochem Expolosives a.s. v likvidácii, Bratislava	
Nitra	Duslo, a.s., Šaľa - prevádzka SBÚ - Organika, VJ Prísady, prevádzka Duslín	
Trenčín	Progas Logistik spol s r.o., Pezinok - výrobné stredisko Bánovce nad Bebravou 	
Trnava	TRANSPETROL, a.s., Bratislava -  PS č. 5 Bučany 	
	Zentiva, a.s., Hlohovec	
	SE a.s., Atómové elektrárne Bohunice -  závod Jaslovské Bohunice 	
	AIR LIQUIDE SLOVAKIA, s.r.o., Bratislava - areál JM Slovakia, a.s., Trnava	
	EKOLAS, s.r.o., Jaslovské Bohunice	
Banská Bystrica	Železiareň Podbrezová a.s., Podbrezová - pracovisko  Oceliareň, Druhovýroba, Energetika, Doprava 	
Lučenec	Slovglass Poltár, s.r.o., Poltár	
	Johnson Controls, s.r.o.,  Lučenec	
	JP foam manufacturing s.r.o. Lučenec, Lučenec	
Rimavská Sobota	TRANSPETROL, a.s. - prečerpávacia stanica č. 3, Rimavská Sobota  	
	Slovenské magnezitové závody, a.s. Jelšava, Jelšava	
Zvolen	SLOVANFT a.s. Bratislava - organizačná jednotka Terminál Stožok a Produktovod PS 25 Stožok 	
Košice	TRANSPETROL, a.s., Bratislava  - prevádzka Prečerpávacia stanica, Moldava nad Bodvou	
	PROBUGAS a.s., Bratislava  - prevádzka Haniska pri Košiciach 	
	U.S.Steel Košice s.r.o., Košice - Vstupný areál USSK, DZ Energetika, prevádzka Technické plyny, úsek Elektrorozvody, stredisko DW6M Distribúcia horúcich médií a výroba acetylénu	
	U.S.Steel Košice s.r.o., Košice - Vstupný areál USSK, DZ Energetika, prevádzka Technické plyny, úsek Kyslikáreň, stredisko DW6A Výroba kyslíka oceliarenského a rezacieho, stredisko DW6D Pomocné zariadenia  kyslikárne	
	U.S.Steel Košice s.r.o., Košice - Vstupný areál USSK, DZ Energetika, prevádzka Technické plyny, úsek Elektrorozvody, stredisko DW6J Rozvod energetických médií	
Humenné 	ORICA Slovakia, s.r.o., Humenné 	
Michalovce	Diakol Strážske, s.r.o., Strážske - Výrobňa Fd  IV - adjustačné nádrže	
	Hnojivá Duslo, s.r.o., Strážske - Výroba LAV a Čpavkové hospodárstvo 	
	SWS, spol. s r.o., Vojany 	
	Chemko a.s. Slovakia, Strážske  - Prevádzka aldehydovej chémie  - NOVOKOL	

Záver: Úloha sa priebežne plní.

Úloha č. 4.
Zabezpečiť efektívny odborný dozor nad výkonom činnosti pracovnej zdravotnej služby zahŕňajúcim dohľad nad pracovnými podmienkami a nad zdravím zamestnancov v súvislosti s prácou. 

Plnenie:
Pracovná zdravotná služba je veľmi dôležitým odborným poradcom zamestnávateľa, ktorá vykonáva zdravotný dohľad na pracovisku, zabezpečuje primárnu starostlivosť o zdravie zamestnancov na pracovisku, a jej hlavným cieľom je prevencia chorôb z povolania a udržanie pracovnej spôsobilosti zamestnancov. 
Zamestnávatelia si zabezpečovali pracovnú zdravotnú službu vo väčšine prípadov dodávateľským spôsobom, len v ojedinelých prípadoch zabezpečovali pracovnú zdravotnú službu vlastnými odbornými zamestnancami. Pretrvávajúcim problémom bolo zabezpečenie zdravotného dohľadu u zamestnávateľov s malým počtom zamestnancov. Regionálne úrady verejného zdravotníctva v SR sa pri výkone štátneho zdravotného dozoru priebežne zameriavali aj na kontrolu povinnosti zamestnávateľov zabezpečiť pracovnú zdravotnú službu.
Úrad verejného zdravotníctva SR vydáva a odoberá oprávnenia na výkon činnosti PZS fyzickým osobám – podnikateľom a právnickým osobám, ktoré vykonávajú túto činnosť dodávateľským spôsobom na celom území SR v zmysle zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov a zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov. 
K 25.2.2010 bolo 84 právnických osôb oprávnených vykonávať činnosť pracovnej zdravotnej služby. 

Počet vydaných oprávnení (od 1.7.2006 do 25.2.2010)				110
Počet odobraných oprávnení (od 1.7.2006 do 25.2.2010)		  		25
Počet pozastavených činností obvodným úradom (od 1.7.2006 do 25.2.2010)	1
Počet vykonaných kontrol v r. 2009 (od 1.1.2009 do 31.12.2009)	  		30
Počet vykonaných kontrol v I. štvrťroku 2010 (1.1.2010 do 25.2.2010) 		6

ÚVZ SR vykonáva podľa § 21 ods. 11 zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov aj kontroly plnenia podmienok výkonu pracovnej zdravotnej služby v zmysle vydaných oprávnení.
V r. 2009 ÚVZ SR vykonal 30 kontrol u právnických osôb, ktoré vykonávajú PZS dodávateľským spôsobom na území SR na základe oprávnenia vydaného ÚVZ SR. 
Závery kontrol:
-	zápisnica (neboli zistené nedostatky): 5
-	protokol (o zistených nedostatkoch): 23
-	zrušenie kontroly z dôvodu odobratia oprávnenia: 2
Záver: Úloha sa priebežne plní.

H) OBLASŤ  HYGIENY ŽIVOTNÉHO PROSTREDIA

Úloha č. 1.
Realizovať Akčný plán pre životné prostredie a zdravie obyvateľov SR III s osobitným dôrazom na detskú populáciu (National Environmental and Health Action Plan – NEHAP III)

Plnenie:
Priebežne sa plnia nasledovné aktivity NEHAP III:
•	V januári 2010 bol vládou schválený informačný materiál „Národná správa o stave implementácie NEHAP III v Slovenskej republike.“
•	Zavedenie registra sledovania úrazovosti detí a mladistvých v dôsledku vonkajších príčin – gestorstvo nad problematikou zavedenia národného registra detských úrazov prevzalo Ministerstvo zdravotníctva SR. Úrad verejného zdravotníctva SR – Odbor hygieny životného prostredia a zdravia v spolupráci s Odborom podpory zdravia sa zúčastňujú na stretnutiach danej medzirezortnej pracovnej skupiny s rôznymi inštitúciami (MZ, NCZI..), ktoré sa zaoberajú touto problematikou.
•	Projekt COPHES – Koordinácia aktivít zameraných na ľudský biomonitoring v celoeurópskom meradle ( na podporu RPG 4). –  v roku 2009 sa v rámci predloženia návrhu projektu do EK predkladali povinné podklady od partnerov projektu, nasledovalo schválenie projektu EK, následný proces notifikácie partnerov podľa pravidiel FP7. Keďže projekt sa oficiálne začal 1. 12. 2009, bližšie úlohy sa budú ešte špecifikovať podľa jednotlivých pracovných skupín v roku 2010.
•	Projekt „Kvalita vnútorného ovzdušia v Európskych školách; prevencia a zníženie respiračných ochorení - medzinárodný projekt s účasťou 6 európskych krajín (Albánsko, Bosna a Hercegovina, Maďarsko, Slovensko, Srbsko, Taliansko).  Projekt je zameraný na zisťovanie vplyvu vnútorného prostredia v školách na vznik respiračných ochorení u detí.
Aktivity projektu:  
-	zjednotenie metodiky merania, vypracovanie a  preklad dotazníkov, zabezpečenie technickej a personálnej pripravenosti,
-	výber 10 základných škôl v Bratislave (6 škôl) a v Banskej Bystrici (4 školy), v ktorých sa do riešenia projektu zapojilo spolu 1000 žiakov, 
-	meranie parametrov vnútorného ovzdušia škôl  a meranie vitálnej kapacity pľúc žiakov (spirometria) na prelome rokov 2007 - 2008,
-	zber údajov o školskom prostredí, o triedach a o zdravotnom stave a domácom prostredí detí vykonaný dotazníkovým prieskumom, 
-	príprava elektronickej databázy údajov získaných dotazníkovým prieskumom vhodnej na softvérové spracovanie a jej odoslanie do Národného inštitútu environmentálneho zdravia v Maďarsku na ďalšie vyhodnotenie,
V marci 2009 Úrad verejného zdravotníctva SR zorganizoval v Bratislave medzinárodné stretnutie účastníkov všetkých participujúcich krajín zamerané na vyhodnotenie doterajšieho priebehu a realizácie projektu, prezentáciu praktických skúseností jednotlivých členských krajín vrátane diskusie o predbežných výsledkoch a úlohách, ktoré budú realizované v ďalšom období. Koncom mája 2009 bol dokončený podkladový materiál školiaceho programu zameraný na zlepšovanie vnútorného prostredia v školách v slovenskom jazyku. V súčasnosti prebieha príprava tlačenej podoby materiálu, ktorý bude využitý pri propagácii výsledkov projektu a realizácii školenia učiteľov i ďalších zamestnancov participujúcich základných škôl. Vykonáva sa tiež selekcia vhodných ukazovateľov školského prostredia, ktoré budú pri tejto prezentácii využité. Zástupcovia jednotlivých škôl boli o doterajšom a plánovanom priebehu projektu informovaní listom hlavného hygienika SR s priloženým propagačným materiálom. Úrad verejného zdravotníctva SR v spolupráci s Regionálnym úradom verejného zdravotníctva so sídlom v Banskej Bystrici pripravuje v nadväznosti na pripravený školiaci program prezentáciu základných výsledkov projektu, s ktorými budú zúčastnené školy oboznámené na pripravovanom seminári.    
Prezentácia predbežných výsledkov odbornej verejnosti sa realizuje priebežne prostredníctvom prednášok na rozličných seminároch a konferenciách.
Záver:  Úloha sa plní priebežne.

Úloha č. 2.
Posilniť prevenciu expozície hluku v životnom prostredí prostredníctvom mapovania environmentálneho hluku

Plnenie:
Prevencia a znižovanie nežiaducich účinkov spôsobených vystavením hluku z rozličných zdrojov je cieľom Smernice Európskeho parlamentu a Rady 2002/49/EC týkajúcej sa posudzovania a riadenia environmentálneho hluku, ktorá bola do právneho systému Slovenskej republiky transponovaná zákonom č. 2/2005 Z. z. o posudzovaní a kontrole hluku vo vonkajšom prostredí. 
V zmysle uvedenej legislatívy sa úloha realizuje priebežne prostredníctvom schválených metodík. Pozostáva predovšetkým zo zberu geografických a demografických údajov, údajov o doprave, meraní a výpočtov hlukovej záťaže z cestnej, železničnej a leteckej dopravy, ako aj z priemyselných zdrojov.
V roku 2007 bola dokončená prvá etapa vypracovania strategických hlukových máp  zahŕňajúca územie aglomerácie Bratislavy a okolie väčších pozemných komunikácií s prejazdom viac ako 6 000 000 vozidiel za rok.
Košický samosprávny kraj určil na základe stanoviska Úradu verejného zdravotníctva SR všeobecne záväzným nariadením hranice aglomerácie mesta Košice, pre ktorú by mala byť v zmysle legislatívy strategická hluková mapa vypracovaná v termíne do 30. júna 2012.
Na základe praktických skúseností z prvej etapy realizácie úloh vyplývajúcich z uvedenej smernice pripravil Úrad verejného zdravotníctva SR v spolupráci s Ministerstvom zdravotníctva SR novelu zákona č. 2/2005 Z. z. za účelom úpravy a aktualizácie vybraných ustanovení, ktorý o. i. rieši aj problematiku financovania strategických hlukových máp a akčných plánov. Uvedený návrh zákona bol v januári 2009 schválený na rokovaní vlády SR a následne prerokovaný v NR SR s termínom účinnosti od 1. 8. 2009.
V nadväznosti na vypracované strategické hlukové mapy zabezpečili zodpovedné subjekty vypracovanie akčných plánov ochrany pred hlukom pre územia v okolí väčších diaľnic, rýchlostných ciest a ciest I. triedy. Informácie o týchto akčných plánoch boli v zmysle požiadavky vyplývajúcej z uvedenej smernice odoslané Európskej komisii prostredníctvom stáleho zastúpenia SR pri EÚ. Problematickou však aj naďalej zostáva otázka financovania akčného plánu aglomerácie Bratislavy. Okrem uvedeného prebehla tiež príprava informácie pre EK o novelizácii právnych predpisov implementujúcich problematiku smernice 2002/49/EC v Slovenskej republike. 
Informácie zo strategických hlukových máp a akčných plánov sú verejnosti prístupné prostredníctvom internetovej stránky http://www.hlukovamapa.sk.
Záver:  Úloha sa plní priebežne

Úloha č. 3.
Realizovať opatrenia na predchádzanie ochoreniam, ktoré súvisia s užívaním pitnej vody a s využívaním prírodných vôd na kúpanie

Plnenie:
Realizácia opatrení na predchádzanie ochoreniam, ktoré súvisia s užívaním pitnej vody a s využívaním prírodných vôd na kúpanie vyplýva orgánom verejného zdravotníctva zo zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov. Charakter opatrení závisí od závažnosti nedostatkov v kvalite pitných vôd a vôd na kúpanie, zistených nedostatkov pri prevádzkovaní verejných vodovodov a kúpalísk a predpokladaného rizika ohrozenia zdravia obyvateľstva. Účinnosť vykonaných opatrení sa kontroluje. Úlohu vykonávajú všetky RÚVZ v regióne svojej pôsobnosti v rámci monitoringu a výkonu štátneho zdravotného dozoru trvale a priebežne. 
V prípade nevyhovujúcej kvality pitnej vody majú opatrenia charakter obmedzenia až zákazu používať vodu, ktorá nespĺňa limity ukazovateľov kvality pitnej vody a nariadenia náhradného zásobovania s následným informovaním dotknutého obyvateľstva. Dňa 8.2.2010 bola rozhodnutím RÚVZ v Rožňave zrušená výnimka pre používanie pitnej vode v Rožňavskom skupinovom vodovode v ukazovateli antimón. Výnimka bola v platnosti od roku 2008 a vodou z verejného zásobovania bolo zásobovaných do 19 tisíc ľudí. Táto výnimka bola jednou platnou výnimkou pre pitnú vodu vo veľkých zásobovaných oblastiach (nad 5000 obyvateľov).
Dôraz na prevenciu ochorení súvisiacich s vodou kladie v rámci stanovených národných cieľov aj materiál Protokol o vode a zdraví k Dohovoru o ochrane a využívaní hraničných vodných tokov a medzinárodných jazier z roku 1992 – Národné ciele SR. Dňa 15.12.2009 predložil ÚVZ SR informačný materiál o plnení národných cieľov po medzirezortnom pripomienkovom konaní do kancelárie ministra zdravotníctva, ktorý zabezpečil jeho predloženie na rokovanie vlády SR dňa 13.1.2010. Materiál bol pripravený v spolupráci s MŽP SR a v tomto termíne vzatý aj na vedomie.
V plnení národných cieľov je potrebné pokračovať, o čom svedčí aj dotazník WHO o plnení národných cieľov protokolu (pilotná správa), ktorú je potrebné spracovať za Slovenskú republiku do konca marca 2010. K reportovaniu údajov a k príručke pre stanovenie národných cieľov a indikátorov sa pracovníčka ÚVZ SR - OHŽP zúčastnila v dňoch 16.2. – 18.2.2010 pracovného stretnutia v Ženeve vo Švajčiarsku.
Záver:  Úloha sa plní priebežne

Úloha č. 4.
Monitorovanie kvality pitných vôd u spotrebiteľa a kvality vôd na kúpanie

Plnenie:
Monitoring pitných vôd a vôd na kúpanie vykonávajú všetky RÚVZ na Slovensku v rámci špecializovaných úloh verejného zdravotníctva, v zmysle zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov. Monitoring vykonávajú pracovníci odborov hygieny životného prostredia a zdravia v súlade s národnými legislatívnymi predpismi (NV SR č.354/2006 Z. z., ktorým sa ustanovujú požiadavky na vodu určenú na ľudskú spotrebu a kontrolu kvality vody určenej na ľudskú spotrebu; NV SR č. 87/2008 Z. z. o požiadavkách na prírodné kúpaliská; Vyhláška MZ SR č. 72/2008 Z. z. o podrobnostiach o požiadavkách na kvalitu vody kúpalísk, vody na kúpanie a jej kontrolu a na kúpaliská) a s požiadavkami, stanovenými pre vyhodnotenie údajov o pitnej vode a o vode na kúpanie Európskou komisiou. Monitoring prebieha priebežne a trvale.
Plán odberu pitných vôd je zostavený tak, aby bola odberom a následným laboratórnym vyšetrením overená kvalita vody na každom spotrebisku verejných vodovodov. Do prevádzky sa spúšťa nový Informačný systém o kvalite vody určenej na ľudskú spotrebu, ktorý bol financovaný z prostriedkov Európskej únie a je v súlade s požiadavkami súčasnej legislatívy SR a EÚ. Systém umožní spracovanie údajov a výstupov pre potreby SR a reportingu voči EK a sprístupnenie informácií o kvalite pitnej vody pre verejnosť. Pre jednotný postup pri vkladaní údajov budú všetkým RÚVZ zaslané po naplnení IS relevantnými zoznamami vodovodov, zásobovaných oblastí a spotrebísk pokyny. 
V súvislosti s novelou NV SR č.354/2006 Z. z. pre pitnú vodu, ktorá má byť do vlády predložená v októbri 2010 prebieha v súčasnosti sumarizácia pripomienok a bola menovaná pracovná skupina odborníkov pre vypracovanie návrhu. 
NRC pre hygienickú problematiku pitnej vody v Košiciach pripravuje návrh nových pokynov pre monitoring pitnej vody, ktorý bude zohľadňovať územné členenie podľa zásobovaných oblastí. 
V súvislosti s každoročným monitoringom a reportingom kvality vôd na kúpanie do EÚ sa pracovníčky ÚVZ SR - OHŽP dňa 12.2.2010 zúčastnili pracovného stretnutia na MŽP. Pre kúpaciu sezónu 2010  sa predpokladá do zoznamu vôd VVK (kúpaliská vyhlásené KÚŽP v zmysle vodného zákona), sledovaných pre EK v súlade so Smernicou Európskeho parlamentu a Rady 2006/7/ES o riadení kvality vody určenej na kúpanie, ktorou sa zrušuje smernica 76/160/EHS, zaradiť 36 prírodných lokalít. Návrh bude pred začiatkom kúpacej sezóny predložený na pripomienkovanie verejnosti a následne zaslaný aj EK.
V súvislosti s implementáciou článku 6 smernice Európskeho parlamentu a Rady
č. 2006/7/ES o riadení vody určenej na kúpanie, ktorou sa zrušuje smernica 76/160/EHS sú členské štáty EÚ povinné zabezpečiť vytvorenie profilov vôd určených na kúpanie. Túto povinnosť musia štáty splniť v súlade s prílohou III smernice do 24. marca 2011.  Gestorom vytvorenia profilov je ÚVZ SR, pričom časť relevantných údajov pre vytvorenie profilov sa nachádza v rezorte životného prostredia. Preto bolo MŽP SR požiadané o nomináciu členov do Pracovnej skupiny pre vytvorenie profilov vôd na kúpanie a pripravuje sa metodika postupu ich vypracovania. Pred zahájením sezóny sa predpokladá vytvorenie pilotného profilu pre lokalitu Zlaté Piesky.
Záver:  Úloha sa plní priebežne

Úloha č. 5.
Zaviesť informačný systém založený na indikátoroch životného prostredia a zdravia pre potreby monitorovania vývoja a stavu environmentálneho zdravia

Plnenie:
V roku 2010 pokračuje výber vhodných indikátorov  a relevantný zber údajov na regionálnej úrovni. Vo februári 2010 sa konalo pracovné stretnutie Vyšegrádskej štvorky, kde zástupcovia jednotlivých krajín prezentovali dostupnosť indikátorov v zmysle regionálnych prioritných cieľov CEHAPE na národnej a regionálnej úrovni. Navrhli sa odporúčania, ktoré by sa mali v jednotlivých krajinách aplikovať na posilnenie implementácie indikátorov vo svojej krajine.
Záver: Úloha sa priebežne plní. 

Úloha č. 6.
Vydávanie odborných publikácií SZO z rôznych oblastí environmentálneho zdravia
Plnenie:
	V poslednom štvťroku 2009 bola vydaná tlačená verzia slovenských factsheets na podporu implementácie RPGs CEHAPE.  Tlačená podoba bude distribuovaná všetkým relevantným partnerom zapojeným do procesu NEHAP/CEHAPE v priebehu roka 2010.
Záver: Úloha sa priebežne plní. 

L) LABORATÓRNE ZLOŽKY OBJEKTIVIZÁCIE FAKTOROV ŽIVOTNÝCH PODMIENOK

Úloha č. 1.
Zabezpečovať rozvoj laboratórnych zložiek úradov verejného zdravotníctva.

Plnenie:
Laboratórne odbory na objektivizáciu faktorov životných podmienok sú zriadené na 10 úradoch verejného zdravotníctva. Všetky sú akreditované SNAS-ILAC podľa STN EN ISO/ IEC 17 025:2005 a úspešne prešli procesom reakreditácie alebo dohľadu  nad dodržiavaním podmienok akreditácie. Laboratóriá ÚVZ SR sú reakreditované s platnosťou do roku 2013 a  počet akreditovaných skúšok v oblasti laboratórneho skúšania, fyzikálneho merania, interpretácie výsledkov je 160 laboratórnych skúšok a meraní a 17 postupov odberov vzoriek. Tento počet skúšok znamená, že chemické, fyzikálne a biologické laboratóriá sú schopné objektivizovať spoľahlivými, presnými a  overenými  metódami 357 ukazovateľov hygienickej nezávadnosti ovzdušia, vôd, potravín, kozmetiky, predmetov bežného používania a fyzikálnych faktorov prostredia. Na každom z ostatných 9 vybraných RÚVZ je priemerne akreditovaných 80 laboratórnych skúšok, ktorými sa analyzuje  priemerne 140 ukazovateľov kvality životných podmienok obyvateľstva. Laboratóriá pripravujú na akreditáciu ďalšie novozavedené analytické metódy. Laboratóriá riešia projekty a programy verejného zdravotníctva. Jednou z týchto úloh je úradná kontrola obsahu rezíduí pesticídov v detskej a dojčenskej výžive podľa smerníc EÚ 2006/125/EC a 2006/141/EC prijatých v rámci dohovoru s krajinami EU o kontrole obsahu rezíduí pesticídov v dojčenskej a detskej výžive. Ročne sa vyšetrí cca 80 vzoriek potravín. V súčasnosti je zavedených 113 druhov pesticídov a zavádzajú sa analýzy ďalších druhov, ktorých sledovanie sa vyžaduje v rámci sledovania zdravotnej bezpečnosti detskej a dojčenskej výživy. Na analýzy sa používa plynová chromatografia s využitím detektorov ECD a  PFPD, GC/MS/MS s tripletquadrupolom a GC/MS/MS s iónovou pascou a LC/MS/MS. Rozvoj laboratórií sa zabezpečuje aj odborným rastom pracovníkov. Pracovníci chemických, fyzikálnych, biologických a mikrobiologických laboratórií sa zúčastňujú na odborných seminároch a konferenciách, kde prezentujú výsledky  laboratórií  verejného zdravotníctva. Vzdelávajú sa formou kurzov, školení a konzultácií najmä prostredníctvom Slovenskej zdravotníckej univerzity a ÚVZ SR. 
Záver: Plní sa priebežne

Úloha č. 2.
Zabezpečovať činnosť národných referenčných centier (NRC) vo verejnom zdravotníctve

Plnenie:
V oblasti objektivizácie faktorov životných podmienok je  vo verejnom zdravotníctve zriadených 14 NRC. Na báze RÚVZ v Poprade bolo zriadené NRC pre hluk a vibrácie.Všetky NRC pracujú na vysokej odbornej a technickej úrovni, sú akreditované v zmysle STN EN ISO/IEC 17 025. Centrá zabezpečujú chemické, biologické a fyzikálne analýzy faktorov prostredia s vplyvom na zdravie, pre výkon štátneho zdravotného a štátneho potravinového dozoru, pre riešenie programov a projektov verejného zdravotníctva, spolupracujú s medzinárodnými vedeckými a odbornými inštitúciami a plnia úlohy vyplývajúce zo záväzkov EÚ. NRC sú zároveň metodickými centrami pre jednotlivé odborné oblasti vo verejnom zdravotníctve.
NRC pre mikrobiológiu životného prostredia je zapojené do činnosti EÚ siete národných referenčných laboratórií členských štátov EÚ v úradnej kontrole potravín podľa čl. 33 ods. 1 nariadenia Európskeho Parlamentu a Rady č. 882/2004 o úradných kontrolách pre oblasť : 
•	Listeria monocytogenes (sídlo komunitného NRC Agence Francaise De Sécurité Sanitaire des Aliments, Maisons-Alfort, FR)
•	Koagulázapozitívne stafylokoky  (sídlo komunitného NRC Agence Francaise De Sécurité Sanitaire des Aliments, Maisons-Alfort, FR)
•	Escherichia coli vrátane VTEC (sídlo komunitného NRC Instituto Superiore di Sanita, Roma, IT)
NRC sa zúčastňuje na medzinárodných štúdii: Sérotypizácia Listeria  monocytogenes a PCR typizácia
V  rámci štúdie sa určujú sérotypy Listeria monocytogenes sklíčkovou aglutináciou a zároveň navrhnujú a odskúšavajú nové priméry pre metódu polymerázovej reťazovej reakcie vhodných na PCR serotypizáciu Listeria monocytogenes. 
Vedúca NRC pre mikrobiológiu životného prostredia je členkou pracovnej skupiny pre biologické riziká za SR v EK SV PS pre oblasť mikrobiológie potravín. Zúčastňuje sa prípravy legislatívy v oblasti mikrobiologických kritérií na potraviny a pripomienkovania materiálov týkajúcich sa biologickej bezpečnosti potravín (materiály Codex Alimentarius). 
Vedúca NRC pre hydrobiológiu je národným reprezentantom medzinárodnej siete na sledovanie a výskum cyanobaktérií CYANONET. V rámci tejto činnosti sa vykonáva prieskum výskytu sinicových (cyanobaktériových) vodných kvetov na rekreačných a vodárenských nádržiach na území Slovenska. Vykonávajú sa komplexné biologické, ekotoxikologické a chemické analýzy cyanobaktériovej biomasy, ktorá môže byť nebezpečná produkciou toxínov a alergénov a ohrozovať zdravie rekreantov na prírodných kúpaliskách a najmä obyvateľstvo zásobované pitnou vodou upravovanou z povrchových zdrojov (vodárenských nádrží) ohrozených premnoženými cyanobaktériami. Laboratórium v ÚVZ SR je jediným laboratóriom na Slovensku, ktoré vykonáva takúto komplexnú diagnostiku cyanobakérií akreditovanými metódami. Sledovanie výskytu týchto organizmov a prognózy ich rozvoja sú jednou zo základných požiadaviek Smernice Európskeho parlamentu a Rady 2006/7/ES o riadení kvality vody určenej na kúpanie pri vytváraní profilu každej prírodnej rekreačnej lokality vyhlásenej za kúpaciu oblasť.
Vedúci NRC pre neionizujúce žiarenie zastupuje Slovenskú republiku v pracovnej skupine pre limitné hodnoty vystavenia širokej verejnosti elektromagnetickým poliam pre Odporúčanie Rady 1999/519/ES.
NRC pre legionely v životnom prostredí je zaradené do siete 33 krajín EU/EFTA a kandidátskych krajín projektu EWGLI  (European Working Group for Legionella Infections) na externé sledovanie kvality analýz legionel vo vodách v medzinárodnej EQA (Environmental Quality Analyses) schéme. NRC je jediným laboratóriom na Slovensku, ktoré akreditovanými metódami dokáže izolovať a sérologicky identifikovať legionely v životnom prostredí. V súčasnosti rieši úlohu Legionely a améby v zdravotníckych zariadeniach, nebytových budovách a oddychových zónach, v rámci ktorej kontroluje zamorenosť budov zdravotníckych zariadení legionelami. 
NRC pre genotoxikológiu sleduje od februára peľovú situáciu v Bratislave a pravidelne v týždenných intervaloch  informuje o stave kontaminácie ovzdušia peľom jednotlivých sezónne kvitnúcich druhov rastlín na webovej stránke www.uvzsr.sk a  www.zdravie.sk a do tlačových agentúr SR a tiež podáva hlásenie koordinačnému centru v RÚVZ Banská Bystrica, ktoré reportuje správu o stave peľovej situácie na Slovensku do európskej peľovej databázy vo Viedni.
NRC pre expozičné testy xenobiotík sleduje expozíciu zamestnancov rôznym chemickým faktorom v pracovnom prostredí sledovaním týchto faktorov a ich metabolitov v biologickom materiáli akreditovanými metódami. Spolupracuje s klinickými pracoviskami pri otravách ťažkými kovmi a vykonáva odhad expozície operátorov, zamestnancov a rezidentov prípravkom na ochranu rastlín.
NRC pre ekotoxikológiu je jediným laboratóriom na Slovensku, ktoré akreditovanými metódami rieši problémy toxicity pitnej vody a vôd na kúpanie. V súvislosti s ochranou zdravia obyvateľov pri kúpaní zabezpečuje vo vybraných lokalitách pre všetky RÚVZ v SR stanovenie akútnej toxicity vzoriek povrchovej vody, vody z prírodných kúpalísk, surovej vody, pitnej vody, vodného kvetu, resp. zahusteného planktónu. 
ÚVZ SR pripravuje Dni národných referenčných centier vo verejnom zdravotníctve, ktoré sa budú konať 18.a 19.3.2010. 
Záver: Úloha sa plní priebežne

Úloha č. 30
Rozhodujúcim zámerom vlády bude rozvoj informatizácie systému zdravotníctva na všetkých úrovniach. Vláda zabezpečí legislatívne a inštitucionálne podmienky na realizáciu informačných a komunikačných systémov, ktoré zásadným spôsobom napomôžu zlepšovať kvalitu, nákladovú efektivitu a časovú dostupnosť služieb.  V tejto oblasti bude vláda podporovať projekt informatizácie zdravotníctva a postupne realizovať ciele národnej eHealth stratégie.

Charakteristika
Oblasť informatiky je dôležitým podporným faktorom na vytvorenie technických a procesných podmienok na poskytovanie modernej zdravotnej starostlivosti. 

Ciele 
Dlhodobo budovať, prevádzkovať a rozvíjať IT prostredie rezortu zdravotníctva, podporujúce poskytovanie zdravotnej starostlivosti na vyššej kvalitatívnej úrovni. 

1.	Aktualizovať  dokumenty:
a.	Koncepciu rozvoja informačnej sústavy zdravotníctva. 
b.	Koncepciu informatizácie zdravotníctva (Slovak eHealth National Strategy).
Termín:  priebežne 2006 až 2010

Plnenie:
Zabezpečovanie uvedenej úlohy začalo ihneď po schválení Rozpracovania PVV SR prípravou aktualizácie a spracovaním návrhov zásadných koncepčných dokumentov
Vyššie uvedené dokumenty nadväzujú na východiskové dokumenty predošlej vlády SR pre oblasť informatizácie zdravotníctva, schválené uznesením gremiálnej porady ministra zdravotníctva  č. 66/GP zo dňa 6. februára 2006: 
•	Koncepciu rozvoja informačnej sústavy zdravotníctva, 
•	Koncepciu informatizácie zdravotníctva SR (Slovak eHealth National Strategy).
V nadväznosti na výsledky rokovaní týkajúcich sa finančného zabezpečenia rozvoja informatizácie v rezorte zdravotníctva z prostriedkov ŠR a štrukturálnych zahraničných fondov EÚ na splnenie vyššie uvedenej úlohy bol vypracovaný a uznesením č. 218/GP zo dňa 4.7.2007 schválený materiál „Koncepcia informatizácie zdravotníctva na roky 2007 až 2010“. Materiál je aktualizáciou uvedených v bode 1. písm. a) a b) a obsahuje návrh hlavných zámerov a nových úloh informatizácie zdravotníctva SR na obdobie počnúc rokom 2007, ktoré spolu súvisia a vzájomne na seba nadväzujú. 
V zmysle bodu B. b) uvedeného uznesenia Odbor informatiky (OI) navrhol                   a predložil Sekcii financovania (SF) variantné riešenia potreby finančných zdrojov na realizáciu schválenej koncepcie na rok 2007. Následne po oznámení možnosti financovania realizácie koncepcie zo strany SF riaditeľ OI predložil na rokovanie gremiálnej porady Akčný plán informatizácie zdravotníctva.
Materiál „Koncepcia informatizácie zdravotníctva na roky 2007 až 2010“ bol podľa     § 3 ods. 2 písm. a) zákona č. 275//2006 Z.z. o informačných systémoch verejnej správy a o zmene a doplnení niektorých zákonov predložený Ministerstvu financií SR (MF SR) na schválenie.
Informácie o priebehu a výsledkoch realizácie Koncepcie boli spracované v „Správe o stave informatizácie v rezorte zdravotníctva“ a materiál predložený na rokovanie vlády SR. 
V nadväznosti na uznesenie vlády SR č. 191 z  26.3.2008 prijaté k „Správe o stave informatizácie v rezorte zdravotníctva“ pripravil OI  dokument „Strategické ciele eHealth – kľúčový nástroj informatizácie verejnej správy v oblasti zdravotníctva na Slovensku“ (Strategické ciele eHealth v SR), ktorý definuje v súlade z rozpracovaným PVV SR na podmienky rezortu zdravotníctva, ciele národnej eHealth stratégie.
Predmetný dokument v súlade s vládou SR schválenými dokumentmi „Strategické ciele informatizácie verejnej správy“ a  „Národná koncepcia informatizácie verejnej správy“ spresňuje zameranie informatizácie zdravotníctva a jej postavenie v rámci budovania               eGovernmentu v SR. Materiál obsahuje aktualizované všetky podúlohy, uvedené v úlohe č. 30 PVV SR. Súčasťou materiálu je tiež návrh zabezpečenia zdrojov financovania realizácie strategických cieľov eHealth. Dokument prešiel vnútrorezortným pripomienkovým konaním a v súlade s uznesením gremiálnej porady č.190/GP zo dňa 5.6.2008 bol predložený na medzirezortné pripomienkové konanie (MPK), ktoré prebiehalo do 18.6.2008. Po skončení MPK bol finálny materiál v stanovenom termíne do 30.6.2008 predložený na rokovanie vlády SR a následne schválený uznesením vlády SR č. 497 zo dňa 16.7.2008.
Citovaným uznesením vlády SR boli schválené nasledujúce Strategické ciele eHealth v SR: 
C1:  Vytvorenie legislatívneho a normatívneho rámca eHealth, 
C2:   Vytvorenie bezpečnej infraštruktúry pre realizáciu vízie a poslania eHealth, 
C3:  Informatizácia procesov a služieb v systéme zdravotníctva z verejných zdrojov,
C4:  Podpora nových procesov a foriem zdravotnej starostlivosti a zdravotníckych služieb.
OI na základe bodu B.5 uznesenia vlády SR č. 331/2008 k návrhu Národnej koncepcie informatizácie verejnej správy (NKIVS) v súlade s princípmi uvedenými v NKIVS  a podľa záväzného metodického pokynu č. MF/020272/2008-133 spracoval v stanovenej forme, určenom rozsahu a obsahu materiál „Návrh Koncepcie rozvoja ISVS“ (KRIS) za rezort zdravotníctva. Tento materiál po vnútrorezortnom pripomienkovom konaní (VPK) a schválení v gremiálnej porade ministra zdravotníctva SR bol v stanovenom termíne do 30.9.2008 predložený MF SR na schválenie.
Predložený „Návrh Koncepcie rozvoja ISVS“ za rezort zdravotníctva bol podmienkou pre stanovenie priorít realizácie NKIVS, jej finančné zabezpečenie a prideľovanie finančných prostriedkov na riešenie príslušných projektov.
Návrh Koncepcie obsahoval informácie o plánovaných integrovaných informačných systémoch 
-	Národný zdravotnícky informačný systém (NZIS),
-	Národný zdravotnícky portál(NZP),
ktoré budú obsahovať a zastrešovať všetky ostatné informačné systémy a podsystémy v zdravotníctve podľa dokumentu „Strategické ciele eHealth“.
Následne prebehlo spresnenie obsahu a formy vyplneného dotazníka KRIS podľa pokynov zainteresovaných pracovníkov MF SR, v súlade so strategickými cieľmi informatizácie verejnej správy v oblasti zdravotníctva na Slovensku. Na základe posúdenia upraveného Návrhu Koncepcie rozvoja ISVS za rezort zdravotníctva a jeho súladu                   s metodickým pokynom Protokolom o vyhodnotení návrhu Koncepcie zo dňa 13.3.2009     MF SR schválilo Koncepciu rozvoja informačných systémov Ministerstva zdravotníctva SR.
V nadväznosti na vyššie uvedené dokumenty OI ukončil práce na finalizácii základného východiskového dokumentu „Katalóg potrieb a služieb eHealth“ pre spracovanie štúdií realizovateľnosti strategických zámerov eHealth, ktorých spracovanie pripravilo MF SR v spolupráci s MZ SR. Vypracovaný materiál sa precizoval v Komisii eHealth formou pripomienkových konaní, za účasti všetkých členov, zástupcov zainteresovaných inštitúcií. Finálny materiál bol v priebehu januára 2009 predložený na VPK a následne prerokovaný a chválený uznesením č. 30/GP zo dňa 10.2.2009 na GP. 
MZ SR v roku 2009 predložilo žiadosť o nenávratný finančný príspevok (NeFP)          v rámci Operačného programu Informatizácia spoločnosti (ďalej „OPIS“), prioritnej osi 1 Elektronizácia verejnej správy a rozvoj elektronických služieb na národný projekt: Elektronické služby zdravotníctva. 
V súlade s harmonogramom sa začala riešiť 1. etapa eHealth v rámci OPIS (elektronické objednávanie pacientov, ePreskripcia a eMedikácia, elektronická zdravotná knižka).
•	eZKO - Elektronická zdravotná knižka občana (EZKO)
Zmyslom EZKO je poskytnúť občanovi a jeho ošetrujúcim zdravotníckym pracovníkom súhrn zdravotných informácií, relevantných v procese diagnostiky, liečebnopreventívnej starostlivosti a rehabilitácie s cieľom poskytnúť mu zdravotnú starostlivosť v čo najvyššej možnej kvalite a bezpečnosti, pri vysokej dostupnosti a minimalizácii zaťaženia prijímateľa zdravotnej starostlivosti (ZS). Tieto informácie posunú občana z polohy pasívneho prijímateľa zdravotnej starostlivosti do pozície informovaného pacienta, ktorý sa stane partnerom pre svojho ošetrujúceho lekára.
EZKO bude sekundárnou zdravotnou dokumentáciou – t.j. elektronickou formou výpisu zo zdravotnej dokumentácie (§ 24 zákona č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov). Nebude nahrádzať zdravotnú dokumentáciu vedenú príslušnými PZS (primárnu zdravotnú dokumentáciu) v zmysle platnej legislatívy. EZKO zabezpečí kontrolovaný a diferencovaný prístup k súhrnu podstatných, zdravotne relevantných informácií čerpaných zo zdravotnej dokumentácie vedenej u jednotlivých PZS.
Zámerom projektu je pripraviť a v postupných krokoch zaviesť do užívania EZKO ako zdroj zdravotných informácií pre občana a jeho  ošetrujúceho lekára, ktoré sú relevantné v procese diagnostiky, stanovenia terapeutického plánu,  terapie a rehabilitácie. Zavedenie EZKO do praxe poskytne verejnosti informačný nástroj, ktorý umožní zefektívniť a zvýšiť úroveň kvality poskytovanej zdravotnej starostlivosti.
Ciele projektu:    
•	Navrhnúť štruktúru, obsah a rozsah zdravotných údajov zaznamenávaných v EZKO.
•	Navrhnúť spôsob poskytnutia súhlasu a určiť úrovne prístupu pre jednotlivých užívateľov EZKO.
•	Získať podporu a spoluprácu medicínskej verejnosti – predovšetkým lekárov primárnej zdravotnej starostlivosti, hlavných odborníkov MZ SR,  odborných spoločností a stavovských združení  pre myšlienku zavedenia EZKO. 
Vlastníkom EZKO bude občan, ktorý bude aj určovať kedy, komu a v akom rozsahu bude jeho súhrnná zdravotná dokumentácia jednotlivým poskytovateľom zdravotnej starostlivosti (PZS) prístupná, cez tzv. manažment súhlasu (consent management).
Informácie z EZKO budú ukladané u Národného operátora eHealth (NOeH). Informácie budú ukladané v takej forme, aby bez súhlasu občana boli nepoužiteľné (anonymizované, šifrované) a to aj pri priamom náhodnom získaní záznamov inou osobou.
•	ePreskripcia, eMedikácia
high level plán projektu, resp. projektové etapy a ich trvanie
(od 8/2009 do 5/2010)
Etapa 1
-	Informovanie sa o liekovej interakcii
-	Informovanie sa o dostupnosti lieku, doplatkoch a alternatívach
Etapa 2
-	Informovanie sa o mieste výskytu a možnosti dodávky lieku
-	Informovanie sa o medikačnej histórii pacienta
-	Zápis medikačného záznamu lekárňou
Etapa 3
-	Zápis medikačného záznamu lekárom
-	Informovanie o elektronickom recepte
-	Vydanie elektronického receptu - jednorazové
-	Vydanie lieku na základe receptu
-	Zneplatnenie receptu
-	Obnovenie receptu
Etapa 4
-	Poskytnutie informácií z expertného lekárskeho systému pre podporu rozhodovania      v preskripčnom procese
-	Vydanie elektronického receptu - dlhodobé časové obdobie
•	eAlokácia
high level plán projektu, resp. projektové etapy a ich trvanie (v príprave)
Etapa 1
-	Poskytnutie zoznamu poskytovateľov zdravotnej starostlivosti
-	Informovanie sa o absolvovaných očkovaniach
-	Zápis vykonania očkovania
-	Generovanie pripomienky naplánovanej zdravotnej činnosti 
-	Generovanie upozornenia na spustenie procesu zdravotného výkonu
-	Zápis naplánovania termínov a vyšetrení pacientov
Etapa 2
-	Podanie žiadanky na objednanie sa k lekárovi primárnej ZS
-	Zmena objednania sa (presun/zrušenie)
-	Vydanie rozhodnutia o prijatej žiadanke
-	Podanie žiadanky na objednanie sa k špecialistovi / špeciálne vyšetrenie
-	Vydanie žiadanky na objednanie sa k špecialistovi / špeciálne vyšetrenie
-	Generovanie termínov na očkovanie vzhľadom na povinný očkovací plán
Etapa 3
-	Vydanie odporúčania na prijatie do sekundárnej ústavnej zdravotnej starostlivosti
-	Podanie žiadanky o zdravotný výkon v rámci terciárnej zdravotnej starostlivosti
-	Vydanie žiadanky o zdravotný výkon v rámci terciárnej zdravotnej starostlivosti
-	Informovanie sa o poradí v čakacej listine
-	Zmena čakacej listiny
-	Poskytnutie zoznamu laboratórií pre výber
-	Podanie žiadanky na laboratórne vyšetrenie
-	Manažment identity vzorky pri odbere
-	Manažment identity vzorky pri vyšetrení
-	Informovanie PZS o výsledkoch analýzy
Etapa 4
-	Podanie sprievodnej zdravotnej dokumentácie
-	Podanie spätnej zdravotnej informácie

Aktuálny stav Programu eHealth a termíny ukončenia, schválenia, resp. realizácie
-	Dňa 16.7.2008 vláda SR schválila dokument Strategické ciele eHealth – kľúčový nástroj informatizácie verejnej správy v oblasti zdravotníctva.
-	Dňa 4.2.2009 komisia eHealth a MZ SR schválilo materiál Katalóg potrieb a služieb eHealth v5.
-	Dňa 28.2.2009 bola vypracovaná firmou ADL a následne schválená Štúdia uskutočniteľnosti prioritná os č.1, eSO eHealth služby občanom.
-	Dňa 31.3.2009 bola vypracovaná firmou KPMG a následne schválená Štúdia uskutočniteľnosti projektov eHealth Míľnik 2, vysokoúrovňová procesná analýza.
-	Dňa 31.8.2009 bola vypracovaná a schválená ÚV žiadosť o nenávratný finančný príspevok pre I. vlnu eHealth.
Súčasné aktivity:
-	Vypracovanie Štúdia uskutočniteľnosti – Architektonický rámec a programový management (technická štúdia uskutočniteľnosti).
-	 Príprava 2. vlny projektov eHealth a príprava podkladov na projekty 2. vlny eHealth.
-	NCZI s podporou technickej asistencie (TA) firmy IBM zadefinovala hlavné funkcie Programovej kancelárie, zadefinovala jej procesné fungovanie, čím vytvorila predpoklady na zahájenie činnosti tejto Programovej kancelárie. Spustenie činnosti Programovej kancelárie sa plánuje od 1.1.2010. Poslaním Programovej kancelárie je zabezpečenie riadenia programu implementácie eHealth a realizuje konsolidačné projekty pre zlepšenie aktuálnych procesov. 
V rámci Programu eHealth priebežne zrealizovalo nasledujúce kľúčové operatívne/analytické úlohy, ktoré sú východiskom pre realizáciu celého programu:
-	Vypracovanie Štúdie realizovateľnosti implementačných projektov Programu eHealth.
-	Spracovanie vysokoúrovňovej procesnej analýzy a vypracovanie procesného modelu. 
-	Vytvorenie architektonického rámca vrátane dátovej infraštruktúry a stanovenie krátkodobých   priorít Programu. 
-	Definovanie kompetencií, agend a príslušných procesov vybraných subjektov rezortu Ministerstva zdravotníctva SR vo vzťahu k eHealth.
-	Realizácia projektu prípravy legislatívnych zmien pre implementáciu Programu eHealth
-	Projekt Zabezpečenie plnenia požiadaviek zákona č. 428/2002 Z. z. o ochrane osobných údajov v znení neskorších predpisov v rámci Programu implementácie eHealth.
-	Vytvorenie pilotnej infraštruktúry pre eHealth.
Na rozšírenie odbornej pôsobnosti a skvalitnenie činnosti bol uznesením č. 23/GP zo dňa 27.1.2009 novelizovaný štatút a zloženie Rady ministra zdravotníctva SR pre zdravotnícku informatiku a štatistiku.
Záver: Úloha sa priebežne plní.

2.	Pripraviť návrhy legislatívnych predpokladov na úspešnú realizáciu zdravotníckej reformy v oblasti informatiky a návrhy legislatívnych opatrení a návrhov znenia ustanovení do  príslušných zákonov a iných, súvisiacich všeobecne záväzných právnych prepisov. 
Termín: priebežne 2006 až 2010
Termín: priebežne s horizontom do 30.6.2010
Zodpovednosť: odbor informatiky, sekcia legislatívno-právna
Plnenie:
C1: Vytvorenie legislatívneho a normatívneho rámca eHealth
Dôležitým predpokladom  dosiahnutia strategických cieľov eHealth je realizácia potrebných legislatívnych opatrení na úrovni zákonnej a podzákonnej, pretože eHealth sa priamo či nepriamo dotkne viacerých zákonov v pôsobnosti i mimo pôsobnosti MZ SR a iných legislatívnych noriem. 
Úloha sa rieši a zabezpečuje v nadväznosti na výsledky realizácie projektov koncom roka 2006. Jej plnenie pokračuje aj v ďalšom období, v nadväznosti na výsledky riešení plánovaných nových projektov pre oblasť eHealth.
Návrhy legislatívnych predpokladov na úspešnú realizáciu zdravotníckej reformy         v oblasti informatiky a návrhy legislatívnych opatrení a návrhov znenia MZ SR zapracovalo do nasledujúcich noviel legislatívnych predpisov:
-	Zákon č. 576/2004 Z.z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov, (vládny návrh novely zákona č. 576/2004 Z. z. schválila Národná rada Slovenskej republiky 6. decembra 2007),
-	Zákon č. 578/2004 Z.z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov, s cieľom vytvoriť potrebné legislatívne podmienky pre ďalší rozvoj informatizácie zdravotníctva.
Novely zákonov nadobudli účinnosť dňom 1.1.2008 - úloha bola splnená.
Od 3. júna 2009 prebieha analýza súčasného stavu legislatívy a analýza požiadaviek na legislatívu vyplývajúcich z jednotlivých projektov pre realizáciu projektu eHealth. Na základe tejto analýzy budú špecifikované presné úpravy všeobecne záväzných právnych predpisov platných v Slovenskej republike, ktoré je potrebné vykonať pre implementáciu programu eHealth. Dňa 3.8.2009 boli riadiacemu výboru odovzdané materiály fázy 01.
Dňa 11. decembra 2009 boli odovzdané výstupy z 3 fázy Projektu prípravy legislatívnych zmien pre implementáciu Programu eHealth  t.j. návrhy legislatívnych úprav, ktoré boli dňa 15. februára 2010 predložené do medzirezortného pripomienkového konania ako materiál s názvom „Návrh zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení ďalších zákonov v znení neskorších predpisov a o zmene a doplnení ďalších zákonov“. 
Po zapracovaní pripomienok, ktoré uplatnili pripomienkujúce subjekty k tomuto materiálu bol materiál predložený 18. marca 2010 na prerokovanie Legislatívnou radou vlády Slovenskej republiky. Legislatívna rada vlády Slovenskej republiky na svojom rokovaní dňa 30. marca 2010 prerušila rokovanie o tomto návrhu zákona s tým, že Ministerstvo zdravotníctva SR predloží na jej rokovanie nové znenie návrhu tohto zákona.“.

Pre úspešné zavedenie všetkých komponentov eHealth bude nevyhnutné štandardizovať technickú infraštruktúru zdravotníctva,  interoperabilitu používaných informačných systémov (SOA princípy, Web Services, XML, ...), ako aj prijať  niektoré súvisiace štandardy (HL7, SNOMED, HISA, ...).
V období od 30.6.2009 do 30.9.2009 bola dokončená aplikácia na podporu tvorby registra výkonov. Softvérová aplikácia, založená na internetových technológiách bola nainštalovaná do prostredia NCZI, prebehlo otestovanie aplikácie, vyškolenie používateľov aplikácie a pilotná prevádzka v rámci ktorej sa napĺňal register zdravotných výkonov tými výkonmi, ktoré boli už pripravené a schválené. Táto aplikácia, ktorá je súčasťou jednotnej referenčnej údajovej základni rezortu (JRÚZ) je k 28.9.2009 pripravená na používanie. Plánuje sa jej ďalšie rozširovanie vo vzťahu k zadefinovanej normotvorbe kódov zdravotných výkonov. 
Návrhy štandardov informatizácie zdravotníctva a návrhov na  implementáciu štandardov pripravené v roku 2007 v rámci plnenia úlohy boli zapracované do Návrhu vyhlášky Ministerstva zdravotníctva Slovenskej republiky, ktorou sa vyhlasujú štandardy pre zdravotnícke informačné systémy. Návrh vyhlášky bol dňa 1.2.2008 predložený na VPK. Na základe pripomienok z VPK a následných konzultácií bol prijatý záver, že predmetnú problematiku bude treba legislatívne upraviť dvomi samostatnými vyhláškami a to pre oblasť informatiky a oblasť štatistiky.
Následne  boli vypracované nasledujúce legislatívne dokumenty:
-	Návrh vyhlášky Ministerstva zdravotníctva  Slovenskej republiky, ktorou sa ustanovujú štandardy pre zdravotnícku informatiku,
-	Návrh vyhlášky Ministerstva zdravotníctva  Slovenskej republiky, ktorou sa ustanovujú štandardy pre zdravotnícku štatistiku
a predložené na VPK.
Po realizácii úprav a doplnení materiálu podľa zaslaných pripomienok boli návrhy vyhlášok predložené a schválené na rokovaniach gremiálnej porady ministra zdravotníctva SR uzneseniami č. 18/GP zo dňa 27.1.2009 a č. 31/GP zo dňa 10.2.2009 a následne predložené na medzirezortné pripomienkové konanie (MPK), ktoré bolo ukončené 26.5.2009.
V rámci plnenia tejto úlohy bol vypracovaný aj Návrh vyhlášky Ministerstva zdravotníctva Slovenskej republiky, ktorou sa ustanovujú podrobnosti vedenia zdravotnej dokumentácie v elektronickej forme a podrobnosti súvisiace s vedením Národného registra prijímateľov zdravotnej starostlivosti a Národného registra základných zdravotných údajov. Návrh vyhlášky bol dňa 7.2.2008 predložený na VPK. Následne prebehla úprava a doplnenie materiálu podľa zaslaných pripomienok.
Okrem vyššie uvedených legislatívnych predpisov sa v súčasnej dobe pripravuje tiež Návrh vyhlášky Ministerstva zdravotníctva Slovenskej republiky, ktorou sa ustanovujú podrobnosti týkajúce sa poskytovania údajov súvisiacich s preventívnymi prehliadkami Národnému centru zdravotníckych informácií.
NCZI pristúpilo po personálnych zmenách k systémovému prístupu riešenia úloh eHealth, čoho súčasťou je aj analýza doterajších zberov dát a ich opodstatnenosť. Súčasťou je aj zistenie možnosti poskytovania údajov súvisiacich s preventívnymi prehliadkami. 
Procesno-funkčná analýza zdravotníctva má za úlohu popísať procesy v zdravotníctve s nadväznosťou na funkčnosť jednotlivých služieb, ktoré majú  byť informatizované. Výstupy takejto analýzy sú nevyhnutné pre následný návrh procesného modelu eHealth a architektúry riešenia eHealth.
C2: Vytvorenie bezpečnej infraštruktúry pre realizáciu vízie, poslania a strategických cieľov eHealth
Zabezpečenú infraštruktúru dosiahneme dobudovaním sieťovej infraštruktúry, vybudovaním infraštruktúry pre identifikáciu a riadenie prístupu, ako aj vybudovaním infraštruktúry pre výmenu zdravotníckych informácií. Cieľom dobudovania sieťovej infraštruktúry je vybavenie poskytovateľov zdravotnej starostlivosti potrebným hardvérovým, sieťovým a základným softvérovým vybavením, ktoré umožní ich vzájomnú komunikáciu.
Vytváranie bezpečnej infraštruktúry pre realizáciu vízie, poslania a strategických cieľov eHealth bude v súlade so schválenou Národnou koncepciou informatizácie verejnej správy s cieľom dodržať súlad s eGovernment architektúrou, podporovať interoperabilitu systémov, jednotné riadenie prístupu, eID, archiváciu a ďalšie funkčné atribúty.
Prebieha realizácia nasledujúcich podporných projektov a aktivít 1. vlny eSO
•	Bezpečnosť a ochrana OÚ
Potreba ochrany osobných údajov v zdravotnej dokumentácii na základe zákona         č. 428/2002 Z. z. o ochrane osobných údajov v znení neskorších predpisov vychádza z nasledujúcich schválených dokumentov:
a)	Vypracované a schválené Strategické ciele eHealth.
b)	Vypracovaný a schválený katalóg potrieb a služieb eHealth.
c)	Vypracované a schválené štúdie uskutočniteľnosti v rámci OPIS.
Informatizácia procesov a služieb v rezorte zdravotníctva, budovanie medzinárodnej interoperability v projekte epSOS, EHR a budovanie elektronického zdravotného záznamu jednoznačne definuje, že budú spracovávané aj osobitné kategórie osobných údajov. Zámerom projektu je z následne poznaných faktov vypracovať pre prevádzkovateľov, ktorí sú zo zákona zodpovední za bezpečnosť osobných údajov bezpečnostné projekty. Príslušné bezpečnostné projekty budú obsahovať súhrn primeraných technických, organizačných a personálnych opatrení zodpovedajúcich spôsobu spracúvania osobných údajov.
Realizačné etapy
I)	Analýza aktuálneho stavu 
a)	Analýza aktuálneho stavu plnenia požiadaviek zákona č. 428/2002 Z. z. v rezorte zdravotníctva v rozsahu osobných údajov pacientov v zdravotných záznamoch. (4.9. – 31.12.2009)
b)	Bezpečnostné projekty na jestvujúce systémy (4.9. – 31.12.2009)
Táto realizačná etapa bola v plánovanom termíne splnená.
II)  Analýza stavu po implementácii eHealth 
a)	Vypracovanie bezpečnostného zámeru v rozsahu Programu implementácie eHealth (ďalej len PieH). (1.12.2009 – 28.02.2010).
b)	Analýza bezpečnosti plánovaných IS v rámci PieH. (1.02.2010 – 31.07.2010).
c)	Návrh štruktúry bezpečnostných smerníc pre jednotlivé typy plánovaných IS    v rámci PieH. (1.05.2010 – 31.08.2011).
d)	Návrh legislatívnych opatrení. (1.10.2009 –31.01.2011).
e)	Špecifikácia požiadaviek na bezpečnostné kapitoly realizačných projektov v rámci Programu implementacie eHealth. (4.09.2009 – 31.08.2011).
Realizačná etapa sa priebežne plní.
•	Pilotná infraštruktúra
Rozsah projektu, ktorý je súčasťou Programu implementácie eHealth (PIeH), je vymedzený jeho strategickými cieľmi, ktoré vyplývajú z dokumentu Strategické ciele eHealth - kľúčový nástroj informatizácie verejnej správy v oblasti zdravotníctva na Slovensku.
Realizačné etapy: 
-	Vytvorenie pilotnej infraštruktúry pre eHealth a súvisiacich služieb v oblasti bezpečnosti pilotnej infraštruktúry a v oblasti zabezpečenia vývojového/testovacieho prostredia eHealth. 
-	Návrh v oblasti bezpečnosti pilotnej infraštruktúry eHealth bude obsahovať bezpečnostný monitoring IS MZ SR a NCZI súvisiacich s eHealth, firewalling príslušných IS a ich perimetra, správu príslušných bezpečnostných komponentov a bezpečnostné mechanizmy umiestnené na komponentoch IS. 
-	Rozsah návrhu v oblasti bezpečnosti pilotnej infraštruktúry pozostáva z návrhu architektúry riešenia, z návrhu bezpečnostného riešenia vrátane detailne špecifikovaných komponentov a zo špecifikácie vývojových a implementačných prác. 
-	Návrh v oblasti vývojového/testovacieho prostredia bude obsahovať špecifikáciu funkcionality vývojového a testovacieho prostredia pre eHealth a špecifikáciu technického riešenia pre vývojové a testovacie prostredie. 
-	Rozsah návrhu v oblasti vývojového/testovacieho prostredia návrh architektúry vývojového a testovacieho prostredia pre eHealth, metodiku vypracovania technického riešenia pre vývojové a testovacie prostredie, špecifikáciu vývojových a implementačných prác.
-	Technická realizácia pilotnej infraštruktúry.
Súčasťou tohto projektu je aj projekt Pilotná bezpečnostná a bezpečnostne relevantná infraštruktúra eHealth.
Pilotná infraštruktúra: 
V priebehu decembra bola realizovaná dodávka hardvérového a softvérového vybavenia pre Pilotnú infraštruktúru. V priebehu januára a februára 2010 bola sieťová infraštruktúra hardvérovo skompletizovaná a inštalovaná v rámci dátového centra (DC)        MZ SR. 
 Z rozsahu implementačných prác projektu prebehli konfiguračné a implementačné práce v uvedených oblastiach projektu: 
-	vytvorenie prostredia pre správu bezpečnostných komponentov, 
-	bezpečnosť perimetra vývojového/testovacieho centra, 
-	bezpečnostné zóny vývojového/ testovacieho prostredia,
-	sieťové systémy detekcie/ prevencie prienikov, 
-	AV ochrana a HIPS.
V období február-marec 2010 boli implementované a inštalované systémy centrálneho monitorovania bezpečnosti pre obidve prostredia. 
V priebehu marca-apríla 2010 budú pokračovať implementačné práce, ladenie  bezpečnostných nastavení a celkovej funkčnosti systému a testovacia prevádzka:      
-	centrálne monitorovanie bezpečnosti vývojového/ testovacieho prostredia, 
-	integrácia nepodporovanej aplikácie vývojového/ testovacieho, 
-	centrálne monitorovanie bezpečnosti  pre MZ SR/NCZI, 
-	integrácia nepodporovanej aplikácie  prostredia  MZ SR/NCZI, 
-	Hardening komponentov vývojového/ testovacieho prostredia.  
Úloha sa priebežne plní.
•	Návrh a realizácia vybraných bezpečnostných opatrení NCZI ako národného operátora
Realizačné etapy s časovým horizontom 12/2009 až 11/2010:
-	Analýzy bezpečnostných rizík NCZI a návrh možných opatrení
-	Ochrana osobných a dôverných údajov spracovávaných v údajovej základni NCZI
-	Návrh a realizácia opatrení objektovej bezpečnosti NCZI
Úloha sa priebežne plní.
C3:  Informatizácia procesov a služieb v systéme zdravotníctva z verejných zdrojov
•	   NZP – Národný zdravotný portál  jednotné miesto v sieti internet pre prístup             k zdravotníckym informáciám pre laickú aj odbornú verejnosť, vrátane účastníkov zdravotnej starostlivosti. NZP bude spĺňať relevantné štandardy prístupnosti         a funkčnosti,
•	   NZIS – Národný zdravotný informačný systém integrácia systémov NCZI, ÚDZS, verejného zdravotníctva, NTS, ZP poskytujúci  funkčnosť  spracovania a výmeny zdravotníckych záznamov v elektronickej podobe (základné registre, EHR, EDS, dáta pre urgentnú medicínu, PACS, ePrescription),
•	   HIN – Zdravotná informačná sieť,
•	   NZDC – Národné zdravotné dátové centrum.
NCZI bude ako celok poskytovať služby občanom a ostatným zúčastneným v procesoch v zdravotníctve. Informatizáciou týchto procesov a služieb bude zároveň pokrytá sféra prierezových aj všeobecných agend MZ SR, NCZI, ÚDZS, ÚVZ. Takto postavená koncepcia budovania NZIS vytvorí dobré predpoklady na dobudovanie informačných systémov poskytovateľov zdravotnej starostlivosti (PZS) a ich prepojenie s ďalšími subjektami v zdravotníctve.
Podľa plánu NCZI na rok 2009 prebehla príprava podkladov pre verejné obstarávanie    1. vlny eHealth eSO, prioritné oblasti. V súčasnosti prebieha realizácia projektov.
Národný zdravotný portál bude predstavovať jednotné miesto (rozhranie) v sieti internet pre prístup k zdravotníckym informáciám pre laickú aj odbornú verejnosť vrátane účastníkov zdravotnej starostlivosti.
NZP bude spĺňať relevantné štandardy prístupnosti a funkčnosti, pričom ním poskytovanú funkcionalitu možno rozčleniť na nasledovné dve časti:
-	   Web NZP bude sprístupňovať informácie prostredníctvom autentifikovaného interaktívneho webového rozhrania všetkým účastníkom verejnej zdravotnej starostlivosti.
-	   Rozhrania NZP predstavujú množinu web služieb, ktorých prostredníctvom sú eGovernment služby NZIS sprístupnené pomocou zabezpečených prenosov subjektom verejnej správy (štátnej správy a samosprávy), ako aj eGovernment portálu.
Dôveryhodnosť a aktuálnosť informácií uverejňovaných na NZP zabezpečí redakčná rada NZP zložená z odborníkov viacerých zdravotníckych inštitúcií. Obsah bude hierarchicky a tematicky prehľadne usporiadaný, čitateľsky príťažlivý s variabilitou jeho prezentácie. Dôraz sa kladie na aktuálnosť, správnosť, transparentnosť a úplnosť informačného obsahu NZP. Bolo vpracovaných a následne schválených 8 quick wins. Prototyp NZP bude predstavený v máji 2010.
Informatizácia procesov a služieb v systéme zdravotníctva musí byť implementovaná v súlade so schválenou Národnou koncepciou informatizácie verejnej správy (NKIVS), pričom Národný zdravotný informačný systém (NZIS) bude prepojený na informačné systémy mimo rezortu zdravotníctva a bude využívať základné registre a súvisiace spoločné moduly, ako aj spĺňať iné požiadavky definované v NKIVS v rozsahu vzťahu medzi eHealth a eGovernment, ktorý je uvedený v NKIVS.
Cieľ projektu
Vybudovať prezentačnú vrstvu eHealth vo forme NZP a poskytnúť v nej služby:
-	   prijímateľom zdravotnej starostlivosti (prehľad o predpísaných liekoch                       a poskytnutých zdravotných výkonoch, informácie o PZS a ZP, objednávanie sa         u lekára),
-	   občanom poskytnúť všeobecne prístupné medicínske informácie a informácie            z oblasti verejného zdravotníctva,
-	  darcom (požiadavky NTS),
-	  odbornej verejnosti (platná legislatíva, štandardy, odporúčania, odborné dianie),
-	  PZS (prezentácia poskytovaných služieb, prípadne ePreskripcia),
-	  ZP (prezentácia svojich služieb),
-	  verejnému zdravotníctvu (informácia o svojich aktivitách).
C4: Podpora nových procesov a foriem zdravotnej starostlivosti
Podpora a definovanie nových procesov a foriem zdravotnej starostlivosti je dôležitá už teraz, aby sa pri návrhu štandardov, infraštruktúry a informačných systémov zohľadnili aj požiadavky na novo pripravované procesy a služby v záujme efektívneho vynakladania
finančných prostriedkov.
Záver: Úloha obsahujúca strategické ciele C1 až C4 sa priebežne plní.

3.	Pripraviť štandardy informatizácie zdravotníctva, pripraviť návrh na  implementáciu štandardov pre kódovanie a výmenu správ systémom autorizovanej komunikácie (HL7, SNOMED, ICPC-2, ISO 21549). 
Termín:  do 31.12.2007
Plnenie:
Úloha sa zabezpečovala súbežne s predchádzajúcou úlohou. Jej plnenie pokračovalo v nadväznosti na výsledky riešení plánovaných nových projektov pre oblasť eHealth v priebehu roka 2007. Úloha bola splnená a ukončená v stanovenom termíne 31.12.2007.
Záver: V súčasnosti sa splnenie tejto úlohy prehodnocuje.

4. Národný zdravotný informačný systém (NZIS) – projektová aktivita v gescii MZ SR pozostávajúca z častí:
a.	Sféra registra MZ SR – pozostávajúca z informačných systémov: Register účastníkov zdravotnej starostlivosti; Identifikačné karty (zdravotnícki pracovníci, poistenci); Individuálny účet klienta; Kategorizačný register liekov a zdravotníckych pomôcok; Elektronická preskripcia; Elektronický zdravotný záznam,
b.	Sféra prierezových agend rezortu zdravotníctva – pozostávajúca z informačných systémov: Dátový sklad; Štatistiky a údaje pre výskum; Systém podpory rozhodovania,
c.	Sféra všeobecných agend MZ SR – pozostávajúca z informačných systémov: Ekonomický informačný systém; Intranet; Administratívny informačný systém.
Termín:  aktivita s horizontom plnenia 30.6.2010
Zodpovednosť: odbor informatiky

Plnenie:
Úloha je zapracovaná do aktualizovaného Akčného plánu Stratégie informatizácie spoločnosti   podmienkach SR pre roky 2007 až 2009 za rezort zdravotníctva (AP) a bude predmetom riešenia projektov, zameraných na zabezpečenie eHealth riešení v rozsahu ich finančného zabezpečenia.
Súčasťou plnenia úlohy je aj riešenie projektu „Návrhu aplikačnej a technickej infraštruktúry pre realizáciu štandardizácie registrov v zdravotníctve Slovenskej republiky“ (TAHIS II), ktorý zabezpečuje IBM v súlade s uzavretou zmluvou.
Výstupmi doterajšieho riešenia predmetného projektu sú nasledujúce dokumenty:
1.	Analýza súčasného stavu
2.	Návrh architektúry a technického zabezpečenia registrov
3.	Návrh globálnych zásad výstavby softwarového zabezpečenia
4.	Technické projekty a plány implementácie.
Riešenie vyššie uvedeného projektu je zamerané aj na nasledujúce časti predmetnej úlohy:
-	Register prijímateľov zdravotnej starostlivosti,
-	Register poskytovateľov zdravotnej starostlivosti,
-	Register zdravotníckych pracovníkov,
-	Register liekov,
-	Register zdravotníckeho materiálu a pomôcok,
-	Register zdravotných výkonov.

NCZI v súčasnosti prehodnocuje výsledky riešenia TAHIS II. Dňa 4.12.2008 bola zahájená Situačná analýza IT infraštruktúry NCZI.
Jednotná referenčná údajová základňa rezortu (JRÚZ) –  zahájenie v júni 2009
Obsahuje nasledovné registre:
Administratívne registre:
-	Národný register poskytovateľov zdravotnej starostlivosti
-	Národný register zdravotníckych pracovníkov (podľa zdravotníckych povolaní)
-	Národný registra prijímateľov zdravotnej starostlivosti
Zdravotné registre:
-	Národný register pacientov s onkologickým ochorením
-	Národný register pacientov s vrodenými chybami srdca
-	Národný register pacientov so srdcovocievnymi ochoreniami
-	Národný register pacientov s cievnou mozgovou príhodou
-	Národný register pacientov s diabetes mellitus typ 1
-	Národný register pacientov s chronickým ochorením pľúc
-	Národný register pacientov s vrodenou vývojovou chybou
-	Spracovanie zoznamu zomretých a príčin smrti z podkladov ŠÚSR a ÚDZS
-	Tuberkulózny register

Záver: Úloha sa priebežne plní.

5.	Národný zdravotnícky portál (NZP) – projektová aktivita v gescii MZ SR  pozostávajúca z častí:
a.	Účastníci zdravotnej starostlivosti – pre prístup účastníkov verejnej zdravotnej starostlivosti.
b.	Verejná správa – pre prístup organizácií verejnej správy, t. j. štátnej správy a samosprávy.
Termín: aktivita s horizontom plnenia 30. 6. 2010
Zodpovednosť: odbor informatiky

Plnenie:
Úloha je zapracovaná do aktualizovaného Akčného plánu Stratégie informatizácie spoločnosti   podmienkach SR pre roky 2007 až 2009 za rezort zdravotníctva (AP) a bude predmetom riešenia projektov, zameraných na zabezpečenie eHealth riešení v rozsahu ich finančného zabezpečenia.
Súčasťou plnenia uvedenej úlohy je vypracovaný „Návrh pilotného riešenia „Národného zdravotného portálu – časť Vydávanie licencií pre poskytovateľov zdravotnej starostlivosti na VÚC“, schválený uznesením č. 219/GP zo dňa 4.7.2007. Návrh je orientovaný na riešenie a zabezpečenie bodu 5. b) predmetnej úlohy.
NZP  je zahrnutý v koncepčnom materiáli „Strategické ciele eHealth – kľúčový nástroj informatizácie verejnej správy v oblasti zdravotníctva na Slovensku. V zmysle sváleného materiálu v súčasnej dobe NCZI pripravuje podmienky na riešenie tohto projektu.
Záver: Úloha sa priebežne plní.

6.	Infraštruktúra a integračná vrstva – projektová aktivita v gescii MZ SR pozostávajúca z častí:
a)   Datacentrum MZ SR  - zriadenie a vybudovanie výpočtového strediska.
a)	Infraštruktúra – budovanie technologických predpokladov podporujúcich úspešnú prevádzku NZIS a NZP – a to: Internetizácia (účastníci zdravotnej starostlivosti vybavení vysokorýchlostným prístupom do internetu); VPN – Infraštruktúra virtuálnych privátnych sietí;  PKI – Infraštruktúra pre elektronický podpis.
b)	Integrácia – budovanie rozhrania, cez ktoré sa môžu  NZIS a NZP integrovať so svojim okolím, ktoré možno kategorizovať do dvoch skupín:
-	Skupina všeobecných registrov (Register obyvateľstva SR; Obchodný register SR; Živnostenský register SR). Podľa Národnej koncepcie informatizácie verejnej správy, ktorá vychádza zo zákona o informačných systémoch verejnej správy          a zároveň podporuje plnenie programového vyhlásenia vlády z augusta 2006,         s indikatívnym časovým horizontom implementácie do roku 2013 to budú Register fyzických osôb, Register právnických osôb a podnikateľov, Register priestorových informácií a Register adries.
-	Skupina špecifických zdravotníckych agend – špecifické zdravotnícke agendy, ktoré nebudú integrálnou súčasťou NZIS a NZP, ako napr.: Registrácia liekov a zdravotných pomôcok (v referáte ŠÚKL); Systém skorého zdravotného varovania (v referáte ÚVZ SR); Telemedicína  (Diagnostika, Terapia – aplikačná podpora tzv. „medicíny na diaľku“).
Termín: aktivita s horizontom plnenia 30. 6. 2010
Zodpovednosť: odbor informatiky

Plnenie:
Úloha je zapracovaná do aktualizovaného Akčného plánu Stratégie informatizácie spoločnosti   podmienkach SR pre roky 2007 až 2009 za rezort zdravotníctva (AP) a bude predmetom riešenia projektov, zameraných na zabezpečenie eHealth riešení v rozsahu ich finančného zabezpečenia.
Súčasťou plnenia úlohy aj riešenie projektu „Návrhu aplikačnej a technickej infraštruktúry pre realizáciu štandardizácie registrov v zdravotníctve Slovenskej republiky“ (TAHIS II), ktorý zabezpečuje IBM v súlade s uzavretou zmluvou.
Výstupmi riešenia predmetného projektu sú materiály uvedené v hodnotení úlohy č. 4.
V rámci projektu Konsolidácia intranetu dostalo NCZI časť potrebných finančných prostriedkov na zriadenie a vybudovanie výpočtového strediska, úloha sa rieši v zmysle novej vízie riešenia eHealth  v NCZI.
V roku 2008 a v  priebehu prvého štvrťroku 2009 prebiehali práce na dokončovaní DC a odstraňovanie kolaudačných závad. DC bolo odovzdané na konci prvého štvrťroku 2009. Po odovzdaní priestorov nového DC sa zahájili práce na obstarávaní serverov za účelom konsolidácie IS na MZ SR. Servery pre účel konsolidácie IS na MZ SR boli dodané aj s dôvodov hospodárskej krízy v novembri 2009. Po dodaní serverov sa zahájila montáž a inštalácie serverov, ktoré trvali do konca februára 2010. V priebehu marca 2010 prebiehajú inštalačné a konfiguračné práce na intranete MZ SR.
Úloha je plnená v rámci koncepcie projektu Feasibility study, ktorý určil ďalší postup riešenia.
Uznesením gremiálnej porady ministra zdravotníctva SR č. 255/GP zo dňa 29.7.2008 bol schválený materiál „Návrh zabezpečenia aktívnej účasti Slovenskej republiky v pilotnom projekte eHealth „Smart Open Services – Open eHealth Initiative for s European Large Scale Pilot of Patient Summary and Electronic Prescription““. Zástupcom Slovenska v tomto projekte je NCZI.
Cieľom predmetného projektu, ktorý sa oficiálne začal 1.7.2008 a bol neskôr pre zjednodušenie názvoslovia premenovaný na projekt s názvom „epSOS“ je vytvorenie praktického eHealth rámca pre IKT infraštruktúru, ktorý by umožnil prístup k pacientskej zdravotnej dokumentácii, zatiaľ v oblasti sumára pacientských dát a elektronickej preskripcie, medzi európskymi zdravotnými systémami. Trvanie projektu epSOS je plánované do roku 2011 a Slovensko očakáva, že svojou účasťou na ňom získa relevantné informácie o štandardoch umožňujúcich v budúcnosti interoperabilitu informačných systémov pre zdravotníctvo na medzinárodnej úrovni.
Aktívna účasť NCZI v predmetnom projekte už má prvé výsledky, centrálnemu technickému koordinátorovi boli v decembri 2008 zaslané prvé materiály, hodnotiace národné plány a riešenia v oblasti eHealth a hodnotiace právnu a regulačnú situáciu v Slovenskej republike súvisiacu s predmetom projektu epSOS.
Ako sa NCZI postupne zapájalo do riešenia ďalších úloh v rámci projektu epSOS, vznikla potreba úzkej koordinácie slovenskej časti tohto projektu s konkrétnymi projektmi budovania Národnej komunikačnej infraštruktúry pre informatizáciu zdravotníctva (nazývanej aj národný eHealth). Pod pojmom Národná komunikačná infraštruktúra sa v tomto prípade rozumie skupina navzájom prepojených interoperabilných informačných systémov, ktoré na národnej úrovni zhromažďujú, spracovávajú a poskytujú skupiny informácií typu „Pacientský sumár“ a „Elektronická preskripcia“. 
V rámci projektu epSOS sa na Slovensku bude budovať národná časť Medzinárodnej komunikačnej infraštruktúry. Komplexná Medzinárodná komunikačná infraštruktúra sa bude skladať z jednotlivých národných častí, ktoré v rámci projektu epSOS vybudujú jeho účastníci a bude slúžiť na medzinárodnú výmenu skupín informácií typu „Pacientský sumár“                 a „Elektronická preskripcia“. Slovenská časť spomínanej Medzinárodnej komunikačnej infraštruktúry bude dostávať skupiny informácií typu „Pacientský sumár“ a „Elektronická preskripcia“ od vyššie spomínanej Národnej komunikačnej infraštruktúry. Keďže v projekte epSOS sú stanovené termíny, do kedy musí byť slovenská časť Medzinárodnej komunikačnej infraštruktúry pripravená na poskytovanie skupín informácií typu „Pacientský sumár“              a „Elektronická preskripcia“ do zahraničia a pritom potrebná Národná komunikačná infraštruktúra zatiaľ nie je vybudovaná v potrebnom rozsahu, je nutné koordinovať projekt epSOS s čiastkovými projektmi budovania Národnej komunikačnej infraštruktúry tak, aby sa dodržali termíny stanovené v projekte epSOS. 
Koordinácia čiastkových projektov budovania Národnej komunikačnej infraštruktúry a projektom epSOS prebehla začiatkom apríla 2009.
V polovici júna 2009 došlo k preplánovaniu jednotlivých etáp projektu epSOS na medzinárodnej úrovni, čím sa doba projektu epSOS predĺžila o 6 mesiacov. V tom čase sa na medzinárodnej úrovni v rámci projektu epSOS riešili úlohy jednotlivých pracovných balíčkov pracovnej domény č. 3. Zástupcovia NCZI v projekte epSOS sa aktívne podieľali na riešení úloh v oblasti architektúry budúcej Medzinárodnej komunikačnej infraštruktúry, v rámci sémantickej interoperability a v rámci zabezpečenia prenášaných dát prostredníctvom Medzinárodnej komunikačnej infraštruktúry. NCZI zároveň podalo ponuku na testovací región pre projekt epSOS v rámci Slovenska.
V priebehu tretieho štvrťroka 2009 sa NCZI aktívne podieľalo na riešení konkrétnych úloh projektu epSOS, hlavne v oblastiach:
-	Identifikácia a autentizácia pacienta, zdravotníckeho profesionála, problematika pacientského súhlasu a audit,
-	Ostatné parametre ochrany dát (dôvernosť, integrita a dostupnosť pacientských dát),
-	Sémantická interoperabilita.
Aktivita slovenských riešiteľov v rámci projektu epSOS sa v spomínanom období v porovnaní s predchádzajúcimi obdobiami zvýšila, nakoľko sa začali riešiť úlohy, za riešenie ktorých priamo zodpovedáme. No i v ostatných pracovných balíčkoch projektu epSOS boli slovenskí riešitelia aktívni – prispievali hlavne hodnotením vytvorených dokumentov a účasťou na telekonferenciách a osobných stretnutiach riešiteľov.
Vzhľadom na skúsenosti z prvého roka trvania projektu epSOS NCZI preplánovalo svoju účasť v jednotlivých pracovných balíčkoch projektu epSOS tak, že svoju účasť navýšilo a pristúpilo i k práci v pracovných balíčkoch, na ktorých sa dovtedy podľa pôvodného plánu nepodieľalo.
V dňoch 23.9.2009 a 24.9.2009 prebehlo hodnotenie prvého roku projektu epSOS na úrovni EK. Oficiálne výsledky hodnotenia zatiaľ nie sú k dispozícii, obecne sa však dá povedať, že EK hodnotí doterajší priebeh projektu epSOS pozitívne. Voči účasti NCZI v projekte neboli vznesené počas tohto hodnotenia žiadne námietky ani nám nič nevytýkali.
OI MZ SR predložil v mesiaci júl 2009 do gremiálnej porady ministra zdravotníctva SR odpočet za prvý rok účasti NCZI v medzinárodnom projekte epSOS.
V poslednom štvrťroku 2009 sa na medzinárodnej úrovni projektu epSOS ďalej pokračovalo v riešení stanovených úloh. Na projekte epSOS sa i naďalej aktívne podieľali slovenskí riešitelia. Vedenie slovenskej časti projektu epSOS zahájilo prípravu dokumentov špecifikujúcich slovenskú národnú časť Národného kontaktného bodu (NCP). Definitívne špecifikácie spoločných elektronických služieb (špecifikácie elektronických štandardov, ktoré sa budú používať pri medzinárodnej komunikácii, špecifikácia referenčnej terminológie a pod.) budú k dispozícii koncom januára 2010.
V prvom štvrťroku 2010 došlo na medzinárodnej úrovni k oneskoreniu očakávaných technických špecifikácií pre národné kontaktné body. Priebežne sa riešili veľké skupiny otvorených položiek, ktoré zostali z už uzavretých pracovných balíčkov, zodpovedných za technické špecifikácie konkrétnych oblastí (komunikácia, bezpečnosť, sémantická interoperabilita). Slovensko sa na medzinárodnej úrovni aktívne podieľa hlavne na práci spoločnej skupiny pre dokončenie technických špecifikácií a na práci pracovného balíčka zodpovedného za ohodnotenie projektu. Slovensko dostalo za úlohu aj prípravu testovania vzájomnej komunikácie jednotlivých národných kontaktných bodov (v rámci projektu epSOS sa zaužíval názov Projektathon). Projektathon by sa mal uskutočniť koncom roka 2010 v Bratislave.
Na území Slovenska paralelne prebiehajú prípravy na budúcich pilotných pracoviskách a pripravuje sa projekt na vybudovanie podpornej infraštruktúry na prepojenie národných pilotných pracovísk s národným kontaktným bodom.
Záver: Úloha sa priebežne plní 
Komplexný záver: Hlavné úlohy sa priebežne plnia a jednotlivé podúlohy sú rozpracované a postupne sa riešia.

Úloha č. 31
Dôležitým zámerom vlády bude podpora nových, objektívnejších úhradových mechanizmov za výkony v zdravotníctve.

Charakteristika
	Úhradové mechanizmy za realizované výkony sú základným motivačným prvkom pre efektívnu činnosť každého zdravotníckeho zariadenia. Je to oblasť nesmierne zložitá a zároveň veľmi citlivá – intenzívne ovplyvňujúca správanie poskytovateľa zdravotnej starostlivosti. Úhradové mechanizmy pre rôzne kategórie poskytovateľov sa výrazne odlišujú, z hľadiska efektívnosti má zmysel prioritne sa zamerať na dve kategórie poskytovateľov:
-	na zdravotnícke zariadenia ústavnej starostlivosti, ktoré sú v systéme najnákladnejšou zložkou
-	na všeobecnú ambulantnú starostlivosť (pre deti a dorast a pre dospelých) kde vznikajú najväčšie generované náklady (v odosielaní pacientov, v objednávaní vyšetrení,  v predpisovaní liekov a iné).
Ciele
	Dosiahnuť racionálnu a spravodlivú alokáciu obmedzených zdrojov medzi poskytovateľov zdravotnej starostlivosti tak, aby sa zohľadnila zásluhovosť a aby bola motivačná. Pre oblasť ústavnej zdravotnej starostlivosti to je systém DRG a pre oblasť všeobecných lekárov systém váženej kapitačnej platby, na základe dosahovanej nákladovosti na kapitovaných poistencov.

1. Zavedenie systému DRG ako úhradového mechanizmu pre lôžkové zdravotnícke zariadenia.
Termín: do 31.12.2010

Plnenie:
Zavedenie systému DRG ako úhradového mechanizmu pre lôžkové zdravotnícke zariadenia si v prvom rade vyžaduje pripraviť legislatívne prostredie  -  vydať kompletný katalóg zdravotných výkonov a zoznam zdravotných výkonov indikovaných pri jednotlivých chorobách. Až následne sa môže pristúpiť k ďalšiemu kroku, ktorým je kategorizácia výkonov,  výber klasifikačného systému pre DRG, vypracovanie metodiky zavádzania DRG, zavedenie jednotného informačného systému  na spracovanie  databázy údajov  pre systém DRG pre všetkých poskytovateľov zdravotnej starostlivosti a zdravotné poisťovne.   
Listom č. 22311-1/2009 – M požiadal minister zdravotníctva predsedu vlády SR o predĺženie termínu splatnosti tvorby katalógu/zoznamu zdravotných výkonov do 30.septembra 2010, k čomu získal súhlas dňa 28.10.2009.
Záver: Úloha sa priebežne plní

2.	Zavedenie váženej kapitačnej platby ako úhradového mechanizmu pre všeobecných lekárov 
Termín:  do 30.06.2010

Plnenie: 
Uznesením č. 277/GP/  bol schválený odklad termínu plnenia podúlohy č. 2 „Zavedenie váženej kapitačnej platby ako úhradového mechanizmu pre všeobecných lekárov“  do 30.06.2010. 
Na splnenie tejto podúlohy bolo nutné požiadať o opakovaný odklad termínu z dôvodu zabezpečenia dostatočného finančného krytia z prostriedkov štátneho rozpočtu, ktoré zatiaľ nebolo na tieto účely Ministerstvo financií SR pridelené, a preto bo navrhnutý nový termín plnenia predmetnej úlohy z 31.12.2009 na 30 jún 2010.
Ide najmä o prostriedky na zabezpečenie jednotného informačného systému na spracovanie databázy údajov pre poskytovateľov zdravotnej starostlivosti a zdravotné poisťovne, bez ktorého nie je možné túto podúlohu realizovať. Pre rok 2010 Ministerstvo zdravotníctva SR opätovne požiadalo Ministerstvo financií SR o navýšenie prostriedkov zo štátneho rozpočtu v súvislosti s plnením úlohy 31 programového vyhlásenia vlády SR v čiastke 6 mil. Eur., ktoré nebolo akceptované. Týmto dochádza k ohrozeniu plnenia úlohy 31 ako celku. 
Záver: Úloha sa priebežne plní

Úloha č.32
Vláda presadí zásadné odbyrokratizovanie zdravotníctva, zruší všetky zbytočné administratívne úkony a duplicitu v činnostiach MZ SR, Úradu pre dohľad nad zdravotnou starostlivosťou a ďalších inštitúcií. V týchto inštitúciách sa vykoná v roku 2007 dôkladný audit činností s následným prehodnotením počtu pracovníkov iba na tie činnosti, ktoré sú nevyhnutné, celospoločensky potrebné a budú vyplývať zo zákona.

Charakteristika
	Ministerstvo zdravotníctva SR vykoná komplexnú analýzu základných kompetencií, ktoré sú mu dané zákonom č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a konkrétne rozpracované v jednotlivých rezortných zákonoch (napr. 576/2004, 577/2004, 578/2004, 579/2004, 580/2004, 581/2004, 140/1998, 126/2006, ... ) a porovná ich s kompetenciami a činnosťami jednotlivých inštitúcií, ktoré sú taktiež rozpracované v jednotlivých rezortných zákonoch. Na základe výsledkov predmetnej analýzy a dôkladného auditu v jednotlivých inštitúciách ministerstvo zdravotníctva pripraví legislatívnu úpravu jednotlivých rezortných zákonov. 

Ciele
	Odstránenie duplicity v kompetenciách a činnostiach, ktoré vyplývajú ministerstvu zdravotníctva a jemu podriadeným inštitúciám (Štátny ústav pre kontrolu liečiv, Úrad verejného zdravotníctva SR, regionálne úrady verejného zdravotníctva, Národné centrum zdravotníckych informácií, Slovenská zdravotnícka univerzita a iné) a Úradu pre dohľad nad zdravotnou starostlivosťou zo zákonov. 

1.	Pripraviť podklady na  audit a zabezpečiť vyhlásenie verejného obstarávania.
Termín: do 31.03.2008
Plnenie: Na MZ SR prebehol procesný audit v období v mesiacov február 2007 do júna 2007, ktorého odporúčania sa v súčasnosti implementujú na podmienky MZ SR. V roku 2008 vyčlenilo MZ SR finančné prostriedky na audit činností v podriadených organizáciách a súčinných inštitúciách (Štátny ústav pre kontrolu liečiv, Úrad verejného zdravotníctva SR, regionálne úrady verejného zdravotníctva, Národné centrum zdravotníckych informácií, Slovenská zdravotnícka univerzita a iné). Predseda Úradu pre dohľad nad zdravotnou starostlivosťou bol požiadaný listom ministra zdravotníctva SR (číslo 07901-1/2008 - OÚ zo 6. februára 2008) o zabezpečenie vykonania auditu činností v predmetnej organizácii. Po príprave podkladov pre vyhlásenie verejného obstarávania, prebehol proces verejného obstarávania na zabezpečenie Procesného a organizačného auditu vo vybraných organizáciách v pôsobnosti MZ SR: Štátnom ústave pre kontrolu liečiv, Úrade verejného zdravotníctva SR, regionálnych úradoch verejného zdravotníctva, Národnom centre zdravotníckych informácií a Slovenskej zdravotníckej univerzite (v apríli 2008 bolo vo Vestníku verejného obstarávania číslo 77 z 21. apríla 2008 zverejnené Predbežné oznámenie).
V septembri bolo verejné obstarávanie uvedeného auditu v rezorte zrušené a následne bola vyhlásená užšia súťaž na obstaranie uvedeného auditu. V decembri 2008 bola podpísaná zmluva s víťazom súťaže a následne začali práce na uvedenom audite.
Záver: Úloha splnená.

2.	Zabezpečiť audit.
Termín: do 31.12.2008
Plnenie: V nadväznosti na výsledky vyhodnotenia verejného obstarávania MZ SR uzatvorilo zmluvný vzťah s výhercom verejného obstarávania, v ktorom sa zadefinovali podmienky a termíny výkonu auditu. Práce na uvedenom audite začali v decembri 2008 a boli ukončené v júli 2009.
Záver: Úloha splnená. 

Záver: Hlavná úloha 32 splnená